title: হাওড়া পৌরসংস্থা

text:
১৮৬২ সালে হাওড়া পুরসভা গঠিত হয়। ১৮৯৬ সাল থেকে হাওড়া পুরসভা শহরে পরিশ্রুত পানীয় জল সরবরাহ শুরু করে। ১৮৮২-৮৩ সালে হাওড়া পুরসভা থেকে বালি পুরসভাকে বিচ্ছিন্ন করা হয়। ১৯৮০ সালের হাওড়া পৌরসংস্থা আইন অনুসারে.১৯৮৪ সালে হাওড়া পুরসভা পৌরসংস্থায় পরিণত হয়। ২০১৫ সালের জুলাই মাসে বালি পুরসভা হাওড়া পৌরসংস্থার সঙ্গে মিশে যায়।
হাওড়া পৌরসংস্থা ৫০টি ওয়ার্ডে বিভক্ত। প্রত্যেক ওয়ার্ড থেকে একজন পৌর-প্রতিনিধি নির্বাচিত হন। পৌরসংস্থা একালার প্রশাসনিক কাজ পরিচালনা করে একটি মহানাগরিক-পরিষদ। হাওড়ার মহানাগরিক এই পরিষদের প্রধান। তাঁকে সাহায্য করেন কমিশনার ও অন্যান্য আধিকারিকেরা। বর্তমানে সর্বভারতীয় তৃণমূল কংগ্রেস এই পৌরসংস্থা শাসন করছে।


title: রবীন্দ্র সেতু

text: হাওড়া ব্রিজ ভারতের পশ্চিমবঙ্গের হুগলি নদীর উপর অবস্থিত বড় খিলানযুক্ত একটি ঝুলন্ত সেতু৷ সেতুটি ১৯৪৩ সালে অনুমোদিত হয়৷ প্রকৃতপক্ষে সেতুটির নামকরণ করা হয় নিউ হাওড়া ব্রিজ হিসাবে, কেননা একইস্থানে অবস্থিত কলকাতা এবং হাওড়া জেলার মধ্যে সংযোগ রক্ষাকারী একটি ভাসমান সেতুর পরিবর্তে এই সেতুটি নির্মাণ করা হয়৷ ১৯৬৫ সালে সেতুটির নাম ভারত এবং এশিয়ার প্রথম নোবেল বিজয়ী বিখ্যাত বাঙালি কবি রবীন্দ্রনাথ ঠাকুরের নামে পুনঃ নামকরণ করা হয়৷


title: রবীন্দ্র সেতু

text: প্রাথমিক কমিটি গঠনের পর ১৯১১ সালে নতুন হাওড়া সেতু নির্মাণের নকশা চাওয়া হয়। পরের বছর সারা বিশ্ব থেকে ৯টি সংস্থা ১৮টি নকশা জমা দেয়। কিন্তু সব ক’টি নকশাই ছিল বাসকুল মডেলে। অর্থাৎ সেতুর মাঝ বরাবর খোলা রাখার ব্যবস্থা রেখেছিল সব সংস্থাই। এর মধ্যে এসে পড়ে প্রথম বিশ্বযুদ্ধ। ব্রিটিশরা নতুন কোনও পরিকাঠামো প্রকল্প থেকে সরে আসে। ১৯১৭ থেকে ১৯২৭ পর্যন্ত যুদ্ধের কবলে পড়ে অর্থনীতিও ধাক্কা খায়। এ দেশে আমদানি কমতে থাকে। ফলে নতুন করে কোনও প্রকল্প হাতে নেওয়ার ক্ষেত্রে রক্ষণাত্মক হয়ে পড়ে ব্রিটিশ প্রশাসন। ১৯২১ সালে ফাইল ঝেড়ে ফের চর্চা শুরু হয়।


title: হাওড়া

text: ১৮৬২ সালে হাওড়া পুরসভা গঠিত হয়। ১৮৯৬ সাল থেকে পুরসভা থেকে সারা শহরে পরিশোধিত জল সরবরাহ করা শুরু হয়। এর আগে ১৮৮২-৮৩ সালে বালি পুরসভাটিকে হাওড়া থেকে পৃথক করা হয়। ১৯৮০ সালের হাওড়া পৌরসংস্থা আইন অনুযায়ী হাওড়া পুরসভাটিকে পৌরসংস্থার স্তরে উন্নীত করা হয়। পৌরসংস্থাটি ৫০টি ওয়ার্ডে বিভক্ত। প্রতি ওয়ার্ড থেকে এক জন করে পৌরপিতা/পৌরমাতা নির্বাচিত হন। মহানাগরিকের নেতৃত্বে একটি মহানাগরিক পরিষদ পৌরসংস্থা চালায়। হাওড়ার পুলিশ কমিশনার এখানকার শান্তি শৃঙ্খলা রক্ষার দায়িত্বে থাকেন। এখন শহরের আইনশৃঙ্খলা রক্ষার জন্য হাওড়া পুলিশ কমিশনারেট গঠিত হয়েছে।


title: হাওড়া–দিল্লি প্রধান রেলপথ

text:
১৮৬৩-৬৪ সালে এলাহাবাদ-কানপুর-টুন্ডলা এবং আলীগড়-গাজিয়াবাদ বিভাগগুলিতে দ্রুত কাজ এগিয়ে যায়। দিল্লির কাছাকাছি যমুনা সেতুটি ১৮৬৪ সালে সম্পন্ন হয় এবং ইআইআর দিল্লি টার্মিনাস প্রতিষ্ঠা করে। ১৮৬৪ সালের ১ আগস্ট, কলকাতা থেকে দিল্লি যাওয়ার পথে প্রথম ট্রেনের কোচগুলি এলাহাবাদে ফেরী  দ্বারা যমুনা নদী অতিক্রম হয়েছিল। এলাহাবাদে যমুনা সেতুটি ১৮৬৫ সালের ১৫ আগস্ট খোলা এবং ১৮৬৬ সালে কলকাতা ও দিল্লি সরাসরি সংযুক্ত হয়। ১ ডাউন/২ মেল ট্রেন, চলমান শুরু করে, যা কলকা মেলের পূর্বসূরী।
১৮৬২ সালে রাণীগঞ্জের থেকে  কুলটির মধ্য দিয়ে ৪০৬ কিলোমিটার লম্বা (২৫২ মাইল) লাইন সম্পন্ন হওয়ার সাথে সাথে একটি "ছোট্ট প্রধান লাইন" তৈরি হয়। প্রাথমিকভাবে, এটিকে কর্ড লাইন বলা হয়। যাইহোক, এটি বেশি করে ট্র্যাফিক আকৃষ্ট করায় এটি প্রধান লাইন মনোনীত করা হয় এবং মূল লাইন সাহসীগঞ্জ লুপ হয়ে ওঠে।


title: রবীন্দ্র সেতু

text: ব্রিটিশ প্রশাসন ১৮৫৫-৫৬ সালে প্রথম একটা সেতুর কথা ভেবেছিল। তৈরি হয়েছিল কমিটিও। কারণ, তত দিনে নদীর দু’পাড়েই জাঁকিয়ে বসেছে ইংরেজদের কারবার। তৈরি হচ্ছে নতুন নতুন কারখানা। তাই হাওড়া-কলকাতার জন্য একটি সেতু এ বার দরকার। ’৫৫-এর সেতু কমিটি চর্চা শুরু করলেও কোনও এক অজ্ঞাত কারণে বছর চারেক পর ১৮৫৯-৬০ সালে সেতু নির্মাণের প্রস্তাব ঠান্ডা ঘরে পাঠিয়ে দেওয়া হয়।


title: নিউজিল্যান্ড

text: নিউজিল্যান্ড (ইংরেজি New Zealand "নিউ যীল্যান্ড", মাওরি Aotearoa "আওটেয়ারোয়া") ওশেনিয়ার একটি দ্বীপ রাষ্ট্র। এটি অস্ট্রেলিয়ার দক্ষিণ-পূর্ব দিকে অবস্থিত। এর রাজধানীর নাম ওয়েলিংটন। নিউজিল্যান্ড অসংখ্য ক্ষুদ্র দ্বীপের সমন্বয়ে গঠিত। তবে এদের মধ্যে সবচেয়ে উল্লেখযোগ্য হল স্টুয়ার্ট দ্বীপ এবং চাথাম দ্বীপ। নিউজিল্যান্ডের আদিম অধিবাসীদের ভাষা হল মাওরি। নিউজিল্যান্ড ভৌগোলিকভাবে বিচ্ছিন্ন একটি দেশ। এটি অস্ট্রেলিয়ার প্রায় ২০০০ কিলোমিটার দক্ষিণ-পূর্ব দিকে তাসমান সাগরে মধ্যে অবস্থিত। ফিজি, টোঙ্গা এবং নুভেল কালেদোনি হল নিউজিল্যান্ডের প্রতিবেশি রাষ্ট্র। এদেশের পরিবেশ এবং প্রাণীকুল বৈচিত্রময়। মনুষ্যবসতি প্রতিষ্ঠার পূর্বে এখানে প্রচুর স্থানীয় পাখি ছিল যার মধ্যে অনেক প্রজাতিই জনসংখ্যা বৃদ্ধির সাথে সাথে ক্রমান্বয়ে বিলুপ্ত হয়ে গেছে।


title: অস্ট্রেলিয়া (মহাদেশ)

text: নিউ জিল্যান্ড অস্ট্রেলিয়া মহাদেশের অংশ নয়। এটি একটি পৃথক তলিয়ে যাওয়া মহাদেশ জিয়াল্যান্ডিয়ার অংশ। এখন নিউ জিল্যান্ড ও অস্ট্রেলিয়া উভয়কে অস্ট্রালেশিয়া বা ওশিয়ানিয়া নামে এক বৃহত্তর অঞ্চলের অংশ মনে করা হয়।


title: নতুন দিল্লি

text:
লুটিয়েনস দিল্লির বাইরে নিউ দিল্লির প্রথম বড়ো সম্প্রসারণ ঘটে ১৯৫০-এর দশকে। এই সময় উক্ত অঞ্চলের দক্ষিণ-পশ্চিমে কেন্দ্রীয় পূর্ত বিভাগ চাণক্যপুরী নামে একটি দূতাবাস-এলাকা গড়ে তোলে। এই এলাকায় বিভিন্ন রাষ্ট্রের দূতাবাস, রাষ্ট্রদূতগণের বাসভবন এবং দিল্লির অন্যতম প্রধান রাস্তা "শান্তিপথ" অবস্থিত।
নিউ দিল্লির আয়তন । এই জেলা দিল্লি নগরাঞ্চলের একটি ক্ষুদ্র অংশ মাত্র। এই অঞ্চলটি সিন্ধু-গাঙ্গেয় সমভূমি অঞ্চলে এবং এর আশেপাশের অঞ্চলগুলি একদা আরাবল্লি পর্বতমালার দিল্লি শৈলশিরা অবশিষ্টাংশের অন্তর্গত বলে এখানকার ভূতল সর্বত্র সমান উচ্চতায় অবস্থিত নয়। দিল্লি শৈলশিরা ‘দিল্লির ফুসফুস’ নামে পরিচিত। নিউ দিল্লি যমুনা নদীর প্লাবন সমভূমিতে অবস্থিত। এটি মূলত স্থলবদ্ধ একটি শহর। নদীর পূর্বদিকে শাহদারা অঞ্চল অবস্থিত। নিউ দিল্লি সিসমিক ক্ষেত্র-চারের অন্তর্গত। এটি অত্যন্ত ভূমিকম্পপ্রবণ অঞ্চল।


title: জারলান্ড

text: লীগ অফ নেশন্স কর্তৃক জার অববাহিকা অঞ্চল প্রতিষ্ঠার পূর্বে জারলান্ড কোন প্রদেশ বা একটি স্বতন্ত্র অঞ্চল ছিল না। এই রাজ্যের কিছু অংশ আগে প্রুশিয়া এবং কিছু অংশ বাভারিয়ার অন্তর্গত ছিল। ১৯৪৭ থেকে ১৯৫৬ পর্যন্ত জারলান্ড একটি ফ্রেঞ্চ অধ্যুষিত অঞ্চল ছিল এবং জার্মানি থেকে পৃথক ছিল। ১৯৫০ থেকে ১৯৫৬ পর্যন্ত জারলান্ড কাউন্সিল অব ইউরোপের সদস্য ছিল।


title: ডেলাওয়্যারের কাউণ্টিসমূহের তালিকা

text: ১৬৬৪ সালে ইংরেজদের বিজয়ের পর, ডেলাওয়্যার নদীর এবং ডেলাওয়্যার উপসাগরের পশ্চিম প্রান্তের সমস্ত জমি নিউ ইয়র্ক উপনিবেশের অংশ হিসেবে পরিচালিত হয় এবং নিউ ক্যাসলের শহর থেকে নিয়ন্ত্রিত হয়।  ১৬৭৩ সালে ডাচদের দ্বারা উপনিবেশের সংক্ষিপ্ত প্রতিগ্রহণের সময় পার্শ্ববর্তী উঁচু এলাকা এবং হোরকীলের চতুর্দিকে অতিরিক্ত জেলা আদালত তৈরি করা হয়েছিল। পরবর্তীটি হুর্নকীল নামেও পরিচিত ছিল এবং এখন লুইসের একটি শহর। নিউ ক্যাসেলে আদালতটি উপনিবেশের কেন্দ্রীয় অংশের সাথে স্থিত ছিল। আদালতের অধিক্ষেত্র এলাকা নিউ ক্যাসেল কাউণ্টিতে পরিণত হয়েছিল এবং ১৮৮১ সাল পর্যন্ত কাউণ্টি আসন নিউ ক্যাসেলের অন্তর্ভুক্ত ছিল যখন এটিকে উইলমিংটনের স্থানান্তরিত করা হয়। ১৬৮০ সালে হোরকীল জেলা ডিএল কাউণ্টি এবং সেইণ্ট জোনস কাউণ্টিতে বিভক্ত করা হয়। এই বিভক্তির পর লুইস ডিএলের কাউণ্টি আসনে পরিণত হয় যেটা পরবর্তীতে সাসেক্স কাউণ্টি হিসেবে নামকরণ করা হয়। আপল্যাণ্ডের নিউ সুইডেন নিষ্পত্তির পর সাবেক আপল্যাণ্ড জেলার নামকরণ করা হয় এবং ১৬৮২ সালে চেস্টার কাউণ্টি নামে পুনরায় নামকরণ করা হয়। চেস্টার কাউণ্টি এখন পেন্সিলভানিয়ার বর্তমান সীমানার মধ্যে অবস্থিত।


title: দিল্লী জাতীয় রাজধানী অঞ্চল

text: ন্যাশনাল ক্যাপিটাল রিজিওন অফ দিল্লী তথা দিল্লি জাতীয় রাজধানী অঞ্চল ভারতের একটি বিশেষ কেন্দ্রশাসিত অঞ্চল। এই সমন্বিত পরিকল্পনা অঞ্চলটি দিল্লী জাতীয় রাজধানী প্রশাসনিক অঞ্চল এবং পার্শ্ববর্তী অঙ্গরাজ্য হরিয়ানা, উত্তর প্রদেশ এবং রাজস্থান থেকেও বেশ কিছু জেলাকে অন্তর্ভুক্ত করে গঠন করা হয়েছে। অঞ্চলটির শাসনভার একযোগে কেন্দ্রীয় সরকার, ন্যাশনাল ক্যাপিটাল রিজিওন অফ দিল্লীর নির্বাচিত সরকার এবং তিনটি মিউনিসিপাল কর্পোরেশনের (দিল্লী, দিল্লী ক্যান্টনমেন্ট ও নয়া দিল্লী) উপর ন্যস্ত।


title: জিল্যান্ডিয়া (মহাদেশ)

text: জিল্যান্ডিয়া (, "জ়ীল্যান্ডিয়া") একটি প্রায় নিমজ্জিত মহাদেশীয় ভূখন্ডাংশ () যা নিউজিল্যান্ড মহাদেশ বা তাসমান্টিস () নামেও পরিচিত। ৬-৮.৫ কোটি বছর আগে এটি অস্ট্রেলিয়া মহাদেশ থেকে বিচ্ছিন্ন হবার পর ক্রমশ নিমজ্জিত হয়, ইতোপূর্বে ৮.৫-১৩ কোটি বছর আগে জিল্যান্ডিয়া ও অস্ট্রেলিয়া মহাদেশ অ্যান্টার্কটিকা থেকে বিচ্ছিন্ন হয়। ২.৩ কোটি বছর আগে সম্ভবত মহাদেশটি সম্পূর্ণ নিমজ্জিত ছিল, এবং বর্তমানে মহাদেশটির সিংহভাগই (৯৩%) প্রশান্ত মহাসাগরের মাঝে নিমজ্জিত। জিল্যান্ডিয়ার সাথে বোলোন্‌স্ ডুবো আগ্নেয়গিরি (চ্যাথাম দ্বীপপুঞ্জের দক্ষিণে) কতটা ভালভাবে সংযুক্ত তা এখনও অজ্ঞাত। বর্তমান সংজ্ঞানুযায়ী এটি পৃথিবীর বৃহত্তম মহাদেশীয় ভূখন্ডাংশ বা অণুমহাদেশ (), যার আয়তন প্রায় ৪৯,২০,০০০ কি.মি.। যা দ্বিতীয় বৃহত্তম অণুমহাদেশের আয়তনের তুলনায় দ্বিগুণের বেশী এবং যা অস্ট্রেলিয়া মহাদেশের অর্ধেকের বেশী। এই সব কারণ ছাড়াও অন্যান্য ভূতাত্ত্বিক কারণে, যেমন: ভূপৃষ্ঠের পুরুত্ব ও ঘনত্ব বিচার করে, জিল্যান্ডিয়াকে অনেক সময় একটি পূর্ণ মহাদেশ হিসেবেও গণ্য করা হয়।


title: নিউফাউন্ডল্যান্ড ও লাব্রাডর

text: নিউফাউন্ডল্যান্ড এবং লাব্রাডর (, ; ; Newfoundland Irish: "Talamh an Éisc agus Labradar") হচ্ছে কানাডার সবচেয়ে পূর্বপ্রান্তে অবস্থিত একটি প্রদেশ। প্রদেশটি কানাডার আটলান্টিক অঞ্চলে অবস্থিত, এটি নিউফাউন্ডল্যান্ড দ্বীপ এবং উত্তর-পশ্চিমে মূল ভূখন্ড লাব্রাডর নিয়ে গঠিত, এই মোট সংযুক্ত এলাকা । ২০১৩ সালে, প্রদেশের আনুমানিক জনসংখ্যা ছিল ৫২৬,৭০২ জন। প্রদেশের জনসংখ্যার প্রায় ৯২% নিউফাউন্ডল্যান্ড দ্বীপে (এবং এর প্রতিবেশী ছোট দ্বীপসমূহে) বসবাস করে, যাদের অর্ধেকের অধিক এভালন উপদ্বীপে বাস করে।


title: নতুন দিল্লি

text: নিউ দিল্লির অধিকাংশ অঞ্চলের পরিকল্পনাই বিংশ শতাব্দীর ব্রিটিশ স্থপতি এডউইন লুটিয়েনস করেছিলেন। এটি ব্রিটিশ সাম্রাজ্যবাদী আদর্শে নির্মিত শহরের কেন্দ্রীয় প্রশাসনিক অঞ্চল। রাজপথ (আগেকার নাম ‘কিংস ওয়ে’) ও জনপথ (আগেকার নাম ‘কুইনস ওয়ে’) দুটি কেন্দ্রীয় প্রমোদপথকে কেন্দ্র করে নিউ দিল্লি গড়ে উঠেছে। রাজপথ রাষ্ট্রপতি ভবন থেকে ইন্ডিয়া গেট পর্যন্ত প্রসারিত। অন্যদিকে জনপথ কনট প্লেস থেকে শুরু হয়ে রাজপথকে ছেদন করেছে। শান্তিপথের ধারে ১৯টি রাষ্ট্রের দূতাবাস অবস্থিত। এই অঞ্চলটি ভারতের বৃহত্তম কূটনৈতিক অঞ্চল।


title: দিল্লি

text: দিল্লি (, Dilli; দেবনাগরী: दिल्ली) (সরকারি নাম: দিল্লি জাতীয় রাজধানী অঞ্চল) হল ভারতীয় প্রজাতন্ত্রের জাতীয় রাজধানী অঞ্চল। ঐতিহাসিক ও সাংস্কৃতিক দিক থেকে দিল্লি যমুনা-গঙ্গা নদী উপত্যকার উচ্চ দোয়াব ও পাঞ্জাব অঞ্চলের অংশ। এই কেন্দ্রশাসিত অঞ্চলটির পূর্ব সীমায় উত্তরপ্রদেশ রাজ্য এবং অপর তিন সীমায় হরিয়ানা রাজ্য অবস্থিত। দিল্লির আয়তন এবং জনসংখ্যা ১ কোটি ৬৩ লক্ষ। এটি ভারতের দ্বিতীয় সর্বাধিক জনবহুল শহর এবং দ্বিতীয় সর্বাধিক জনবহুল মহানগর অঞ্চল।এটি বিশ্বের ভারতের ৩য় বৃহত্তম শহরাঞ্চলও বটে। দিল্লির নগরাঞ্চলীয় প্রসার এতটাই বেশি যে পার্শ্ববর্তী রাজ্যগুলির শহরও এই অঞ্চলের অন্তর্ভুক্ত হয়েছে। ২০১৪ সালের হিসেব অনুসারে, বৃহত্তর দিল্লির জনসংখ্যা প্রায় ২ লক্ষ ৫০ হাজার। মুম্বই শহরের পরেই দিল্লিতে ভারতের দ্বিতীয় সর্বাধিক সংখ্যায় কোটিপতি ও লক্ষপতিরা বসবাস করেন।


title: পশ্চিমবঙ্গের সংস্কৃতি

text: বাংলা ভাষা ও সাহিত্যের ঐতিহ্য হাজার বছরের বেশি পুরনো। ৭ম শতাব্দীতে লেখা বৌদ্ধ দোহার সঙ্কলন চর্যাপদ বাংলা ভাষার প্রাচীনতম নিদর্শন হিসেবে স্বীকৃত। মধ্যযুগে বাংলা ভাষায় কাব্য, লোকগীতি, ও পালাগানের প্রচলন ঘটে। ঊনবিংশ ও বিংশ শতাব্দীতে বাংলা কাব্য ও গদ্যসাহিত্যের ব্যাপক বিকাশ ঘটে। নোবেল পুরস্কার বিজয়ী কবি রবীন্দ্রনাথ ঠাকুর, রাঢ় বাংলার তথা বাংলাদেশের জাতীয় কবি কাজী নজরুল ইসলাম প্রমুখ বাংলা ভাষায় সাহিত্যকে সমৃদ্ধ করেছেন। বাংলার লোক সাহিত্যও সমৃদ্ধ; মৈমনসিংহ গীতিকায় এর পরিচয় পাওয়া যায়। ষাটের দশকে পশ্চিমবঙ্গের হাংরি আন্দোলন , শ্রুতি, শাস্ত্রবিরোধী ও নিমসাহিত্য আন্দোলনগুলি বাংলা সাহিত্যকে একটি নূতন বাঁকবদল এনে দিয়েছিল ।


title: বাংলাদেশের সংস্কৃতি

text: বাংলা ভাষা ও সাহিত্যের ঐতিহ্য হাজার বছরের বেশি পুরনো। ৭ম শতাব্দীতে লেখা বৌদ্ধ দোহার সঙ্কলন চর্যাপদ বাংলা ভাষার প্রাচীনতম নিদর্শন হিসেবে স্বীকৃত। মধ্যযুগে বাংলা ভাষায় কাব্য, লোকগীতি, ও পালাগানের প্রচলন ঘটে। ঊনবিংশ ও বিংশ শতাব্দীতে বাংলা কাব্য ও গদ্যসাহিত্যের ব্যাপক বিকাশ ঘটে। নোবেল পুরস্কার বিজয়ী বিশ্বকবি রবীন্দ্রনাথ ঠাকুর, সাহিত্যিক শরৎচন্দ্র চট্টোপাধ্যায়, বাংলাদেশের জাতীয় কবি কাজী নজরুল ইসলাম প্রমুখ বাংলা ভাষায় সাহিত্যকে সমৃদ্ধ করেছেন। বাংলার লোক সাহিত্যও সমৃদ্ধ; মৈমনসিংহ গীতিকায় এর পরিচয় পাওয়া যায়। আধুনিক সাহিত্যিকদের মধ্যে আল মাহমুদ, হুমায়ূন আহমেদ খুব বেশি জনপ্রিয়। তাছাড়াও ছোটদের কাছে মুহাম্মদ জাফর ইকবাল, রকিব হাসান, খুব জনপ্রিয়। অন্যান্য প্রধান ধারার সাহিত্যিকদের মধ্যে কাজী আনোয়ার হোসেন, কবি শামসুর রাহমান, নির্মলেন্দু গুণ প্রমুখ জনপ্রিয়তার শীর্ষে রয়েছেন।


title: বাংলার সংস্কৃতি

text:
বাংলার সংস্কৃতি ধারণ করে আছেন দক্ষিন এশিয়া অঞ্চলের বাঙালিরা, যার মধ্যে বাংলাদেশ এবং ভারতের পশ্চিম বাংলা, ত্রিপুরা এবং আসাম , যেখানে বাংলা ভাষা প্রধান এবং দাপ্তরিক। বাংলার রয়েছে ৪হাজার বছরের ইতিহাস। ববাঙালিরাই এখানের সমাজের প্রায় সবটা জুড়ে আছেন। ভারতীয় উপমহাদেশের এই অঞ্চলের রয়েছে স্বকীয় ঐতিহ্য এবং সংস্কৃতি। বাংলা ছিলো তৎকালীন সবচেয়ে ধনী অঞ্চল যারা উপমহাদেশীয় রাজনীতির এবং সংস্কৃতির রাজধানী। ১৯৪৭ এর দেশভাগের পর বাংলার সংস্কৃতি ক্ষয় হতে থাকে। বাংলাদেশ বিশেষ করে বাংলাভাষী মুসলিমরাই বাংলাকে ধারন করে রাখেন যেখানে পুরো অঞ্চলে সংখ্যাগরিষ্ঠতা ছিলো হিন্দুদের।
ইহা বলার অপেক্ষা রাখেনা যে মুসলমান অধ্যুষিত বাংলাদেশে হিন্দুরা সংখ্যায় ছিলেন নগন্য আর পশ্চিবঙ্গে মুসলমান ছিলো নগন্য। এছাড়াও ক্ষুদ্র নৃ-গোষ্ঠীও ছিলো। পশ্চিমবঙ্গের রাজধানী কলকাতা ছিলো সংস্কৃতির ধারক। এখনো বাংলা দক্ষিন এশীয় সংস্কৃতির প্রতিনিধিত্ব করে এবং বাংলা সংস্কৃতির উৎসবগুলো পৃথিবীব্যাপি উদযাপিত হয়।


title: বাংলাদেশ

text:
বাংলা ভাষা ও সাহিত্যের ঐতিহ্য হাজার বছরের বেশি পুরনো। ৭ম শতাব্দীতে লেখা বৌদ্ধ দোহার সঙ্কলন চর্যাপদ বাংলা ভাষার প্রাচীনতম নিদর্শন হিসেবে স্বীকৃত। মধ্যযুগে বাংলা ভাষায় কাব্য, লোকগীতি ও পালাগানের প্রচলন ঘটে। ঊনবিংশ ও বিংশ শতাব্দীতে বাংলা কাব্য ও গদ্যসাহিত্যের ব্যাপক বিকাশ ঘটে। নোবেল পুরস্কার বিজয়ী কবি রবীন্দ্রনাথ ঠাকুর, বাংলাদেশের জাতীয় কবি কাজী নজরুল ইসলাম প্রমুখ বাংলা ভাষায় সাহিত্যকে সমৃদ্ধ করেছেন। বাংলার লোক সাহিত্যও সমৃদ্ধ; মৈমনসিংহ গীতিকায় এর পরিচয় পাওয়া যায়।
নৃত্যশিল্পের নানা ধরন বাংলাদেশে প্রচলিত। এর মধ্যে রয়েছে উপজাতীয় নৃত্য, লোকজ নৃত্য, শাস্ত্রীয় নৃত্য ইত্যাদি। দেশের গ্রামাঞ্চলে যাত্রা পালার প্রচলন রয়েছে। বাংলাদেশের সংগীত বাণীপ্রধান; এখানে যন্ত্রসংগীতের ভূমিকা সামান্য। গ্রাম বাংলার লোক সঙ্গীতের মধ্যে বাউল গান, জারি, সারি, ভাওয়াইয়া, ভাটিয়ালি, মুর্শিদি, গম্ভীরা, কবিগান ইত্যাদি উল্লেখযোগ্য। গ্রামাঞ্চলের এই লোকসঙ্গীতের সাথে বাদ্যযন্ত্র হিসাবে মূলত একতারা, দোতারা, ঢোল, বাঁশি ইত্যাদি ব্যবহার করা হয়।


title: গোবিন্দগঞ্জ-সৈদের গাঁও ইউনিয়ন

text: বাংলা ভাষা ও সাহিত্যের ঐতিহ্য হাজার বছরের বেশি পুরনো। ৭ম শতাব্দীতে লেখা বৌদ্ধ দোহার সঙ্কলন চর্যাপদ বাংলা ভাষার প্রাচীনতম নিদর্শন হিসেবে স্বীকৃত। মধ্যযুগে বাংলা ভাষায় কাব্য,লোকগীতি ও পালাগানের প্রচলন ঘটে। উনবিংশ ও বিংশ শতাব্দীতে বাংলা কাব্য ও গদ্য সাহিত্যের ব্যাপক বিকাশ ঘটে। নোবেল পুরস্কার বিজয়ী কবি রবীন্দ্রনাথ ঠাকুর, বাংলাদেশের জাতীয় কবি নজরুল ইসলাম প্রমুখ বাংলা ভাষায় সাহিত্যকে সমৃদ্ধ করেছেন। বাংলার লোক সাহিত্যও সমৃদ্ধ মৈমনসিংহ গীতিকায় এর পরিচয় পাওয়া যায়।


title: বাংলা সাহিত্যের ইতিহাস

text: ১৮০১ খ্রিস্টাব্দ থেকে বর্তমান সময়কালকে বাংলা সাহিত্যের আধুনিক যুগ বলা হয়। এই যুগকে দুই ভাগে ভাগ করা যায়:-বাংলা সাহিত্যের গল্প, উপন্যাস, নাটক ও প্রবন্ধ ইত্যাদি আধুনিক যুগের সৃষ্টি। পদ্য ও ছড়া বাংলা সাহিত্যের প্রাচীনতম রূপবন্ধ। তবে আধুনিক কবিতার প্রবর্তন হয়েছে বিংশ শতকের গোড়ার দিকে।


title: বাংলা সাহিত্যের ইতিহাস

text: ১২০২ সালে গৌড়ে তুর্কি আক্রমণের সময় থেকে ঊনবিংশ শতাব্দির মধ্যভাগ পর্যন্ত সময়কালকে বাংলা সাহিত্যের মধ্যযুগ বলা হয়। তবে ১২০১ থেকে ১৩৫০ সাল পর্যন্ত সময়কে বাংলা সাহিত্যের অন্ধকার যুগ বলা হয়। সম্ভবত এ যুগে মসলমান ও তুর্কি আক্রমনের কারনে কবি সাহিত্যিকগন ভীত সন্ত্রস্ত হয়ে থাকতেন। মনে করা হয় এ কারনে উল্লেখযোগ্য কোন সাহিত্য রচনা করতে পারেননি তাঁরা। এই সময়ের সাহিত্য মূলতঃ ধর্মীয় বিষয় নির্ভর ছিল। প্রথমদিকের সমস্ত রচনাই ছিল পদ্যমূলক - গদ্যমূলক রচনা চালু হয় অনেক পরে। তুলোট কাগজে লেখা পুথির মাধ্যমে সাহিত্যচর্চা চলত।


title: বাংলা সাহিত্য

text:
=আধুনিক যুগ=
মূলত বাংলা সাহিত্যে আধুনিক যুগ নিয়ে মত পার্থক্য থাকলেও,মোটামুটি ভাবে ১৭৬০ খ্রীষ্টাব্দ ভারত চন্দ্রের মৃত্যুর পর থেকেই বাংলা সাহিত্যের আধুনিক যুগের সূত্রপাত বলে নানা সমালোচক মতপ্রকাশ করেছেন। কালের দিক থেকে আধুনিক যুগকে কয়েক টি ধাপে ভাগ করা যায়-
১৭৬০-১৭৯৯খ্রিঃ(আধুনিক যুগের প্রথম পর্ব)
১৮০০-১৮৫৮খ্রিঃ(আধুনিক যুগের দ্বিতীয় পর্ব)
১৮৫৯-১৯০০খ্রিঃ(আধুনিক যুগের তৃতীয় পর্ব)
১৯০১-১৯৪৭খ্রিঃ(আধুনিক যুগের চতুর্থ পর্ব)
১৯৪৮-২০০০খ্রিঃ(আধুনিক যুগের পঞ্চম পর্ব)
২০০১খ্রিঃ- বর্তমানকাল(আধুনিক যুগের ষষ্ঠ পর্ব)


title: বাংলা সাহিত্য

text:
বাংলা সাহিত্যের ১২০১-১৩৫০ খ্রি. পর্যন্ত সময়কে “অন্ধকার যুগ” বা “বন্ধ্যা যুগ” বলে কেউ কেউ মনে করেন। ড. হুমায়ুন আজাদ তাঁর “লাল নীল দীপাবলী” গ্রন্থে (পৃ. ১৭) লিখেছেন- “১২০১ থেকে ১৩৫০ পর্যন্ত সময়ের মধ্যে রচিত কোন সাহিত্য কর্মের পরিচয় পাওয়া যায়না বলে এ-সময়টাকে বলা হয় ‘অন্ধকার যুগ’। পণ্ডিতেরা এ-সময়টাকে নিয়ে অনেক ভেবেছেন, অনেক আলোচনা করেছেন, কিন্তু কেউ অন্ধকার সরিয়ে ফেলতে পারেন নি।এ- সময়টির দিকে তাকালে তাই চোখে কোন আলো আসেনা, কেবল আঁধার ঢাকা চারদিক।”
কিন্তু, ওয়াকিল আহমদ তাঁর ‘বাংলা সাহিত্যের পুরাবৃত্ত’ (পৃ. ১০৫)-এ লিখেছেন- “বাংলা সাতিহ্যের কথিত ‘অন্ধকার যুগ’ মোটেই সাংস্কৃতিক বন্ধ্যাত্বের যুগ ছিল না। ধর্ম -শিক্ষা শিল্প চর্চার দায়িত্ব যাদের উপর ন্যস্ত ছিল, তারা সীমিত আকারে হলেও শিক্ষা সাহিত্য চর্চায় নিয়োজিত ছিলেন। তবে, কি হিন্দু কি মুসলমান কেউ লোকভাষা বাংলাকে গ্রহণ করেননি। বাংলা সাহিত্যের নিদর্শন না থাকার এটাই মুখ্য কারণ।”


title: বাংলার সংস্কৃতি

text: বাংলা সমগ্র এশিয়ার মধ্যে সবচেয়ে বেশী সমৃদ্ধ সাহিত্য। ১০০০-১২০০খ্রিস্টাব্দে সংস্কৃত এবং প্রাকৃত এর মধ্যে দিয়ে বাংলার উৎপত্তি। বাংলায় সুলতানী আমলে এটি কোর্টের দাপ্তরিক ভাষা হিসাবে স্বীকৃতি পায়। মধ্যে ১৬ এবং ১৭শতাব্দীতে এটি আরো সমৃদ্ধ হয়। আরাকান রাজ্যেও এই ভাষার প্রচলন ছিলো। ১৯ এবং ২০ শতাব্দীর শেষে কলকাতায় এটির আধুনিকায়ন হয়। বাংলা সাহিত্যের প্রথম লেখক রবীন্দ্রনাথ ঠাকুর ১৯১৩ সালে সাহিত্যে নোবেল পরস্কার লাভ করেন। কাজী নজরুল ইসলাম হয়ে উঠেন ব্রিটিশদের বিরোধী লেখক।শরৎচন্দ্র চট্টোপাধ্যায়, বঙ্কিমচন্দ্র চট্টোপাধ্যায়, প্রমুখ লেখকেরা বাংলার গদ্য সাহিত্যকে উন্নত করেছেন।শরৎ চন্দ্র চট্টোপাধ্যায় বাংলা সাহিত্যের শ্রেষ্ট উপন্যাসিক ও কথা সাহিত্যিক হিসাবে পরিচিত হয়ে আছে।বঙ্কিকচন্দ্র চট্টোপ্রাধ্যায় বাংলা গদ্য সাহিত্যের জনক।সুকান্ত ভট্যাচার্য, মাইকেল মধুসুদন দত্ত,পল্লি কবি জসীমউদ্দিন , জীবানানন্দে দাস, সুভাষ মুখপাধ্যায় মত কবি, মানিক বন্দ্যোপাধ্যায়ের, বিভূতিভূষন বন্দ্যোপাধায়ের মত সাহিত্যিকেরা বাংলা সাহিত্যকে উন্নতির শৃখরে পৌচ্ছে দিয়েছেন।বর্তমান যুগে, হুমায়ন আহম্মেদ, সুনীল গঙ্গোপাদ্যায়ের মত লেখক সাহিত্যকে এগিয়ে নিয়ে গেছেন ।


title: সূর্য সেন

text: সূর্য সেন (জন্ম: ২২ মার্চ, ১৮৯৪ - মৃত্যু: ১২ জানুয়ারি, ১৯৩৪) বা সূর্যকুমার সেন, ডাকনাম কালু, যিনি মাস্টারদা নামে সমধিক পরিচিত। ভারতবর্ষের ব্রিটিশ বিরোধী স্বাধীনতা আন্দোলনের অন্যতম নেতা হিসেবে পরিচিত ব্যক্তিত্ব। পূর্ববঙ্গে জন্ম নেয়া এই বাঙালি বিপ্লবী তৎকালীন ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং নিজ জীবন বলিদান করেন। সূর্যসেনের বাহিনী কয়েকদিনের জন্যে ব্রিটিশ শাসনকে চট্টগ্রাম এলাকা থেকে নিশ্চিহ্ন করে দিয়েছিল। সূর্য সেনের অন্যতম সাথী বিপ্লবী অনন্ত সিংহের ভাষায় ""কে জানতো যে আত্মজিজ্ঞাসায় মগ্ন সেই নিরীহ শিক্ষকের স্থির প্রশান্ত চোখ দুটি একদিন জ্বলে উঠে মাতৃভূমির দ্বিশতাব্দীব্যাপি অত্যাচারের প্রতিশোধ নিতে উদ্যত হবে? ১৮৫৭ সালে সিপাহী বিদ্রোহ দমনের জন্য বর্বর অমানুষিক অত্যাচারের প্রতিশোধ, জালিয়ানওয়ালাবাগের নৃশংস হত্যাকান্ডের প্রতিশোধ! কে জানতো সেই শীর্ন বাহু ও ততোধিক শীর্ন পদযুগলের অধিকারী একদিন সাম্রাজ্যবাদী ইংরেজ রাজশক্তির বৃহত্তম আয়োজনকে ব্যর্থ করে - তার সমস্ত ক্ষমতাকে উপহাস করে বৎসরের পর বৎসর চট্টগ্রামের গ্রামে গ্রামে বিদ্রোহের আগুন জ্বালিয়ে তুলবে?""


title: বিনোদ বিহারী চৌধুরী

text: বিপ্লবীদের দলে নাম লেখানোর অল্প দিনের মধ্যেই বিনোদবিহারী চৌধুরী মাস্টারদা সূর্যসেনের প্রিয়ভাজন হয়ে উঠেছিলেন। ১৯৩০ সালের ঐতিহাসিক অস্ত্রাগার লুন্ঠনে বিনোদবিহারী চৌধুরী তাই হতে পেরেছিলেন সূর্যসেনের অন্যতম তরুণ সহযোগী। ১৯৩০ সালের ১৮ এপ্রিল চট্টগ্রামকে তিন দিনের জন্য স্বাধীন করেছিলেন তারা। টেলিগ্রাফ অফিস ধ্বংস করা, অক্সিলারি ফোর্সের সমস্ত অস্ত্রশস্ত্র লুট করেছেন। দামপাড়া পুলিশ লাইনে অস্ত্রের গুদাম ছিল, সেটাও তিনি ও দলের সদস্যরা মিলে লুঠ করেন। এ দলে ছিলেন মাস্টারদা সূর্য সেন সহ ছিলেন হিমাংশু সেন , অনন্ত সিংহ, গণেশ ঘোষ ও আনন্দ গুপ্ত। '৩০সালের এ ঘটনার পর ব্রিটিশবিরোধী আন্দোলন জঙ্গি রূপ ধারণ করে। সে দিনের এসব বিপ্লবীর দুঃসাহসিক কর্মকান্ড ব্যর্থ হয়নি। চট্টগ্রাম সম্পূর্ণরূপে ব্রিটিশ শাসন থেকে মুক্ত ছিল চার দিন। এই কয়েক দিনে ব্রিটিশ সৈন্যরা শক্তি সঞ্চয় করে বিপ্লবী দলের ওপর ঝাঁপিয়ে পড়েছিল। বিপ্লবী মন্ত্রে দীক্ষিত বিনোদবিহারীরাও বীর বিক্রমে পরে জালালাবাদ পাহাড়ে যুদ্ধ চালিয়ে গিয়েছিলেন। জালালাবাদ যুদ্ধ ছিল বিনোদবিহারী চৌধুরীর প্রথম সম্মুখযুদ্ধ। গলায় গুলিবিদ্ধ হয়েও লড়াই থামাননি তাঁর। চোখের সামনে দেখেছিলেন ১২ জন সহকর্মীর মৃত্যু।


title: পূর্ণেন্দু দস্তিদার

text:
মাস্টারদা সূর্য সেনের নেতৃত্বে চট্টগ্রাম যুববিদ্রোহে যোগদান করেন বিপ্লবী পূর্ণেন্দু। ১৮ এপ্রিল ১৯৩০ চট্টগ্রাম অস্ত্রাগার লুন্ঠন অভিযানে সক্রিয় অংশ নেন এবং ধরা পড়ে দীর্ঘকাল কারান্তরালে থাকতে হয় তাকে। তার এক ভাই অর্ধেন্দু দস্তিদার জালালাবাদ পাহাড়ের যুদ্ধে শহীদ হন। অপর ভাই সুখেন্দু দস্তিদার চট্টগ্রাম বিদ্রোহের সর্বকনিষ্ঠ ব্যক্তি তথা পরবর্তীকালে বাংলাদেশ মুক্তিযুদ্ধের নেতা ছিলেন। পূর্ণেন্দু জেল থেকে মুক্তি পেয়ে ভারতের কমিউনিস্ট পার্টিতে যোগ দিয়েছিলেন। দেশ স্বাধীন হওয়ার পরে সংসদীয় রাজনীতিতে অংশ নেন ও পূর্ববঙ্গ বিধানসভার সদস্য হন। ১৯৪৮ সালে পূর্ব পাকিস্তানে সামরিক আইন জারী হলে তাকে আবার জেলে যেতে হয়। মুক্তি পেলেও তাকে অন্তরীন অবস্থায় রাখে আইয়ুব খান শাসিত সরকার। ১৯৭০ খৃষ্টাব্দের নির্বাচনে ন্যাপের (ওয়ালি) প্রতিনিধি ছিলেন। চট্টগ্রাম এলাকায় ছাত্র- শ্রমিক -কৃষকদের সংগঠনের কাজে যুক্ত ছিলেন। দেশবিভাগ এর পরে পাকিস্তানি শাসনামলে দীর্ঘ সময় জেল খেটেছেন তিনি। জেলে থাকাকালীন বি.এ ও আইন পাশ করেন। আইনজীবী,রাজনীতিবিদ ও সমাজসেবী হিসেবেও তিনি সুপ্রতিষ্ঠিত ছিলেন বাংলাদেশে। প্রীতিলতা ও ভাই অর্ধেন্দুর পূন্য স্মৃতিতে তার প্রতিষ্ঠিত শহিদ মিনার ও স্মারকটি আজো বাংলাদেশে বিরাজমান।
সাহিত্যিক হিসেবে তার বিশেষ খ্যাতি ছিল। "স্বাধীনতা সংগ্রামে চট্টগ্রাম, কবিয়াল রমেশ শীল, বীরকন্যা প্রীতিলতা" ইত্যাদি তার রচিত গ্রন্থ। এছাড়া অনুবাদ গ্রন্থের মধ্যে রয়েছে "শেখভের গল্প" ও "মোপাসাঁর গল্প"।


title: মাস্টারদা সূর্য সেন মেট্রো স্টেশন

text: মাস্টারদা সূর্য সেন মেট্রো স্টেশন হল কলকাতা মেট্রোর একটি স্টেশন। স্টেশনটির আগেকার নাম ছিল বাঁশদ্রোণী মেট্রো স্টেশন। এটি দক্ষিণ কলকাতার বাঁশদ্রোণী অঞ্চলে অবস্থিত। স্টেশনটি স্বাধীনতা সংগ্রামী মাস্টারদা সূর্য সেনের নামে নামাঙ্কিত।


title: কৃষ্ণকুমার চৌধুরী

text: কৃষ্ণকুমার চৌধুরী () (আনু. ১৯১৮ - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে নিত্যরঞ্জন সেন এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হন। বিচারে দুজনেরই ফাঁসি হয় এবং ১৯৩৪ সনের ৭ জানুয়ারি তাঁর ফাঁসি বহরমপুর জেলে কার্যকর করা হয়। একই দিন হরেন্দ্রনাথ চক্রবর্তী মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।


title: নিত্যরঞ্জন সেন

text: নিত্যরঞ্জন সেন () (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩০ সালে বিপ্লবমন্ত্রে দীক্ষা নেন। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে তিনি এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।


title: হিমাংশুবিমল চক্রবর্তী

text: হিমাংশুবিমল চক্রবর্তী বা হিমাংশুবিমল ভট্টাচার্য () (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। নেতা মাস্টারদা সূর্যসেন গ্রেপ্তার হবার পর চট্টগ্রাম যুব বিপ্লবী দলের চার জন সদস্য প্রতিশোধ গ্রহণের জন্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। ঘটনাস্থলে তিনি এবং নিত্যরঞ্জন সেন নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।


title: অপরাজেয় বাংলা

text:
বাংলাদেশের স্বাধীনতা সংগ্রামে নারী-পুরুষ নির্বিশেষে সর্বস্তরের মানুষ অংশগ্রহণ করে। তাদের সম্মিলিত প্রতিরোধ ও আক্রমণে পাক বাহিনী পরাজিত হয়। সর্বস্তরের মানুষের স্বাধীনতা সংগ্রামে অংশগ্রহণের প্রতীকী চিহ্নই 'অপরাজেয় বাংলা'।
১৯৭২-৭৩ সালে ডাকসুর ভিপি ছিলেন মোজাহিদুল ইসলাম সেলিম এবং জিএস ছিলেন মাহবুব জামান। এ সময় ডাকসুর উদ্যোগে অপরাজেয় বাংলার কাজে হাত দেয়া হয়। এর তিনটি মূর্তির একটির ডান হাতে দৃঢ় প্রত্যয়ে রাইফেলের বেল্ট ধরা বৃহত্তর জনগোষ্ঠীর প্রতিনিধি। এর চোখেমুখে স্বাধীনতার চেতনা উদ্দীপনা নিরাপোষ। এর মডেল ছিলেন আর্ট কলেজের ছাত্র মুক্তিযোদ্ধা বদরুল আলম বেনু। থ্রি নট থ্রি রাইফেল হাতে সাবলীল ভঙ্গিতে দাঁড়ানো অপর মূর্তির মডেল ছিলেন সৈয়দ হামিদ মকসুদ ফজলে। আর নারী মূর্তির মডেল ছিলেন হাসিনা আহমেদ। ১৯৭৫ সালের পর অনেকদিন অপরাজেয় বাংলার নির্মাণ কাজ বন্ধ ছিল।


title: শরৎচন্দ্র বসু

text:
শরৎচন্দ্র বসু (জন্ম: ৬ই সেপ্টেম্বর,১৮৮৯ - মৃত্য: ২০শে ফেব্রুয়ারি, ১৯৫০) ছিলেন একজন বাঙালি জাতীয়তাবাদী, পেশায় ব্যারিস্টার এবং ভারতের স্বাধীনতা কর্মী। তিনি জানকীনাথ বসুর ছেলে এবং নেতাজী সুভাষ চন্দ্র বসুর বড়ভাই। তিনি ব্রিটিশ বিরোধী আন্দোলন করেন ও পরবর্তীতে একটি অবিভক্ত স্বাধীন বাংলা প্রজাতন্ত্র প্রতিষ্ঠার লক্ষে কাজ করে গেছেন। তিনি ভারতীয় সশস্ত্র বিপ্লবী আন্দোলনের একজন নৈতিক সমর্থক ছিলেন। স্বাধীনতা সংগ্রামীদের হয়ে আদালতে বিনা পারিশ্রমিকে সওয়াল করতেন। তার স্ত্রী শ্রীমতি বিভাবতী বসুও গান্ধীবাদী আন্দোলন ও স্বাধীনতা সংগ্রামে সহযোগী ভূমিকা নেন।
১৯৩৬ থেকে ১৯৪৭ সালের জানুয়ারি পর্যন্ত তিনি কংগ্রেসের ওয়ার্কিং কমিটির সদস্য ছিলেন। কেবিনেট মিশন পরিকল্পনা নিয়ে কংগ্রেসের ভূমিকা সম্পর্কিত ইস্যুতে তিনি ১৯৪৭ সালে তাঁর সদস্য পদ ত্যাগ করেন। একজন দেশপ্রেমিক বাঙালি হিসেবে শরৎচন্দ্র বসু বাংলা বিভাগের ঘোর বিরোধী ছিলেন। তিনি সমাজ ও ভাষার ভিত্তিতে গঠিত স্বশাসিত সমাজতান্ত্রিক রাজ্যের সমন্বয়ে একটি অখন্ড ভারত গঠনের পক্ষে ছিলেন। বাংলার মুখ্যমন্ত্রী হোসেন শহীদ সোহরাওয়ার্দীর সাথে তাঁর চিন্তাধারার যথেষ্ট মিল ছিল। সোহরাওয়ার্দীও এ সময় আনুষ্ঠানিকভাবে সম্মিলিত স্বাধীন বাংলা বাস্তবায়নের পরিকল্পনা উপস্থাপন করেন। উভয় নেতা পরবর্তী সময়ে একটি অখন্ড স্বাধীন বাংলার স্বপ্ন বাস্তবায়নের লক্ষ্যে এক হয়ে কাজ করেন।


title: পারুল মুখার্জী

text: পারুল মুখার্জীর পরিবার ছিল রাজনৈতিক পরিবার। বাঙালি মহিলা স্বাধীনতা সংগ্রামী দের ভেতর অত্যন্ত উল্লেখযোগ্য নাম পারুল মুখার্জী। বিপ্লবী পূর্নানন্দ দাশগুপ্তের হাত ধরে তিনি গুপ্ত বিপ্লবী দলের সদস্য হন। শান্তি, নীহার, আরতি, খুকি শোভারানী, রানী, সুরমাদেবী ইত্যাদি অসংখ্য ছদ্মনামে সক্রিয় ছিলেন। পূর্নানন্দ দাশগুপ্ত আর শ্যামবিনোদ রায়চৌধুরী ছাড়া তার আসল নাম কেউই জানতেননা। উত্তর ২৪ পরগনার টিটাগড়, গোয়ালাপাড়ায় বিপ্লবীদের গোপন অস্ত্র ঘাঁটি থেকে ১৯৩৫ সালে পুলিশ তাঁকে গ্রেপ্তার করে। ঐ বছর ৩১ অক্টোবর স্পেশাল ট্রাইবুন্যালে অন্যান্য পুরুষ বন্দীদের সাথে তার নামেও মামলা চলে। সহকর্মীদের সাথে পাল্লা দিয়ে বোমা, বিস্ফোরক তৈরী, লাঠিখেলা ইত্যাদিতে পারদর্শী ছিলেন তিনি। ১৯৩৯ সালে মুক্তি পান। টিটাগড় ষড়যন্ত্র মামলার অন্যতম আসামী ছিলেন। তিনি সমাজ সেবা ও বিপ্লবী কর্মকান্ডে জড়িত ছিলেন। অনুশীলন সমিতির সদস্য ছিলেন। বিপ্লবী দাদার প্রভাবে প্রভাবান্বিত হয়ে পারুল মুখার্জী কুমিল্লায় একটি বিশেষ সম্মেলন উপলক্ষ্যে স্বেচ্ছাসেবিকা বাহিনী গঠন করেছিলেন।


title: নানজিং

text: ১৯২৫ খ্রিস্টাব্দে চীনে জাতীয়তাবাদী সরকার প্রতিষ্ঠিত হলে সাংবিধানিকভাবে সরকার 'রিপাবলিক অফ চায়না' নাম গ্রহণ করে। ১৯৪৮ খ্রিস্টাব্দ পর্যন্ত এই সরকারের শাসন ব্যবস্থা বহাল ছিল। এই সরকারের আমলে পর্যায়ক্রমে কয়েকটি শহরকে চীনের রাজধানী করা হয়। এর মধ্যে ১৯২৮-১৯৩৭ খ্রিস্টাব্দ পর্যন্ত নানজিংকে রাজধানীর মর্যাদা প্রদান করা হয়। ১৯৩৭ খ্রিস্টাব্দে চীন ও জাপানের মধ্যে ভয়াবহ যুদ্ধ শুরু হয়। যুদ্ধের একপর্যায়ে ১৯৪০ সালে চীনে জাপানের অনুগত একটি পুতুল সরকার গঠিত হয়। সেই সরকারের নাম দেয়া হয় 'রি-অর্গানাইজড ন্যাশনাল গভর্নমেন্ট অফ দ্য রিপাবলিক অফ চায়না'। ১৯৪৫ সাল পর্যন্ত এই সরকার টিকে ছিল। সেই সরকারও নানজিংকে তাদের রাজধানী হিসেবে মর্যাদা প্রদান করে। এরপর ১৯৪৯ সাল থেকে বেইজিং চীনের রাজধানী হিসেবে ব্যবহৃত হয়ে আসছে।


title: বেইজিং

text: বেইজিং শহরের এলাকাটিতে তিন হাজার বছরেরও বেশি সময় ধরে মানুষ বাস করে আসছে। চীনের চার মহান প্রাচীন রাজধানীগুলির সর্বশেষটি হল এই বেইজিং শহর। আদিতে বেইজিং শহরটি হান ও থাং রাজবংশের অধীনে অবস্থিত চৈনিক সাম্রাজ্যের সময়ে শহরের বর্তমান অবস্থান থেকে কিছু উত্তরে চীনের উত্তর-পূর্ব সীমান্তে অবস্থিত একটি গুরুত্বপূর্ণ সামরিক ও বাণিজ্যঘাঁটি ছিল। ১১৫৩ সালে চিন রাজবংশের প্রতিষ্ঠাতা সম্রাট চুরছেন শহরটিকে তাঁর প্রধান রাজধানী হিসেবে নির্বাচন করলে শহরটির ভাগ্যোন্নতি ঘটে। এরপর ১২৬৭ সালে পুরাতন শহরের কিছুটা উত্তর-পূর্বে ইউয়ান বা মঙ্গোল রাজবংশের রাজপুত্র কুবলাই খান-ও একই সিদ্ধান্ত নেন এবং বেইজিং শহরটির নাম বদলে "তাতু" (অর্থাৎ "বৃহৎ নগরী") রাখেন। এর পরে মিং রাজবংশ (১৩৬৮-১৭৪৪) ক্ষমতায় আসার পর প্রথম পাঁচ দশক দক্ষিণে অবস্থিত নানচিং শহরকে ("নানচিং" অর্থ "দক্ষিণের রাজধানী") রাজধানী বানানো হয় এবং পুরাতন মঙ্গোল রাজধানীটির নাম বদলে "পেইফিং" রাখা হয় ("পেইফিং" অর্থ "উত্তরীয় শান্তি")। কিন্তু মিং রাজবংশের ৩য় সম্রাট ১৪২১ সালে আবার শহরটিকে তাঁর রাজধানী বানান এবং এর নাম দেন "পেইচিং" অর্থাৎ "উত্তরের রাজধানী"। তখন থেকেই কয়েকটি সংক্ষিপ্ত পর্ব গণনায় না ধরলে প্রায় ৭ শত বছর ধরে বেইজিং শহরটি চীনের রাজধানী হিসেবে ভূমিকা পালন করছে। এরপর ছিং রাজবংশের সুদীর্ঘ শাসনামলেও (১৬৪৪-১৯১১/১২) শহরটির রাজধানী মর্যাদা বজায় থাকে। ১৮৬০ ও ১৯০০ সালে বিদেশী শক্তির আক্রমণের সময় শহরটির ব্যাপক ক্ষয়ক্ষতি হয়। ২০শ শতকের শুরুর দিকের দশকগুলিতে চীনে ঘনঘন সংঘটিত রাজনৈতিক পরিবর্তন সত্ত্বেও বেইজিং চীনের সবচেয়ে সমৃদ্ধিশালী সাংস্কৃতিক কেন্দ্র হিসেবে টিকে থাকে। ১৯২৮ থেকে ১৯৪৯ সাল পর্যন্ত সংক্ষিপ্ত একটি পর্বে চীনের জাতীয়তাবাদী সরকার নানচিংকে তাদের রাজধানী বানায়। ২য় বিশ্বযুদ্ধের সময় চীনের রাজধানী ছুংছিং শহরে সাময়িকভাবে সরিয়ে নেওয়া হয়। এই সংক্ষিপ্ত সময়ের জন্য বেইজিঙের নাম বদলে আবারও "পেইফিং" রাখা হয়েছিল। ১৯৪৯ সালে সাম্যবাদীদের বিজয়ের পরে বেইজিংকে আবারও পুরাতন নাম ও রাজধানীর পূর্ণ মর্যাদা ফেরত দেওয়া হয়। নতুন এই রাজনৈতিক মর্যাদা শহরটিকে পুনরুজ্জীবন দান করে। শহরটি খুব স্বল্প সময়ে জনসংখ্যা ও আয়তনে বহুগুণে বৃদ্ধিলাভ করে এবং শিল্পকারখানা ও অন্যান্য কর্মকাণ্ডেও ব্যাপক প্রবৃদ্ধি ঘটে। ১৯৮৯ সালে চীনা ছাত্ররা থিয়েনআনমেন চত্ত্বরে সরকারের বিরুদ্ধে প্রতিবাদের আয়োজন করেন। সরকারী বাহিনী এই সমাবেশে ট্যাংক নিয়ে আসে এবং প্রতিবাদ ছত্রভঙ্গ করার জন্য অনেক মানুষকে হত্যা করে। আন্তর্জাতিক সম্প্রদায় সেসময় চীনা সরকারের কর্মকাণ্ডের সমালোচনা করে।


title: চিন রাজ্য

text:
চিন রাজ্য () পশ্চিম মায়ানমারের একটি রাজ্য। ৩৬,০১৯ বর্গ কিলোমিটার (১৩,৯০৭ বর্গ মাইল) চীন রাজ্য পূর্ব দিকে সাংগাই রাজ্য এবং ম্যাগওয়ে বিভাগ, দক্ষিণে রাখাইন রাজ্য, দক্ষিণ-পশ্চিমে বাংলাদেশ, এবং পশ্চিমে মিজোরাম এবং মণিপুরের সীমানা। ২০১৪ সালের আদমশুমারি অনুযায়ী চিন প্রদেশের জনসংখ্যার প্রায় ৪৭৮,৮০১ জন। রাজধানীর নাম হাক্ক। রাষ্ট্র কয়েকটি পরিবহন লিঙ্ক সহ একটি পর্বত অঞ্চল। চিন মায়ানমারের সবচেয়ে অনুন্নত এলাকাগুলির মধ্যে একটি। সর্বশেষ পরিসংখ্যান অনুযায়ী, চীনের শিক্ষার হার ৭৩%। চীনের সরকারী রেডিও সম্প্রচারের ভাষা ফালাম। চিন প্রদেশে ৫৩ টি ভিন্ন উপজাতি এবং ভাষা রয়েছে।
চিনা গোএের লোকজন প্রথম সহস্রাব্দে চিন পাহাড়ে বসবাস করা শুরু করেছিল। ইতিহাসের বেশিরভাগ ক্ষেত্রে, সামান্য জনবহুল চিন পাহাড়ের মধ্যবর্তী ভূমি (বর্তমান ফালাম এলাকা), গুয়াইট, থাদো, সুতান্তক, সুকত, তলিসুন (হাল্নচু), বাভিথং, সুমথং এবং জহাউ অন্চলগুলো স্থানীয় প্রধানদের দ্বারা শাসিত হয়েছিল। দক্ষিণে (বর্তমান টেদিম, টোনজং ও লামকা এলাকা), জঠং-চিনজা, তলংচান, খল্লিংং এবং জোকুয়া চীফ (বর্তমানে হাখা, থান্তল্যাং এবং লুশাই পাহাড়ের কিছু অংশ) এবং সাইলো (গুইয়েট বা নিংুইয়েতের বংশধর) এবং লুয়ালাই পাহাড়ে হুগলগো (নেঘাইটের বংশধর) দ্বারা শাসিত হয়েছিল। ফানাই পাহাড়ের পাখুপ এবং টোরেল। লেখার পাহাড়ে চোজাহ, জাভাথা, খুলে, হ্লচহো, টোপা, খাইমাইখো, ক্যাথি, ছাইহলো, ছাছাই, থলিথা, জাখো, লৈহলো, বোহিয়া, নোহ্রো, হ্ললি, নটলিয়া, তাউ-ই আজিজু এবং ত্লাপোদের দ্বারা শাসিত হয়েছিল ।


title: শাআনশি

text: শাআনশি গণপ্রজাতন্ত্রী চীনের একটি প্রদেশ। এটি আনুষ্ঠানিকভাবে চীনের উত্তর-পশ্চিম অংশে অবস্থিত ধরা হলেও কার্যত এটী চীনের কেন্দ্রীয় অঞ্চলে অবস্থিত। প্রদেশটির উত্তর-পূর্বে শানশি, পূর্বে শানশি ও হনান, দক্ষিণ-পূর্বে হপেই, দক্ষিণে ছুংছিং, দক্ষিণ-পশ্চিমে সিছুয়ান, পশ্চিমে কানসু, উত্তর-পশ্চিমে নিংশিয়া এবং উত্তরে অন্তর্দেশীয় মঙ্গোলিয়া প্রদেশ বা প্রাদেশিক পর্যায়ের অঞ্চলগুলি অবস্থিত। এর আয়তন প্রায় এবং অধিবাসী সংখ্যা প্রায় ৩ কোটি ৭০ লক্ষ। এর রাজধানীর নাম শিআন। এই শহরে চীনের প্রাক্তন দুই রাজধানী ফেংহাও এবং ছাংআন অবস্থিত। শিআনের কাছেই অবস্থিত শিয়েনিয়াং শহরটিও একসময় ছিন রাজবংশের রাজধানী ছিল। ভৌগলিকভাবে শাআনশি ওয়েই নদীর উপত্যকা এবং একে ঘিরে থাকা উর্বর লোয়েস মালভূমি নিয়ে গঠিত, যা দক্ষিণে ছিন পর্বতমালা ও শান্নান পর্যন্ত এবং উত্তরে ওর্দোস মরুভূমি পর্যন্ত বিস্তৃত। পার্শ্ববর্তী শানশি ও হনান প্রদেশের সাথে মিলে শাআনশি প্রদেশ চীন সভ্যতার আঁতুড়ঘর ছিল। এর কুয়াংচুং অঞ্চলে চৌ, ছিন, পশ্চিম হান, সিমা চিন, সুই এবং থাং রাজবংশের রাজধানীগুলি অবস্থিত ছিল। পীত নদীর দ্বারা বেষ্টিত ওর্দোস মালভূমির পুরোটা শাআনশি প্রদেশে পড়েনি; চীনের মহাপ্রাচীর দ্বারা এটি অন্তর্দেশীয় মঙ্গোলিয়ার তৃণভূমি ও মরুভূমিগুলি থেকে বিচ্ছিন্ন।


title: চচিয়াং

text: চচিয়াং (চীনা ভাষায় , , ফিনিন Zhèjiāng) গণপ্রজাতন্ত্রী চীনের পূর্ব উপকূলের একটি প্রদেশ। এর উত্তরে সাংহাই পৌরসভা এবং চিয়াংসু প্রদেশ, উত্তর-পশ্চিমে আনহুই প্রদেশ, পশ্চিমে চিয়াংশি প্রদেশ, দক্ষিণে ফুচিয়েন প্রদেশ এবং পূর্বে পূর্ব চীন সাগর, যার অপর প্রান্তে জাপানের রিউকিউ দ্বীপপুঞ্জ অবস্থিত। প্রদেশটির রাজধানী শহরের নাম হাংচৌ। চীনের চ নদীর নামে প্রদেশটির নামকরণ করা হয়েছে।


title: সিছুয়ান

text: সিছুয়ান গণপ্রজাতন্ত্রী চীনের একটি প্রদেশ। প্রদেশটি চীনের দক্ষিণ-পশ্চিম অংশে অবস্থিত। ভৌগলিকভাবে প্রদেশটি সিছুয়ান নিম্নভূমির প্রায় পুরোটা জুড়ে অবস্থিত, যার পশ্চিমে হিমালয় পর্বতমালা, উত্তরে তাবা পর্বতমালা এবং পূর্বে ইউনকুই পর্বতমালা। সিছুয়ান প্রদেশের রাজধানীর নাম ছেংতু।


title: কিন সাম্রাজ্য

text: খ্রিস্টপূর্ব নবম শতাব্দীতে সিয়া সাম্রাজ্য সময়কালের রাজনৈতিক বিশেষজ্ঞ গাও ইয়াওয়ের উত্তরসূরী ফেইজিকে কিন শহরের শাসনভার প্রদান করা হয়। শহরটি বর্তমান সময়ের তিয়ানশুই শহরে অবস্থিত ছিল। ঝাও সাম্রাজ্যের অষ্টম রাজা সিয়াওয়ের রাজত্বকালে এই শহর কিন রাজ্য নামে পরিচিতি লাভ করে। খ্রিস্টপূর্ব ৮৯৭ অব্দে গংহে রাজপ্রতিনিধির সময়কালে এলাকাটি ঘোড়ার বংশবিস্তার ও প্রতিপালনের জন্য নির্ভরশীল হয়ে ওঠে। ফেইজির এক উত্তরসূরী ডিউক ঝুয়াং ত্রয়োদশ ঝাও রাজা পিংয়ের প্রিয়পাত্র হয়ে উঠে এবং রাজা পুরস্কারস্বরূপ তার পুত্র ডিউক সিয়াংকে এক অভিযানের প্রধান করে পূর্বে পাঠান। সেখানে তিনি কিন রাজ্য গড়ে তুলেন।


title: নানজিং

text: ইতিহাসের বিভিন্ন পর্যায়ে নানজিং শহরটি একাধিকবার রাজধানী হওয়ার মর্যাদা লাভ করে। ২২৯ খ্রিস্টাব্দে সর্বপ্রথম নানজিং রাজধানীর মর্যাদা পায়। ২২০ খ্রিস্টাব্দে চীনে 'সান উউ' বা 'ডং উউ' নামের একটি রাজবংশের শাসন প্রতিষ্ঠা হয় এবং ২৮০ খ্রিস্টাব্দ পর্যন্ত উক্ত রাজবংশের শাসন অব্যাহত ছিল। এই রাজবংশের প্রতিষ্ঠাতা সান কুয়ান ২২৯ সালে নানজিংকে তাদের রাজ্যের রাজধানী হিসেবে ঘোষণা করেন। ২৮০ সালে উক্ত রাজবংশের পতন ঘটলে নানজিং তার রাজধানীর মর্যাদা হারিয়ে ফেলে। ৩১৭ সালে চীনে 'জিন রাজবংশ' নামের একটি রাজবংশ শাসন প্রতিষ্ঠা করলে নানজিং পূনরায় রাজধানীর মর্যাদা ফিরে পায়। এরপর ধারাবাহিকভাবে লুই সং রাজবংশ, কুই রাজবংশ, লিয়াং রাজবংশ ও চেন রাজবংশ নানজিংকে রাজধানী হিসেবে বহাল রাখে। ৫৮৯ সাল পর্যন্ত এসব রাজবংশের শাসন অব্যাহত ছিল এরপরে নানজিং থেকে রাজধানী স্থানান্তরিত হয়। ৯৩৭ খ্রিস্টাব্দে চীনে 'ট্যাং রাজত্ব' প্রতিষ্ঠিত হলে নানজিং আবার রাজধানীর মর্যাদা ফিরে পায়। ৯৭৬ সাল পর্যন্ত রাজধানীর মর্যাদায় অধিষ্ঠিত ছিল।


title: ছাং চিয়াং নদীর ব-দ্বীপ

text: প্রাক-আধুনিক সময়ের অঞ্চলের অন্যান্য গুরুত্বপূর্ণ শহরে সুজাউ ও শাওক্সিং অন্তর্ভুক্ত। প্রাচীন সুজাউ উ Wu রাজ্য (১২শতকের বিসি -৪৭৩বিসি) রাজধানী ছিল, এবং প্রাচীন শাওক্সিং ছিল ইউয়ের রাজধানী (২০ শতকের বিসি? -২২২ বিসি) রাজধানী ছিল। নানজিং প্রথমটি পূর্ব রাজধানীর রাজধানী হিসাবে তিন রাজ্যের রাজধানীতে রাজধানী হিসেবে কাজ করেছিল (২২৯-২৮০খ্রি।)। এই সময়ের মধ্যে, চীন মধ্যে বেশ কয়েকটি সমান্তরাল রাজ্য বা সাম্রাজ্য ছিল এবং প্রতিটি তার নিজস্ব রাজধানী ছিল।


title: নানজিং

text: ১৩৬৮ সালে চীনে 'মিং রাজত্ব' প্রতিষ্ঠিত হলে তারা নানজিংকে তাদের রাজ্যের রাজধানী ঘোষণা করে। টানা ২৭৬ বছর নানজিং রাজধানী হিসেবে অধিষ্ঠিত থাকে। ১৬৪৪ সালে মিং রাজত্বের অবসান ঘটলে নানজিং আবার রাজধানীর মর্যাদা হারায়। ১৮৫১ খ্রিস্টাব্দে চীনে 'থাইপিং হ্যাভেনলি কিংডম' বা শান্তির স্বর্গরাজ্য প্রতিষ্ঠিত হয়। তারাও নানজিংকে তাদের রাজ্যের রাজধানী ঘোষণা করে। এ সময় নানজিংয়ের নাম পরিবর্তন করে 'তিয়াঞ্জিং' রাখা হয়, যার অর্থ 'স্বর্গীয় রাজধানী'। ১৮৬৪ খ্রিস্টাব্দ পর্যন্ত তাদের শাসন প্রতিষ্ঠিত ছিল।


title: উত্ত্যক্তকরণ

text: উত্যক্তকরনের একটি পরিচিত রূপ হলো মৌখিক উত্পীড়ন এবং বিদ্রূপ করা। এ ধরণের আচরন করা হয় কাউকে বিভ্রান্ত করতে, বিরক্ত করতে অথবা জ্বালাতন করতে। যেহেতু এটি আঘাতদায়ক, তাই এটি মজা করার চাইতে আলাদা এবং সমাজ সাধারনত এসব প্রত্যাখ্যান করে। 'চল মজা করি; উপহাস কৌতুকপূর্ণ' বুঝাতেও ব্যবহার করা যায়। উদাহরণস্বরূপ, মিসেল ডোয়েনাকে উত্যক্ত করে, তার মানে এই না যে সে তাকে উৎপীড়ন করছে। আবার, স্যাম মানুষকে উত্যক্ত করে, কিন্তু সে কখনোই তাদের উৎপীড়ন করে না।


title: উত্ত্যক্তকরণ

text: উত্যক্তকরনের একটি রূপ, যা সাধারণত উপেক্ষিত হয় তা হলো শিক্ষামূলক উত্যক্তকরন। এই রূপটি সাধারনত আদিবাসী আমেরিকান সম্প্রদায় এবং মেক্সিকান ঐতিহ্যবাহী সম্প্রদায় গুলির মাতাপিতা এবং যত্নকারীরা তাদের সন্তানদের সামাজিক শিক্ষা দেয়ার ক্ষেত্রে ব্যবহার করে। উদাহরণস্বরূপ, যখন একজন শিশু একটি চকলেটের জন্য সকলের সাথে খারাপ আচরন করে, তখন পিতামাতা তাকে সে চকলেট দিবে, কিন্তু তারপর আবার নিয়ে নিবে; এরপর তাকে তার আচরণ সঠিক করতে বলবে এবং তারপরই শিশুটিকে তার প্রাপ্য চকলেট ফিরিয়ে দিবে। এভাবে মাতাপিতা তাদের সন্তানকে আত্মনিয়ন্ত্রণ বজায় রাখার গুরুত্বের শিক্ষা দেয়। তাই যখন বড়রা উত্যক্তকরনের মাধ্যমে ছোটদের কিছু শেখায়, তখন তা অনানুষ্ঠানিক ভাবে শিক্ষা দান হিসাবে বিবেচিত হবে। এ ধরণের শিখা প্রায়ই উপেক্ষা করা হয়, কারন এটা ওয়েস্টার্ন আমেরিকান সম্প্রদায়গুলি যেভাবে শেখায়, তা থেকে ভিন্ন।


title: উত্ত্যক্তকরণ

text: কিছু চেরোকি সম্প্রদায়ে, উত্যক্তকরণকে আক্রমনাত্মক বা প্রতিকূল পরিস্থিতিকে ছড়িয়ে দেয়ার একটি উপায় হিসাবে ব্যবহার করা হয় এবং ব্যক্তিকে তাদের আচরণের পরিণতি সম্পর্কে শিখানো হয়। এটা ব্যক্তিকে তার ব্যবহার কিভাবে অন্যদের উপর খারাপ প্রভাব ফেলছে তা এবং ব্যবহার নিয়ন্ত্রন করতে শেখায়।


title: উত্ত্যক্তকরণ

text: কিছু মেক্সিকান আদিবাসী আমেরিকান সম্প্রদায়ে উত্যক্তকরন একটি কার্যকর শিক্ষামূলক উপায়। উত্যক্তকরণকে আরো উপকারি মনে করা হয়, কারন এটি শিশুদের শুধু মাত্র উপদেশ গ্রহণ করার বদলে নিজের আচরনের প্রভাব সম্পর্কে অনুভুতি প্রদান করে এবং বুঝতে শেখায়। আদিবাসী আমেরিকান সম্প্রদায়ের কিছু মাতাপিতা বিশ্বাস করেন যে, এটা শিশুদের সামান্য পরিমানে বিব্রত করে এবং তাদের আচরনের পরিনতি সম্পর্কে ভালো বিচক্ষণতা প্রদান করে। তারা মনে করেন যে, এ ধরণের উত্যক্তকরন শিশুদের কম অহংকারী করে তোলে, স্বায়ত্তশাসন শেখায় এবং নিজেদের আচরণ নিরীক্ষণ করার দায়িত্ব প্রদান করে। এ ধরণের অভিভাবকীয় উত্যক্তকরন শিশুদের সামাজিক প্রেক্ষাপটে তাদের আচরণ সম্পর্কে চিন্তা করতে উদ্বুদ্ধ করে। আদিবাসী আমেরিকান মায়েরা বলেছেন যে এটা শিশুদের তাদের আচরনের সামাজিক প্রভাব সম্পর্কে বুঝতে প্রেরনা প্রদান করে। এইজেনবারগের নিবন্ধ থেকে উদাহরণ অনুযায়ী, পিতা-মাতারা উত্যক্তকরণকে শিশুদের সম্পর্ক পুনর্বহাল এবং গ্রুপ / সম্প্রদায় ভিত্তিক কর্মকান্ডে অংশগ্রহণ করানোর একটা ভালো উপায় হিসেবে মনে করেন। পিতা-মাতারা তাদের সন্তানদেরকে তাদের আচরণ নিয়ন্ত্রন এবং তাদের সাথে মজা করার উদ্দেশ্যে উত্যক্ত করে থাকেন।


title: উত্ত্যক্তকরণ

text: যৌনতার ক্ষেত্রে উত্যক্ত করা বা উত্যক্ত হওয়ার জন্য অঙ্গভঙ্গি, ভাষা অথবা ফ্লারটিং করা হয়, অন্য ব্যক্তির মাঝে যৌন অনুভুতি জাগিয়ে তোলার জন্যই এমনটা করা হয়। এমন উত্যক্তকরনের মাধ্যমে যৌন সহবাসের প্রস্তাব করা হতেও পারে, আবার নাও হতে পারে, অথবা অস্পষ্টতা, যা অস্বস্তিকর পরিস্থিতির সৃষ্টি করতে পারে। আরো প্রকৃত অর্থে, এ ধরণের উত্যক্তকরনকে যৌন উদ্দীপনাও বলা যায়।


title: উত্ত্যক্তকরণ

text: ইনুইট সম্প্রদায়ে শেখার প্রধান একটি উপায় উত্যক্তকরনের মতোই, যা ইসসুমাকসাইউক নামে পরিচিত, এর অর্থ চিন্তার কারন হওয়া। অনেক সময় বড়রা ছোটদের সামনে প্রকল্পিত অবস্থার সৃষ্টি করে বা প্রশ্ন উপস্থাপন করে (মাঝে মাঝে বিপদজনক), উত্যক্তকরনের মাধ্যমে আমোদপূর্ণ ভাবে সেসব প্রশ্নের উত্তর পাওয়া যায়, প্রায়ই নাটকীয় ভাবে। এ ধরণের প্রশ্ন শিশুদের তাদের সম্প্রদায়কে ঘিরে রাখা সমস্যা গুলো সম্পর্কে সচেতনতা বৃদ্ধি করে, সাথে সম্প্রদায়ের একজন সদস্য হওয়ার দরুন, প্রভাব তৈরি করা এবং সমাজে ভিন্নতা নিয়ে আসার ক্ষমতা সম্পর্কে অনুভূতি প্রদান করে। যখন শিশু সেসব প্রশ্নের উত্তর বড়দের মতো কারণপূর্ণভাবে দিতে শুরু করবে, তখন প্রশ্ন করাও বন্ধ হয়ে যাবে।


title: উত্ত্যক্তকরণ

text: আরেক ধরণের উত্যক্তকরন হলো, একজন ব্যক্তিকে তার প্রাপ্য জিনিস দেয়ার ভান করা, অথবা স্বাভাবিকের তুলনায় ধীরে দেয়া। এটা সাধারণত সে জিনিসটি পাওয়ার ইচ্ছা বা আকাঙ্ক্ষা জাগিয়ে তোলার মাধ্যমে করা হয়, যা দ্বারা ব্যক্তি সন্তুষ্ট নাও হতে পারে। এ ধরণের উত্যক্তকরণকে "টানটালাইজিং (বিশ্বাস জাগাইয়া প্রতারণা করা)" বলা যেতে পারে, যা এসেছে টানটালাসের গল্প থেকে। টানটালাইজিং বড়দের বা উত্যক্তকারীদের মাঝে আমোদপূর্ণ হতে পারে, কিন্তু ছোটদের মাঝে এটা অনেক আঘাতজনক হিসাবে বিবেচিত। যেমনঃ একজন অন্য একজনের জিনিস দখল করে বসে এবং তা আর ফিরিয়ে দিবে না। এটা ফ্লারটিং এবং ডেটিং এর মধ্যেও এটি সাধারন। উদাহরণস্বরূপ, একজন পুরুষ বা মহিলা অন্য একজনের প্রতি আগ্রহী এবং তিনিও সে পুরুষ বা মহিলার প্রতি আগ্রহী, তাদের মধ্যে কেউ একজন একে অপরের প্রতি আগ্রহ আরো বাড়িয়ে দেয়ার জন্য প্রথম প্রস্তাব প্রত্যাখ্যান করতে পারেন এবং দ্বিতীয় অথবা তৃতীয় প্রস্তাবে গ্রহণ করতে পারেন।


title: উত্ত্যক্তকরণ

text: উত্যক্তকরনের দিকে তাকানোর অন্য একটি উপায় হলো পার্থক্যের দিকে সঠিক ভাবে দৃষ্টি দেয়া, মজা করার মতো করে আশেপাশের পরিবেশ পরিবর্তনের জন্যও এটা করা হয়ে থাকে। এটা যা সান্ত্বনাদায়ক হবে তা অনুযায়ী সান্ত্বনা বা শীতলতা প্রদান করে। কারো সামনে ভালো আচরণ করা এবং তাদের অগোচরে তাদের বিরুদ্ধে অপমানজনক কথা বলার চাইতে উত্যক্তকরন সামনা সামনি সব কিছু বলে দেয়ার একটি ভালো উপায় হতে পারে।


title: উত্ত্যক্তকরণ

text: উত্যক্তকরনের অনেক ধরণের অর্থ এবং ব্যবহার রয়েছে। মানুষের মিথষ্ক্রিয়ার ক্ষেত্রে উত্যক্তকরনের তিনটি প্রধান রূপ রয়েছে। যথাঃ "আমোদ প্রমোদপূর্ণ, আঘাতদায়ক," এবং "শিক্ষামূলক" । উত্যক্তকরনের কয়েক ধরণের প্রভাব থাকতে পারে, যা নির্ভর করে কিভাবে কাজে লাগানো হয়েছে এবং এর সৃষ্ট প্রভাবের উপর। যখন উত্যক্তকরন আমোদপ্রমোদপূর্ণ এবং বন্ধুত্বপূর্ণ থাকে, এবং বিশেষ করে যখন এটা যে বড়ো-উল্টো, তখন উত্যক্তকরনকে ফ্লার্ট হিসেবে গণ্য করা যেতে পারে। যখন উত্যক্তকরন অবাঞ্ছিত থাকে, তখন একে হয়রানি বা মবিং হিসাবে গণ্য করা যায়, বিশেষ করে কর্মস্থলে এবং বিদ্যালয়ে, অথবা যখন এটি গুণ্ডামি বা মানসিক নির্যাতনের একটি রূপ হিসাবে ব্যবহার করা হয়ে থাকে। যদি এটি জনসম্মুখে করা হয়, তবে এটিকে অপমান হিসেবে গণ্য করা যেতে পারে। উত্যক্তকরনকে যখন অনানুষ্ঠানিক শিক্ষার রূপ হিসাবে ব্যবহার করা হয়, তখন এটি একটি শিক্ষণীয় মাধ্যমও হয়ে ওঠতে পারে। আদিবাসী আমেরিকান এর কিছু সম্প্রদায়ের বড়রা শিশুদের খেলাচ্ছলে চিত্রিত করা এবং তাদের ব্যবহার কিভাবে সমাজে খারাপ প্রভাব ফেলতে পারে, তা শিখানোর জন্য তাদের উত্যক্ত করে। অনেক আদিবাসী আমেরিকান সম্প্রদায়গুলির শিশুরা, অন্যরা তাদের সঙ্গে অংশগ্রহণ করার বদলে কি করে, তা থেকেও শিক্ষা নেয়। উত্যক্তকরনের সাথে, শিক্ষা গ্রহনের এই রূপ অন্যান্য ওয়েস্টার্ন আমেরিকান শিশুদের শিখার রূপের চাইতে ভিন্ন। শিশুদের শিখানোর অনানুষ্ঠানিক উপায়গুলোর মধ্যে রয়েছে পারস্পরিক দায়িত্ববোধের সৃষ্টি, সেইসাথে প্রাপ্তবয়স্ক ও সহকর্মীদের সঙ্গে সক্রিয় সহযোগিতার মনোভাব তৈরি করা। এটা শেখার আরো প্রথাগত পথ থেকে আলাদা, কারন এটা শুধুমাত্র প্রাপ্তবয়স্কদের জন্য নয়।


title: উত্ত্যক্তকরণ

text: মানুষকে সাধারনত তাদের চেহারা, ওজন, আচরণ, সামর্থ্য, পোশাক এবং বুদ্ধিমত্তার উপর বিবেচনা করে উত্যক্ত করা হয়। ভুক্তভোগীর দৃষ্টি থেকে, এ ধরণের উত্যক্তকরন প্রায়ই আঘাতদায়ক, উত্যক্তকারীর অসৎ উদ্দেশ্যে করা হয়ে থাকে।


title: সৈয়দ ফারুক রহমান

text:
১৯৯৬ সালে মুজিবের কন্যা শেখ হাসিনার নেতৃত্বে আওয়ামী লীগ সাধারণ নির্বাচনে জয়লাভ করলে শেখ হাসিনা বাংলাদেশের প্রধানমন্ত্রী হন। তাঁর দলের সংখ্যাগরিষ্ঠতার অধীনে ইনডেমিনিটি অধ্যাদেশ নাকচ করা হয় এবং মুজিব ও তাঁর পরিবারের হত্যাকাণ্ডের একটি মামলা আরম্ভ হয়।১৯৯৮ সালে ঢাকা হাইকোর্ট সৈয়দ ফারুকরহমানকে মৃত্যুদণ্ডাদেশ প্রদান করে।২০০১ সালের সাধারণ নির্বাচনে আওয়ামী লীগের পরাজয়ের পর বেগম খালেদা জিয়ার বিএনপি সরকার মুজিব হত্যা মামলার কার্যক্রম ধীর করে ফেলে।২০০৯ সালে শেখ হাসিনা আবার ক্ষমতায়গেলে আদালতে মামলা পুনরায় শুরু হয়।২০১০ সালের ২৮শে জানুয়ারী ফারুক
ও মুজিব হত্যার অন্যান্য চক্রান্তকারীদের মৃত্যুদণ্ড কার্যকর করা হয়।


title: বঙ্গবন্ধু শেখ মুজিবুর রহমান ডিজিটাল বিশ্ববিদ্যালয়

text: বঙ্গবন্ধু কন্যা, দেশরত্ন, জননেত্রী শেখ হাসিনার নেতৃত্বে ২০০৮ সালে বাংলাদেশের নবম জাতীয় সংসদ নির্বাচনে নিরঙ্কুশ  সংখ্যাগরিষ্ঠতা নিয়ে ৬ জানুয়ারি ২০০৯ সালে দ্বিতীয় বারের মত গণপ্রজাতন্ত্রী বাংলাদেশ সরকারের প্রধানমন্ত্রী হিসেবে শপথ নেন। আর সেই নির্বাচনের ইশতেহারে বাংলাদেশের স্বাধীনতার সুবর্ণজয়ন্তী পালনের বছর ২০২১ সালে বাংলাদেশকে একটি মধ্যম আয়ের দেশ এবং তথ্য ও যোগাযোগপ্রযুক্তি নির্ভর ডিজিটাল বাংলাদেশ গঠনের লক্ষ্যে ‘রূপকল্প ২০২১’ এর ঘোষণা করে বাংলাদেশ আওয়ামী লীগ। ২০১৩ সালের আগেই বাংলাদেশকে ডিজিটালাইজেশনের দিকে অনেকদূর এগিয়ে নিয়ে গেছে মাননীয় প্রধানমন্ত্রী  শেখ হাসিনার সরকার। এরপর ২০১৪ সালের ৫ জানুয়ারী দশম জাতীয় সংসদ নির্বাচনের আগে নির্বচনী ইশতেহারে বাংলাদেশকে ডিজিটালাইজেশনের মাধ্যমে উন্নত ও সমৃদ্বিশালী দেশের কাতারে নিয়ে আসার লক্ষ্যে ‘রূপকল্প ২০৪১’ ঘোষণা করে বাংলাদেশ আওয়ামী লীগ।


text: ২০১৪ সালের ১২ই জানুয়ারি টানা দ্বিতীয় বার সহ তৃতীয় বারের মত গণপ্রজাতন্ত্রী বাংলাদেশ সরকারের প্রধানমন্ত্রী হিসেবে বঙ্গবন্ধু কন্যা, দেশরত্ন, জননেত্রী শেখ হাসিনার শপথ গ্রহণের পর ডিজিটালাইজেশনের দিকে এগিয়ে যাওয়া বাংলাদেশকে ধরে রাখতে একাডেমি ভিত্তিক ডিজিটাল শিক্ষা ব্যবস্থার দিকে জোর দিতে ২০১৬ সালের ২৬ জুলাই গণপ্রজাতন্ত্রী বাংলাদেশের মহান জাতীয় সংসদে তথ্য ও যোগাযোগ প্রযুক্তি বিশেষত বিজ্ঞান, প্রকৌশল ও প্রযুক্তির ক্ষেত্রে অগ্রসরমান বিশ্বের সঙ্গে সঙ্গতি রক্ষার নিমিত্তে বাংলাদেশের উচ্চশিক্ষা ও গবেষণার সুযোগ সৃষ্টি, আধুনিক জ্ঞানচর্চা বিশেষ করে তথ্য ও যোগাযোগ প্রযুক্তির উপর যথাযথ গুরুত্ব প্রদানসহ পঠন-পাঠন ও গবেষণার কাজ পরিচালনা, নতুন প্রযুক্তির উদ্ভাবন এবং ডিজিটাল বাংলাদেশ প্রতিষ্ঠার গতিকে তরান্বিত করার লক্ষ্যে গাজীপুর জেলায় স্বাধীন বাংলাদেশের মহান স্থপতি, সর্বকালের সর্বশ্রেষ্ঠ বাঙালি,  জাতির পিতা বঙ্গবন্ধু শেখ মুজিবুর রহমানের নামানুসারে “বঙ্গবন্ধু শেখ মুজিবুর রহমান ডিজিটাল ইউনিভার্সিটি”, বাংলাদেশ স্থাপনকল্পে বিধান প্রণয়নের লক্ষ্যে আইন প্রণীত হয়।


title: শেখ মুজিবুর রহমান

text: শেখ মুজিবুর রহমান (১৭ মার্চ ১৯২০ - ১৫ আগস্ট ১৯৭৫) বাংলাদেশের প্রথম রাষ্ট্রপতি ও ভারতীয় উপমহাদেশের একজন অন্যতম প্রভাবশালী রাজনৈতিক ব্যক্তিত্ব যিনি বাঙালীর অধিকার রক্ষায় ব্রিটিশ ভারত থেকে ভারত বিভাজন আন্দোলন এবং পরবর্তীতে পূর্ব পাকিস্তান থেকে বাংলাদেশ প্রতিষ্ঠার সংগ্রামে নেতৃত্ব প্রদান করেন। প্রাচীন বাঙ্গালি সভ্যতার আধুনিক স্থপতি হিসাবে শেখ মুজিবুর রহমানকে বাংলাদেশের জাতির জনক বা জাতির পিতা বলা হয়ে থাকে। তিনি মাওলানা আব্দুল হামিদ খান ভাসানী প্রতিষ্ঠিত আওয়ামী লীগের সভাপতি, বাংলাদেশের প্রথম রাষ্ট্রপতি এবং পরবর্তীতে এদেশের প্রধানমন্ত্রীর দায়িত্ব পালন করেন। জনসাধারণের কাছে তিনি শেখ মুজিব এবং শেখ সাহেব হিসাবে বেশি পরিচিত এবং তার উপাধি বঙ্গবন্ধু। তার কন্যা শেখ হাসিনা বাংলাদেশ আওয়ামী লীগের বর্তমান সভানেত্রী এবং বাংলাদেশের বর্তমান প্রধানমন্ত্রী।


title: শেখ হাসিনা

text: শেখ হাসিনা ওয়াজেদ বাংলাদেশের স্বাধীনতা সংগ্রামের প্রধান নেতা, বাংলাদেশের জাতির জনক ও বাংলাদেশ সরকারের প্রথম রাষ্ট্রপতি বঙ্গবন্ধু শেখ মুজিবুর রহমানের কন্যা। তাঁর মাতার নাম বেগম ফজিলাতুননেসা। তিনি টুঙ্গিপাড়ায় জন্মগ্রহন করেন এবং বাল্যশিক্ষা সেখানেই নেন। ১৯৫৪ সাল থেকে তিনি ঢাকায় পরিবারের সাথে মোগলটুলির রজনীবোস লেনের বাড়িতে বসবাস শুরু করেন। পরে মিন্টো রোডের সরকারি বাসভবনে উঠেন। ১৯৫৬ সালে তিনি টিকাটুলির নারীশিক্ষা মন্দির বালিকা বিদ্যালয়ে ভর্তি হন। ১৯৬১ সালের ১ অক্টোবর ধানমন্ডির ৩২ নম্বরের বাড়িতে থাকা শুরু করেন। ১৯৭৫ সালের ১৫ আগস্ট এক সামরিক অভ্যুত্থানে তিনি ও তাঁর বোন শেখ রেহানা বাদে পরিবারের সকল সদস্যকে হত্যা করা হয়। বোনদ্বয় সেইসময় পড়াশোনার জন্য পশ্চিম জার্মানিতে অবস্থান করছিলেন। ১৯৬৫ সালে তিনি আজিমপুর বালিকা উচ্চ বিদ্যালয় থেকে ম্যাট্রিক পাশ করেন।


title: খন্দকার আবদুর রশিদ

text:
খন্দকার আবদুর রশিদ একজন সাবেক বাংলাদেশী সেনা কর্মকর্তা এবং দেশের প্রথম রাষ্ট্রপতি শেখ মুজিবর রহমানের পলাতক গুপ্তঘাতক।
তিনি পাকিস্তান সেনাবাহিনীতে চাকরি করতেন এবং বাংলাদেশ মুক্তিযুদ্ধের শুরুতে পক্ষত্যাগ করেন।তিনি খন্দকার মোশতাক আহমেদের ঘনিষ্ঠ আত্মীয় ছিলেন।শেখ মুজিবের হত্যার পর খন্দকার মোশতাক আহমেদ বাংলাদেশের রাষ্ট্রপতি হয়েছিলেন।১৫ আগস্ট ১৯৭৫ সালে শেখ মুজিবের পতন ও হত্যার সময় তিনি একজন প্রধান অংশগ্রহণকারী ছিলেন। তিনি সমগ্র সময় খন্দকার মোশতাকের সঙ্গে যোগাযোগ বজায় রাখছিলেন।ষড়যন্ত্রকারীরা ঢাকা সেনানিবাসে তাঁর বাসভবনে বেশ কয়েকটি বৈঠক করেন। হত্যার পর তিনি মেজর থেকে লেফটেন্যান্ট কর্নেলে পদোন্নত হন। তিনি হুসেইন মুহাম্মদ এরশাদের শাসনামলে ঢাকায় ফিরে আসেন। তিনি সৈয়দ ফারুক রহমানের সঙ্গে বাংলাদেশ ফ্রিডম পার্টি গঠন করেন।তিনি ১৯৯৬ নির্বাচনে সংসদ সদস্য হন,যদিও পরে সেটা বাতিল হয়ে যায়।


title: কুমেদপুর ইউনিয়ন

text: পীরগঞ্জের বীর সন্তান সাবেক মন্ত্রি মতিউর রহমান কুমেদপুর ইউনিয়নের রছুলপুর গ্রামে জন্ম গ্রহণ করেন। বি.এ. পাশ করার পর মতিউর রহমান ঢাকায় গিয়ে ব্যবসা শুরু করেন। আপন মেধা, সততার কারণে অল্প সময়ের মধ্যে তিনি দেশের একজন বিশিষ্ট ব্যবসায়ী হিসেবে নিজেকে প্রতিষ্ঠিত করেন। সেই সঙ্গে শেখ মুজিবর রহমানের একজন ঘনিষ্ট সহকারী হিসেবে মতিউর রহমান ছয়দফা দাবি নিয়ে উত্তর বঙ্গে প্রচারনা শুরু করেন। এসময় সরকারের বহু মামলা ও নির্যাতন চলতে থাকে। ১৯৬৮ খ্রিস্টাব্দে আগরতলা মামলায় শেখ মুজিবুর রহমান কারারুদ্ধ হলে তার অনুরোধে উকিল বাবা হিসেবে মতিউর রহমান শেখ হাসিনা ও ড. ওয়াজেদ মিয়ার শুভ বিবাহ নিস্পন্ন করেন। ১৯৭১ খ্রিঃ মুক্তিযুদ্ধের সময় মতিউর রহমান ছয় নং সেক্টরের অধীনে নয় জনের চেয়ারম্যান হিসেবে মুক্তিযুদ্ধের দায়িত্ব পালন করেন। দেশ হানাদার মুক্তি হলে আওয়ামী লীগ সরকারের মন্ত্রি হিসেবে পীরগঞ্জ সাধক কবি হেয়াত মামুদের পবিত্র মাজার শরিফ নির্মানের কাজ শুরু হয়।


title: বাংলাদেশ সেনাবাহিনী

text: ১৫ অগাস্ট ১৯৭৫, কিছু চাকুরিচ্যুত সেনা কর্মকর্তা, বিশৃঙ্খল নিম্নপদস্থ সেনা কর্মকর্তা এবং এনসিও গোপন পরিকল্পনা অনুযায়ী রাষ্ট্রপতি শেখ মুজিবুর রহমানকে সপরিবারে ধানমন্ডিতে তার ব্যাক্তিগত বাসভবনে হত্যা করে। রাষ্ট্রপতির দুই কন্যা শেখ হাসিনা ও শেখ রেহানা বিদেশে অবস্থান করায় তাদের জীবন রক্ষা পায়। এদের মধ্যে দায়ী পাচ কর্মকর্তাকে ২০১০ সালে মৃত্যুদণ্ড দেয়া হয়। বাকিরা বর্তমানে দেশের বাইরে আত্মগোপনে রয়েছে। হত্যাকান্ডের পর অভ্যুত্থানকারিদের সমর্থিত খন্দকার মোশতাক আহমেদ এর নেতৃত্বাধীন সরকার ক্ষমতা দখল করে। খন্দকার মোশতাক ইনডেমনিটি অধ্যাদেশ জারি করেন যা খুনিদের বিচারের হাত থেকে রেহাই দান করে।


title: শেখ তন্ময়

text: শেখ তন্ময় ব্যক্তিগত জীবনে শেখ ইফরারের সাথে ২০১৫ সালে বিবাহ বন্ধনে আবদ্ধ হন। ইফরার শিক্ষকতা পেশায় যুক্ত আছেন। তন্ময়ের পিতা শেখ হেলাল উদ্দীন বাগেরহাট-১ আসন থেকে কয়েকবার সংসদ সদস্য নির্বাচিত হন। পারিবারিকভাবে তন্ময় বাংলাদেশের ঐতিহ্যবাহী রাজনৈতিক শেখ-ওয়াজেদ পরিবারের সাথে সম্পৃক্ত। তন্ময়ের দাদা শেখ আবু নাসের যিনি শেখ মুজিবুর রহমানের ছোট ভাই। শেখ হেলাল সম্পর্কে বাংলাদেশের প্রধানমন্ত্রী শেখ হাসিনার চাচাতো ভাই। তন্ময়ের বোন শেখ সায়রা রহমান বিবাহ বন্ধনে আবদ্ধ হন বাংলাদেশ জাতীয় পার্টির সভাপতি আন্দালিব রহমান পার্থর সাথে।


title: ৩রা নভেম্বর ১৯৭৫ বাংলাদেশের সামরিক অভ্যুত্থান

text: বাংলাদেশের রাষ্ট্রপতি শেখ মুজিবুর রহমান ১৯৭৫ সালের ১৫ই আগস্ট সৈয়দ ফারুক রহমানের নেতৃত্বে কতিপয় অসন্তুষ্ট ও উচ্চাভিলাষী জুনিয়র অফিসারদের সংঘটিত অভ্যুত্থানে নিহত হন। শেখ মুজিবুর রহমান ১৯৭১ সালে বাংলাদেশের স্বাধীনতা যুদ্ধে নেতৃত্ব দিয়েছিলেন। তিনি বাংলাদেশের প্রতিষ্ঠাতা রাষ্ট্রপতি ও মুজিবনগর সরকারপ্রধান (বাংলাদেশী প্রবাসী সরকার) ছিলেন। ১৯৭৪ সালের ভয়াবহ দুর্ভিক্ষের পর তিনি রক্ষীবাহিনী নামক একটি বিশেষ বাহিনী ও বাকশাল প্রতিষ্ঠা করে একদলীয় গণতন্ত্র প্রথা চালু করেন। শেখ মুজিবুর রহমানের এসব পদক্ষেপ বাংলাদেশের সমাদৃত হয়নি। খন্দকার মোশতাক আহমেদ শেখ মুজিবুর রহমানের মন্ত্রীসভার বাণিজ্যমন্ত্রী ছিলেন। শেখ মুজিবুর রহমানের হত্যাকাণ্ডের পর তিনি ১৫ই আগস্ট অভ্যুত্থানের সাথে জড়িত অফিসারদের সমর্থন করেন এবং নিজেকে বাংলাদেশের রাষ্ট্রপতি ঘোষণা করেন।.


title: মোবাইল ফোন

text: মোটোরোলা কোম্পানিতে কর্মরত ডঃ মার্টিন কুপার এবং জন ফ্রান্সিস মিচেলকে প্রথম মোবাইল ফোনের উদ্ভাবকের মর্যাদা দেয়া হয়ে থাকে। তাঁরা ১৯৭৩ সালের এপ্রিলে প্রথম সফলভাবে একটি প্রায় ১  কেজি (২।২ পাউন্ড) ওজনের হাতে ধরা ফোনের মাধ্যমে কল করতে সক্ষম হন। মোবাইল ফোনের প্রথম বাণিজ্যিক সংস্করণ বাজারে আসে ১৯৮৩ সালে, ফোনটির নাম ছিল মোটোরোলা ডায়না টিএসি ৮০০০এক্স (DynaTAC 8000x)। ১৯৯০ সাল থেকে ২০১১ সালের মধ্যে পৃথিবীব্যাপী মোবাইল ফোন ব্যবহারকারীর সংখ্যা ১২.৪ মিলিয়ন থেকে বৃদ্ধি পেয়ে ৬ বিলিয়নের বেশী হয়ে গেছে। পৃথিবীর মোট জনসংখ্যার প্রায় ৮৭% মোবাইল ফোন যোগাযোগের আওতায় এসেছে।


title: মার্টিন কুপার

text: ১৯৭০-এর দশকে মোটোরোলা কোম্পানীতে কর্মরত অবস্থায় প্রথমবারের মতো হাতের মুঠোয় মোবাইল ফোন থেকে কথা বলেন এবং এর উন্নয়নে কাজ করে যান। এরপর এটিকে বাজারজাতকরণে নিয়ে আসেন। এরফলে তিনি বৈশ্বিকভাবে সেল ফোনের জনকের মর্যাদা পান। এছাড়াও তিনি আধুনিক বিশ্বের প্রথম ব্যক্তি হিসেবে জনসমক্ষে মোবাইল ফোনধারী হয়ে আছেন।


title: মোবাইল টেলিফোনি

text: দ্বিতীয় বিশ্বযুদ্ধের পরের বছর পাবলিক মোবাইল ফোন সিস্টেম প্রথম অন্তর্ভুক্ত হয়। কিন্তু এর প্রযুক্তিগত উন্নয়ন সংঘাত শুরুর পূর্বেই শুরু হয়েছিলো। ১৯৪৬ সালে যুক্তরাষ্ট্রের মিসৌরি এলাকার সেইন্ট লুইসে প্রথম মোবাইল ফোন সিস্টেম উন্মুক্ত হয়। তবে অন্যান্য দেশ শুরু করে পরবর্তী দশকে যুক্তরাজ্য ১৯৫৮ সালে সাউথ ল্যাংকাশায়ার রেডিওফোন হিসেবে 'সিস্টেম-১' ম্যানুয়াল রেডিওটেলিফোন সার্ভিস শুরু করে। এই সময় হ্যান্ডসেট পরিচিতি ব্যবহার করে এক জন অপারেটরের মাধ্যমে এক ফোন অপর সাধারণ ফোন হ্যান্ডসেটে কল দেয়া হত। ফোনটি একটি যানে বিশাল বাক্সের মধ্যে ভালভ ও অন্যান্য ইলেক্ট্রনিক সামগ্রী সজ্জিত অবস্থায় রাখা হত। যুক্তরাজ্যের বেশীরভাগ এলাকা সংযুক্ত করতে আগের চেয়ে উন্নত ম্যানুয়াল সার্ভিস (সিস্টেম-৩) বর্ধিত করা করা হয়েছিল। তা সত্ত্বেও ১৯৮১ সালের 'সিস্টেম-৪' চালুর আগ পর্যন্ত স্বয়ংক্রিয় ব্যবস্থা শুরু হয়নি। নন-সেলুলার হওয়া সত্ত্বেও জার্মানভিত্তিক প্রযুক্তি বি-নেটজ যুক্তরাজ্যে খুব দ্রুতই ছড়িয়ে পড়েছিল। শেষ পর্যন্ত স্কটল্যান্ডে বন্ধ হওয়ার পূর্ব পর্যন্ত এর কার্যক্রম চালু ছিল। ১৯৮৫ সালের দুটি সেলুলার সিস্টেম- দ্য ব্রিটিশ টেলিকম/সেক্যুরিকর কলনেট সার্ভিস এবং রিক্যাল/মিলকম/বারক্লেস 'ভোডাফোন' (ভয়েস+ডেটা+ফোন) সার্ভিস দ্বারা এটি তুলে দেয়া হয়। এই সেলুলার সিস্টেমগুলো যুক্তরাষ্টের এডভ্যান্সড মোবাইল ফোন সিস্টেম (এএমপিএস) এর উপর ভিত্তি করে তৈরি। এর রূপান্তরিত প্রযুক্তি টোটাল এক্সেস কমিউনিকেশন সিস্টেম (টিএসিএস) নামে পরিচিত।


title: ওয়ালটন (মোবাইল)

text: ওয়ালটন তাদের মোবাইল সেবা কার্যক্রম মূলত ২০১০ সাল থেকে শুরু করে। প্রথম দিকে তারা ফিচার ফোনের মাধ্যমে বাজারে অংশগ্রহণ করে। ২০১২ সালে তারা "ওয়ালটন প্রিমো" নামে প্রথম স্মার্টফোন বাজারে আনে। স্মার্টফোনটি অ্যানড্রয়েড অপারেটিং সিস্টেমে পরিচালিত হত এবং এটি "জিঞ্জারব্রেড" সংস্করণে চলত। প্রিমো এক্স(Primo X) তাদের প্রধান ফ্ল্যাগশিপ ফোন। বর্তমানে তারা ওয়ালটন প্রিমো নামেই মোবাইল প্রস্তুত করে থাকে এবং তা স্মার্টফোন নামে অবহিত করা হয়। স্মার্টফোনের পাশাপাশি তারা ফিচার ফোনও তৈরি করে আসছে। তাদের মোবাইল সেবা কার্যক্রম বর্তমানে ১১টি দেশে সীমাবদ্ধ থাকলেও ভবিষ্যতে তা অন্যান্য অনেক দেশে রপ্তানির পরিকল্পনা রয়েছে। তাদের প্রধান লক্ষ্য স্বল্প মূল্যে সকলের কাছে স্মার্টফোন পৌছে দেওয়া।


title: মোবাইল টেলিফোনি

text: প্রথম মোবাইল ফোনে ইন্টারনেট সংযোগ করতে এবং তার বিহীন ইমেইল করতে ১৯৯৬ সালে নোকিয়া কমিউনিকেটর মুক্ত হয় এবং স্মার্টফোন নামে একটি নতুন ধরনের বহুমুখী ডিভাইস তৈরি করা হয়। জাপানে ১৯৯৯ সালে প্রথম মোবাইল ইন্টারনেট সেবা আই-মোড সার্ভিসের অধীনে এনটিটি ডোকোমো দ্বারা চালু হয়। ব্যক্তিগত কম্পিউটারের পরিবর্তে ২০০৭ সাল নাগাদ বিশ্বজুড়ে ৭৯৮ মিলিয়ন লোক ইন্টারনেট বা সমমানের মোবাইল ইন্টারনেট সেবা যেমন ওয়াপ এবং আই-মোড অ্যাক্সেস ব্যবহার করে।


title: মোবাইল টেলিফোনি

text: প্রথম সম্পূর্ণ স্বয়ংক্রিয় প্রথম প্রজন্মের নেটওয়ার্ক ছিল নর্ডিক মোবাইল টেলিফোন (এনএমটি) সিস্টেম, যা একযোগে ডেনমার্ক, ফিনল্যান্ড, নরওয়ে এবং সুইডেনে ১৯৮১ সালে চালু হয়। এনএমটি হল প্রথম মোবাইল ফোন নেটওয়ার্ক যা আন্তর্জাতিক রোমিং করতে সক্ষম হয়। সুইডিশ তড়িৎ প্রকৌশলী অস্ট মাকিতালো (Öst Mäkitalo) ১৯৬৬ সালে এই দৃষ্টিভঙ্গিতেই কাজ শুরু করেন, এবং তিনি এনএমটি সিস্টেমের জনক হিসেবে বিবেচিত হন এবং কেউ কেউ তাকে সেলুলার সিস্টেমের জনকও বলে।


title: ভিভো মোবাইল

text: ২০১২ সালে ভিভো এক্স১ মডেলের স্মার্টফোন বাজারে আনে, সেসময় এটি বিশ্বের পাতলাতম স্মার্টফোন ছিল। এক্স১ ভিভোর প্রথম এমন ফোন ছিল যাতে হাই-ফাই চিপ ব্যবহার করা যেত। এক্স১ ফোনটি আমেরিকার আধঠিকাদার সংস্থা সাইরাস লজিক দ্বারা উন্নতি করা হয়েছিল। ভিভো ২০১৩ সালে পৃথিবীর প্রথম ২কে-রেজোলিউশনের স্ক্রিনওয়ালা ফোন এক্সপ্লে৩এস বাজারে আনে।


title: মোবাইল টেলিফোনি

text: জাপান ও দক্ষিণ কোরিয়া থেকে ইউরোপ, মায়ানমার, সিঙ্গাপুর, তাইওয়ান ও হংকংয়ের অনেক বাজারে ৮-৯ বছর বয়সীদের মধ্যে বেশিরভাগেরই মোবাইল ফোন রয়েছে এবং ৬-৭ বছর বয়সী গ্রাহকদের জন্য নতুন অ্যাকাউন্ট খোলা হয়। জাপানে প্রথমবারের মতো বাচ্চাদের ব্যবহৃত ফোনগুলি দেয়া হয়, ইতিমধ্যেই নতুন ক্যামেরাফোন বাজারে রয়েছে যার টার্গেট বয়স ১০ বছরের কম বয়সী বাচ্চারা, ফেব্রুয়ারী, ২০০৭ সালে কেডিডিআই দ্বারা এ ক্যামেরাফোন চালু হয়। মার্কিন যুক্তরাষ্ট্র এই পরিসংখ্যানকেও অতিক্রম করে মার্কিন যুক্তরাষ্ট্রে এ পর্যন্ত প্রায় অর্ধেক শিশুরই মোবাইল ফোন রয়েছে। অনেক তরুণ প্রাপ্তবয়স্কদের পরিবার ল্যান্ড-লাইন ফোন ব্যবহার করেছে। কিছু দেশে যেমন উত্তর কোরিয়ায় মোবাইল ফোন ব্যবহার নিষিদ্ধ করা হয়েছে এবং কিছু অন্যান্য দেশ যেমন বার্মায় এর ব্যবহারে বাধা দেয়া হয়।


title: মোবাইল টেলিফোনি

text: মোবাইল ফোন পরিষেবার অনুপ্রবেশ সমাজকে উচ্চ স্তরে পৌঁছিয়েছে, এটি একে অপরের সাথে যোগাযোগ করার জন্য একটি প্রধান উপায়। এসএমএস সুবিধাটি তরুণ ব্যবহারকারীদের মধ্যে "টেক্সটিং" উপ-সংস্কৃতি তৈরি করেছে। ডিসেম্বর ১৯৯৩ সালে, প্রথম ব্যক্তি-থেকে- ব্যক্তি এসএমএস টেক্সট বার্তা ফিনল্যান্ডে প্রেরণ করা হয়। বর্তমানে, টেক্সটিং হল সবচেয়ে ব্যাপকভাবে ব্যবহার করা ডেটা পরিষেবা; ২০০৬ সালে ১.৮ বিলিয়ন ব্যবহারকারী (উত্স আইটিইউ) টেক্সটিং এ ৮০ বিলিয়ন ডলার আয় করেছে। অনেক ফোন সহজ সহজ টেক্সটিং, তাৎক্ষণিক বার্তা (ইন্সট্যান্ট মেসেজিং) সেবা প্রদান করে। মোবাইল ফোনের ইন্টারনেট পরিষেবা দ্বারা (যেমন এনটিটি ডোকোমো এর আই-মোড), জাপান, দক্ষিণ কোরিয়া, চীন ও ভারতে ই-মেইল এর মাধ্যমে পাঠ্য বার্তা পাঠানো যায়। বেশিরভাগ মোবাইল ইন্টারনেট অ্যাক্সেস কম্পিউটার ইন্টারনেট অ্যাক্সেসের থেকে অনেক আলাদা। সতর্কতা, আবহাওয়া তথ্য, ই-মেইল, সার্চ ইঞ্জিন, তাত্ক্ষণিক বার্তা, গেম এবং সংগীতের ডাউনলোডিং মোবাইল ইন্টারনেট এক্সেস দ্বারা দ্রুত এবং সংক্ষিপ্ত হয়।


title: মোবাইল টেলিফোনি

text: ব্যবহারকারীর শরীরের কাছাকাছি একটি ট্রান্সমিটার থাকার সম্ভাব্য ক্ষতি সীমিত করার প্রচেষ্টাস্বরূপ, ভিন্ন ট্রান্সমিটারবিশিষ্ট প্রথম স্থির / মোবাইল সেলুলার ফোন, গাড়িতে অবস্থিত অ্যান্টেনা এবং হ্যান্ডসেটগুলোর (যেগুলো কার ফোন এবং ব্যাগ ফোন নামে পরিচিত ছিল) ছিল সর্বোচ্চ ৩ ওয়াটের সীমিত কার্যকর বিকিরণ শক্তি। আধুনিক হ্যান্ডহেল্ড সেলফোন ব্যবহারকারীর খুলি থেকে ট্রান্সমিশন অ্যান্টেনার অন্তত ইঞ্চি পরিমাণ দুরত্ব থাকতে হবে। সর্বোচ্চ ট্রান্সমিশন শক্তি ০.৬ ইআরপি এর মধ্যে সীমিত থাকতে হয়। সম্ভাব্য বায়োলজিক্যাল প্রভাবগুলির উপর নির্ভর করে, আধুনিক হ্যান্ডহেল্ড ফোনগুলির হ্রাসপ্রাপ্ত পরিসীমা (রিডিউসড রেঞ্জ) গ্রামীণ এলাকায় কার / ব্যাগ ফোনগুলির তুলনায় তাদের ব্যবহারযোগ্যতা সীমাবদ্ধ করে এবং হ্যান্ডহেল্ডগুলিকে প্রয়োজন হয় যাতে সেল টাওয়ারগুলি তাদের সম্প্রচার ক্ষমতার অভাবের জন্য অনেক কাছাকাছি থাকে।


title: মহেশ বাবু

text:
১৯৯৯ সালে মহেশ বাবু মহা সাড়ম্বড়ে ফিরে আসেন। রাজু কুমারুডুতে(রাজপুত্র) নায়ক চরিত্রে অভিনয় করেন। ছবিতে তিনি প্রীতি জিন্তার সহ-অভিনেতা ছিলেন। এই ছবিতে অভিনয়ের জন্য তিনি নন্দী পুরষ্কার- সেরা নবাগত অভিনেতা বাগিয়ে নেন। ছবিটি মুক্তি পাওয়ার পরে ভক্ত এবং গণ মাধ্যম তাকে আদর করে “‘প্রিন্স মহেশ’” ডাকতে শুরু করে। তার পরের চলচ্চিত্র যুবরাজু(২০০০ সাল) একই বছরে ভামসি মুক্তি পায়। এই সিনেমায় নম্রতার সঙ্গে মহেশ কাজ করেন। এই সিনেমার পরেই দুজন প্রেম করা শুরু করেন এবং শেষ পর্যন্ত বিয়ে করেন।
২০০১ সালে মুক্তিপ্রাপ্ত মুরারি তাকে সফলতা এনে দেয়। এই ছবিতে অভিনয় করে তিনি নন্দী জ্যুরি পুরষ্কার জিতে নেন। ২০০২ সালে মুক্তি পায় তাক্কারি দোংগা। এই চলচ্চিত্রে অভিনয়ের জন্য আরেকটি নন্দী স্পেশাল জ্যুরি পুরষ্কার জিতে নেন। ২০০২ সালে বব্বি মুক্তি পায়।
এর পরে ভূমিকা চাওলার সাথে অভিনীত চলচ্চিত্র ওক্কাদু মুক্তি পায়। ২০০৩ সালে মুক্তিপাওয়া এই চলচ্চিত্র মহেশ বাবুর অভিনয় জীবনের একটি মাইলফলক। তিনি তার প্রথম ফিল্মফেয়ার পুরস্কার লাভ করেন। এর পরে নিজাম মুক্তি পায়। মহেশ এই ছবির জন্য নন্দী সেরা অভিনেতার পুরস্কার লাভ করেন। ২০০৪ সালে আমিশা প্যাটেলের সাথে অভিইনীত ন্যানী মুক্তি পায়। ছবিটির প্রযোজক ছিলেন তার বোন মঞ্জুলা। একই বছর মাহেশের ভাই রমেশের প্রযোজিত ছবি অর্জুন মুক্তি পায়। এই ছবিতে আবেগী অভিনয়ের জন্য তিনি নন্দী বিশেষ জ্যুরি পুরষ্কার লাভ করেন।


title: মহেশ বাবু

text: "আথাদু"তে তৃষা কৃষ্ণানের সাথে জুটি বেঁধে অভিনয় করে মহেশ তার অভিনয়ের জন্য সমালোচকদের প্রশংসা কুড়ান এবং দ্বিতীয় বারের মত নন্দী পুরষ্কার-সেরা অভিনেতা জিতে নেন। ২০০৬ সালে তার বোন মঞ্জুলা এবং বৈষ্ণ একাডেমীর যৌথ প্রযোজনায় নির্মিত ছবি পোকিরিতে অভিনয় করেন। তেলুগু চলচ্চিত্র শিল্পের সকল রেকর্ড ভেঙে পোকিরি সর্বাধিক আয় করা চলচ্চিত্রের খ্যাতি অর্জন করতে সক্ষম হয়। এই ছবিতে অভিনয়ের জন্য মহেশ দ্বিতীয় বারের মত ফিল্মফেয়ার সেরা অভিনেতা পুরষ্কার (তেলুগু) ব্যাগে ভরতে সমর্থ হন। এই বছরে মুক্তি পাওয়া শাইনিকুডু ছবিতে মহেশের সহ অভিনেত্রী ছিলেন তৃষা। ২০০৭ সালে মহেশ তেলুগু চলচ্চিত্র শিল্পে চলচ্চিত্র নির্মাণে সহায়তার লক্ষ্যে কাজ করেন। তিনি তরুন পরিচালক সুরেন্দর রেড্ডির পরিচালনায় আথিধি সিনেমায় অভিনয় করেন। এই ছবিতে তার সহ অভিনেত্রী ছিলেন অমৃতা রাও। আথিধি মুক্তি পাওয়ার পরে মহেশ পরিবারকে অধিক সময় দিতে শুরু করেন। কারণ তার স্ত্রীর বাবা অসুস্থ হয়ে পড়েন এবং মারা যান। এর কিছুদিন বাদেই তার শ্বাশুড়ী ক্যান্সার হয়ে মারা যান। ২০০৮ সালে বন্ধু ত্রিবিক্রমের পরিচালিত ছবি জলসায় তিনি কন্ঠদান করেন।


title: মহেশ বাবু

text: মহেশ বাবু তার বড় ভাই রমেশ বাবুর প্রথম চলচ্চিত্র নিদে একটি ছোট চরিত্রে অভিনয়ের মাধ্যমে ১৯৭৯ সালে মাত্র চারবছর বয়সের তার অভিনয় জীবন শুরু করেন। ১৯৮৩ সালে ৮ বছর বয়সে কড়ি রামাকৃষ্ণা পরিচালিত ছবি পোরাতামে তিনি পূর্ণ অভিনয়ের সুযোগ পান। মহেশ বাবু শিশু অভিনেতা হিসেবেও বিভিন্ন চলচ্চিত্রে সফলতা লাভ করেন। ১৯৮৭ সালে তিনি প্রথম তার বাবার পরিচালিত চলচ্চিত্রে অভিনয় করেন। ১৯৮৮ সালে মহেশ এবং রমেশ অভিনীত বাজার রাউডি মুক্তি পায়। "Mugguru Kodukulu" (1988) saw him again team up with his brother and father, the father directing them all this time. ১৯৮৯ সালে গুন্ডাচারী ১১৭ তে অভিনয় করেন। কোদুকু দিদ্দিনা কাপুরামে মহেশ বাবু দ্বৈত চরিত্রে অভিনয় করেন। বালাচন্দ্রুদু এবং আন্না তাম্মুদু(১৯৯০) তে কিশোর মহেশকে খুঁজে পাওয়া যাবে। এরপর নিজের পড়াশোনার জন্য মহেশ বাবু লোকচক্ষুর অন্তরালে চলে যান।


title: মহেশ বাবু

text:
খালেজা বক্স অফিসে প্রত্যাশিত সাড়া সাগাতে সমর্থ না হওয়ার মহেশ সামান্থা রুথ প্রভুর সাথে জুটি বেঁধে দোকুদু তে অভিনয় শুরু করেন। এই চলচ্চিত্রে মহেশ বাবু একজন সৎ পুলিশ অফিসারের চরিত্রে অভিনয় করেন। দোকুদু বেশ সাড়া জাগায়। "CNN-IBN" তাকে ২০১১ সালের "Actor of the Year" ঘোষণা করে। এই ছবিতে অভিনয়ের সুবাদে তিনি তৃতীয় বারের মত ফিল্মফেয়ার পুরস্কার থলেতে ভরতে সমর্থ হন।
কাজল আগরওয়ালের সাথে জুটি বেঁধে বিজনেসম্যান (২০১২) তে অভিনয় করেন। এই ছবিতে তিনি খল চরিত্রে অভিনয় করেন। তার অভিনয় সম্পর্কে ভারতীয় পত্রিকা দ্যা হিন্দু লেখে, "The film has no frills, no vulgar wastage and the hero is practically in every frame; you hear only his voice, he looks good, sounds good, he also steals the comedian's job." এতে আরো লেখা হয়, "The thrills for the audience, amoral enjoyment arrives with every step that Surya (Mahesh) climbs, he has the uncanny ability to deceive, to lie convincingly on all scales, as though this was second nature. Yet he is compelling when he speaks the truth. Mahesh plays it straight." এই ছবিটিকেও বিশ্বব্যাপী মুক্তি দেয়া হয়। ছবিটি প্রথম দিনেই ১৮৭.৩ মিলিয়ন ভারতীয় রূপী আয় করে। প্রথম সপ্তাহে বিজনেসম্যানের আয় ছিলো ৬২৯.৪ মিলিয়ন ভারতীয় রূপী। এই ছবিতে মহেশ প্রথমবারের মত গানে কন্ঠ দেন। দক্ষিণ ভারতে রজনীকান্ত এর পরে মহেশ বাবু সর্বাধিক পারিশ্রমিক পাওয়া অভিনেতা।


title: সাধনা বসু

text: আলিবাবা ছবিটির বাণিজ্যিক সাফল্যের পরে মধু বসু-সাধনা বসু জুটি একাধিক সফল বাংলা ও দ্বিভাষিক (বাংলা ও হিন্দী) ছবি উপহার দেন। এই সব ছবির মধ্যে অভিনয় (১৯৩৮), কুমকুম (১৯৪০), রাজনর্তকী (১৯৪২) বিশেষ উল্লেখযোগ্য। রাজনর্তকী ছবিটির একটি ইংরাজী সংস্করণ দা কোর্ট ডান্সার নামে মুক্তি পায়। সাধনা বসু অভিনীত শেষ ছবি বিক্রমোর্বশী (১৯৫৪)| মধু বসু ছাড়াও হিন্দী ভাষায় তিনি চতুর্ভুজ যোশী, কিদার শর্মা প্রভৃতি পরিচালকদের সাথে কাজ করেন। প্রখ্যাত কত্থক শিল্পী শোভনা নারায়ন সাধনা বসুর শিষ্যা।


title: মহেশ বাবু

text: ২০১১ সালে তার অভিনিত দোকুদু চলচ্চিত্র প্রথম তেলুগু চলচ্চিত্র যা একই সাথে বিশ্বের বিভিন্ন দেশে মুক্তি দেয়া হয়। উত্তর, পূর্ব এবং পশ্চিম ভারতের ২১ টি শহরে ছবিটি প্রদর্শিত হয়। প্রথম তেলুগুভাষী চলচ্চিত্র হিসেবে দোকুদু একসাথে এক বিলিয়ন ভারতীয় রুপি আয় করে। ছবিটি সম্পর্কে লস এঞ্জেলস টাইমস পত্রিকার শিরোনাম ছিলো, "The biggest hit you've never heard of".। ২০১৪ সালে তিনি মনস্তাত্বিক চলচ্চিত্র নেনোক্কাডিনে অভিনয় করেন। প্রথম সপ্তাহেই ছবিটি ১.২২৫ মিলিয়ন ডলার আয় করে। তার অভিনীত বক্সঅফিসে সাড়া জাগানো চলচ্চিত্রগুলো হচ্ছে মুরারী (২০০১), বিজনেসম্যান (২০১২) এবং শিথামা ভকিতলো সিরিমাল্লে চেট্টু (২০১৩)।


title: অনুরাগ বসু

text: পরবর্তীতে তিনি মহেশ ভাটের প্রযোজনা প্রতিষ্ঠান বিশেষ ফিল্মসে যোগ দেন এবং তার পরবর্তী তিনটি চলচ্চিত পরিচালনা করেন। প্রথম চলচ্চিত্রটি হল জন আব্রাহাম ও তারা শর্মা অভিনীত রহস্য-নাট্যধর্মী "সায়া"। ছবিটি বক্স অফিসে ব্যর্থ হয় এবং দুর্বল চিত্রনাট্যের জন্য নেতিবাচক সমালোচনা লাভ করে। দ্বিতীয় চলচ্চিত্রটি হল "মার্ডার" (২০০৪)। ছবিতে পরকীয়া ও যৌন দৃশ্য ছিল যা ভারতীয় চলচ্চিত্রে অস্বাভাবিক ছিল। সেন্ট্রাল বোর্ড অব ফিল্ম সার্টিফিকেশন ছবিটিকে এ ছাড়পত্র দিলেও ছবিটি মল্লিকা শেরাওয়াত, ইমরান হাশমী, ও অস্মিত পটেলের অভিনয়ের জন্য সমাদৃত হয়। একই বছর "তুমসা নহী দেখা" নির্মাণকালে তিনি লুকেমিয়ায় আক্রান্ত হন। তাকে হাসপাতালে ভর্তি করা হয়। তিনি হাসপাতালের বিছানা থেকেই তার পরিচালনার কাজ করে যান। তিনি ডিক্টেফোনের মাধ্যমে ক্যামেরার এঙ্গেল ও চিত্রনাট্য পরিবর্তনের দিকনির্দেশনা দেন এবং মহেশ ভাট ও মোহিত সুরি ছবিটির কাজ সম্পন্ন করেন। পরে তাকে কেমোথেরাপি দেওয়া হয়।


title: বাংলাদেশের চলচ্চিত্র

text:
গত তিন বছরের মতো ২০১১ সালেও চলচ্চিত্রশিল্প ছিল শাকিব খাননির্ভর। ২০১১ সালে শাকিব অভিনীত মোট ১৩টি ছবি মুক্তি পায়। এর মধ্যে সুপারহিট ছিল তোর কারণে বেঁচে আছি, মাটির ঠিকানা, মনের জ্বালা, টাইগার নাম্বার ওয়ান ও প্রিয়া আমার জান ছবিগুলো। তবে শাকিবের অন্য ছবিগুলো ব্যবসা করতে পারেনি।
নায়িকাদের মধ্যে সবচেয়ে বেশি ছবি মুক্তি পেয়েছে অপু বিশ্বাসের। মোট ১১টি ছবির মধ্যে ব্যবসাসফল ছবির তালিকায় জায়গা করে নিয়েছে তোর কারণে বেঁচে আছি, মনের জ্বালা ও প্রিয়া আমার জান।মারুফের ব্যস্ততাও ছিল চোখে পড়ার মতো। এ বছর তাঁর ব্যবসাসফল ছবি ছিল এক টাকার ছেলে কোটি টাকার মেয়ে। অপুর পরই নায়িকাদের মধ্যে যাঁর নাম সবার আগে উঠে এসেছিল, তিনি সাহারা। বছরের অন্যতম সেরা ব্যবসাসফল ছবি টাইগার নাম্বার ওয়ান-এ অভিনয় করেছিলেন তিনি। ইমন ব্যস্ত ছিলেন চলচ্চিত্র নিয়েই। এ বছর ইমনের ছবিগুলোর মধ্যেগার্মেন্টস কন্যা আলোচিত ছবি হিসেবেই উঠে আসে।
২০১১ সালটা নিপুণেরও কেটেছে ভালোভাবেই। বছরের সেরা ব্যবসাসফল ছবি ও মোটামুটিভাবে সফল দুটি ছবি টাইগার নাম্বার ওয়ান ও বস নাম্বার ওয়ান দিয়ে নিপুণ সেরা নায়িকাদের দৌড়ে টিকে যান ভালোভাবেই। চলচ্চিত্রের পাশাপাশি মডেলিংয়ে নিজেকে প্রতিষ্ঠিত করেছেন নিরব। ২০১১ সালেই তিনি হাতে পেয়েছেন চারটি ছবি। নতুনদের মধ্যে নিরব নির্মাতাদের দৃষ্টিও কেড়েছেন সফলভাবে। পূর্ণিমা বছরের শুরুতে ভালোভাবেই ব্যস্ত সময় পার করেছিলেন। বছরের দ্বিতীয় সেরা ব্যবসাসফল ছবি মাটির ঠিকানা উপহার দেন তিনি। এরপর ইমপ্রেস টেলিফিল্মসের তিনটি ছবি একসঙ্গে হাতে নিয়ে বেশ আলোচনায় ছিলেন। এর বাইরে ২০১১ সালের সর্বাধিক ছবির অভিনেতা ছিলেন মিশা সওদাগর। ২০১১ সালেই তিনি প্রবল প্রতিদ্বন্দ্বিতা করে শিল্পী সমিতির সাধারণ সম্পাদক পদে নির্বাচিত হয়েছেন। এ বছর ৩৫টি বাণিজ্যিক ধারার ছবির মধ্যে মিশার অভিনীত ছিল মোট ২১টি।


title: ফজলুর রহমান বাবু

text: তিনি ১৯৯১ সালে টেলিভিশনে অভিনয় শুরু করেন। তার অভিনীত প্রথম টেলিভিশন সোপ অপেরা হল "মৃত্যুক্ষুধা"। এটি কাজী নজরুল ইসলামের রচিত "মৃত্যুক্ষুধা" অবলম্বনে নির্মিত এবং পরিচালনা করেছেন আবু জাফর সিদ্দিকী। এই নাটকটি বাংলাদেশ টেলিভিশনে (বিটিভি) প্রচারিত হয়। যাই হোক, মামুনুর রশীদের "ইতিকথা" (১৯৯১) টেলিভিশন নাটকে তিনি পরান মাঝির চরিত্রে অভিনয় করেন। এর ফলে, তিনি "সুন্দরী" ও "দানব" নাটকেও অভিনয়ের সুযোগ পান। বাবু তার হাস্যরসাত্মক চরিত্রে অভিনয়ের জন্যে বিখ্যাত কিন্তু তার "দানব" এবং "জয় জয়ন্তী"র মত মঞ্চ নাটকে তিনি গম্ভীর চরিত্রে অভিনয় করেন।


title: মহেশ বাবু

text: তার অভিনীত সিনেমাটি তেলেগু সিনেমায় ২য়


title: নিথর মাহবুব

text: নিথর মাহবুবের জন্ম ১৯৮০ সালের ১৮ আগস্ট নারায়নগঞ্জ জেলার আড়াই হাজার থানার ভিটি কলাগাছিয়া গ্রামের মোল্লাবাড়িতে। বাবা কদরুজ্জামান মোল্লা ও মা মাস্তুরী চৌধুরীর সন্তান নিথর মাহবুব তিন ভাই ও এক বোনের মধ্যে দ্বিতীয়। ১৯৯৬ সালে তিনি সাঙ্স্কৃতিক অঙ্গনে প্রবেশ করে তার প্রতিভা দিয়ে নিথর মাহবুব নামকে উজ্জ্বল করে তোলেন। মিডিয়া অঙ্গনে তিনি নিথর মাহবুব নামে পরিচিত হলেও পারিবারিকভাবে ও শিক্ষার দলিল দস্তাবেজে তিনি পরিচিত মাহাবুবুর রহমান নামে।


title: নিথর মাহবুব

text: নিথর মাহবুব (জন্মঃ ১৮ আগস্ট, ১৯৮০) বাংলাদেশের জনপ্রিয় একজন মূকাভিনয় শিল্পী ও নাট্যজন। মূকাভিনয় ছাড়াও ৮টি স্ববাক মঞ্চ নাটকের শতাধিক প্রদর্শনীতে অভিনয় করেছেন তিনি। বাংলাদেশে যত মূকাভিনয় শিল্পী এখন মূকাভিনয় পরিবেশন করে যাচ্ছেন তাদের মধ্যে নিথর মাহবুব অন্যতম। তিনি যেমন বাংলাদেশের থিয়েটার অঙ্গনে পদচারণা করেছেন তেমনি সাংস্কৃতিক পরিমন্ডলের অন্যতম বিচরণ ক্ষেত্র বাংলাদেশের চলচ্চিত্র ও বাংলাদেশের নাটকেও তার পদচারনা পড়েছে। তিনি প্রথমদিকে একক মূকাভিনয় পরিবেশন শুরু করলেও বাংলাদেশে মূকাভিনয়ের প্রচার ও প্রসারের লক্ষে গড়ে তোলেন একটি দলীয় মূকাভিনয়ের সংগঠন মাইম আর্ট। পরিচিত এ মূকাভিনয় শিল্পী শুধু মঞ্চ নাটকেই মূকাভিনয় নিয়ে সীমাবদ্ধ থাকেন নি। তিনি মূকাভিনয়কে ছড়িয়ে দিয়েছেন গানে, টেলিভিশন নাটকেও। ব্র্যাক পরিচালিত সারাদেশের প্রাথমিক বিদ্যালয়গুলোর মাইম প্রকল্পের তিনি প্রধান রিসোর্স হিসেবে কাজ করছেন।


title: অক্ষয়কুমার মৈত্রেয়

text: মৈত্রেয় বাংলাদেশের নওগাঁ জেলার গৌরনাইয়ের বরেন্দ্র বর্মণ পরিবারে জন্মগ্রহণ করেন। পশ্চিমবঙ্গের নদিয়া জেলার (বর্তমান কুষ্টিয়া জেলার) নওয়াপাড়া থানার শিমুলিয়া গ্রামে মায়ের মামার বাড়িতে তাঁর জন্ম। তার পড়াশোনায় হাতেখড়ি ঘটে হরিনাথ মজুমদারের কাছে; কুমারখালীর একজন আদর্শ শিক্ষক হরিনাথ মজুমদার কাঙ্গাল হরিনাথ নামে সমধিক পরিচিত ছিলেন। দশ বছর বয়সে মৈত্রেয় রাজশাহীতে তার বাবার কাছে চলে যান। বাবা মথুরানাথ মৈত্রেয় রাজশাহীতে ওকালতি করতেন। মৈত্রেয় তৎকালীন বোয়ালিয়া ইংলিশ স্কুল (বর্তমানে রাজশাহী কলেজিয়েট স্কুল) থকে ১৮৭৮ সালে এনট্রান্স পাশ করেন এবং ১৮৮০ সালে রাজশাহী কলেজ থেকে এফএ পাশ করেন। ১৮৮৩ সালে কলকাতার প্রেসিডেন্সি কলেজ থেকে বিএ এবং ১৮৮৬ সালে আবার রাজশাহী কলেজ থেকে বিএল পাশ করেন। একই বছর তিনি রাজশাহীতে আইন ব্যবসা শুরু করেন।


title: মাইকেল মধুসূদন দত্তের বাড়ি

text: মাইকেল মধুসূদন ১৮২৪ খ্রিস্টাব্দ ২৪ জানুয়ারি শনিবার কেশবপুর উপজেলার সাগরদাড়ী গ্রামের এই বাড়িতে এক ধনাঢ্য পরিবারে জন্মগ্রহন করেছিলেন । ১৮৩০ সালে এই বাড়ী ছেড়ে কলকাতার খিদিরপুর চলে যান । ১৮৬২ সালে কলকাতায় থাকাকালীন সময়ে তার মায়ের অসুস্থতার খবর পেয়ে স্ত্রী-পুত্র, কন্যাকে নিয়ে নদীপথে আবার আসেন সাগরদাঁড়িতে যখন তিনি সপরিবারে এখানে এসেছিলেন তখন ধর্ম পরিবর্তনের কারনে জ্ঞাতিরা তাঁকে এই বাড়িতে উঠতে দেননি । পরে তিনি কপোতাক্ষ নদের তীরবর্তী এক কাঠবাদাম গাছের তলায় তাঁবু খাটিয়ে ১৪ দিন অবস্থান করেছিলেন । পরে বিফল মনে সেখান থেকেই কলকাতায় চলে আসেন । এর পর কোনোদিন তিনি আর এ বাড়িতে ফিরে আসেন নি ।


title: সিন ফ্রম আর্লি লাইফ (উপন্যাস)

text: ফিলিপ হেনশারের বন্ধু জাবেদ মাহমুদ ১৯৭০ খ্রিস্টাব্দের শেষাশেষি তখনকার পাকিস্তানের প্রাদেশিক রাজধানী ঢাকায় জন্ম গ্রহণ করে। তার জন্মের এক বৎসরের মধ্যেই দেশের পূর্বাংশ-পূর্ব পাকিস্তান-একটি রক্তক্ষয়ী স্বাধীনতা যুদ্ধের মাধ্যমে পশ্চিমাংশ থেকে আলাদা হয়ে যায়। গৃহযুদ্ধের শিকার অগণন নিরীহ বাঙ্গালীর বেদনাবহ রক্তপাতের মধ্য দিয়ে ১৯৭১-এর ডিসেম্বরের ১৬ ডিসেম্বর দক্ষিণ এশিয়ায়র মানচিত্রে একটা নতুন দেশের অভ্যূদয় ঘটে যার নাম "বাংলাদেশ"। এটি কেবল স্মৃতিকথা নয়, এটি মুক্তির জন্য বিংশ শতাব্দীতে সংঘটিত রক্ষক্ষয়ী এক মুক্তিযুদ্ধের ইতিহাসও বটে। বালক সাদির নিখুঁত বয়ানে পাঠক জানতে পারে একটি পরিবার কী করে দখলদার পাকিস্তানী সেনাদের হাত থেকে নিজেদের রক্ষা করতে সক্ষম হয়েছিল।


title: মোহাম্মদ নজিবর রহমান

text: তাঁর জন্ম আনুমানিক ১৮৬০ খ্রীস্টাব্দে অবিভক্ত ভারতের বর্তমান সিরাজগঞ্জ জেলার শাহজাদপুর উপজেলার চরবেলতৈল গ্রামে। পরিবারের আর্থিক অবস্খা তেমন সচ্ছল ছিল না। শাহজাদপুর ছাত্র বৃত্তি বিদ্যালয়ের পাঠ শেষ করে ঢাকা নর্মাল স্কুলে ভর্তি হন। এ সময় তাঁর পিতৃবিয়োগ হয়। তবে ছাত্র পড়িয়ে নিজ লেখাপড়ার খরচ যোগাতে থাকেন। এভাবে তিনি নর্মাল (বর্তমান এসএসসি) পাস করেন। এরপর তার প্রাতিষ্ঠানিক লেখাপড়া বন্ধ হয়ে যায়। তবে স্বঅধ্যয়নের মাধ্যমে বাংলা ভাষায় গভীর জ্ঞান অর্জন করেন। কর্মজীবন শুরু হয় জলপাইগুড়ির একটি নীলকুঠিতে চাকরি গ্রহণের মাধ্যমে। কিছু দিন পর শিক্ষকতাকে পেশা হিসেবে গ্রহণ করেন। প্রথমে সিরাজগঞ্জের ভাঙ্গাবাড়ি মধ্য ইংরেজি বিদ্যালয়ে প্রধান শিক্ষক পদে দায়িত্ব পালন করেন। এসময় তিনি শিক্ষকতার পাশাপাশি স্খানীয় ডাকঘরের পোস্টমাস্টার পদেও কিছু দিন দায়িত্ব পালন করেন। অকঃপর একই জেলার রায়গঞ্জের সলঙ্গা মাইনর স্কুলের হেড পণ্ডিত হিসেবে দায়িত্ব পান। ১৯১০ খ্রীস্টাব্দে বদলি হয়ে রাজশাহী জুনিয়র মাদ্রাসার বাংলার শিক্ষক পদে যোগ দেন। আমৃত্যু তিনি শিক্ষকতা পেশায়ই ছিলেন।


title: মোহিতলাল মজুমদার

text: মোহিতলাল মজুমদারের পৈতৃক বাড়ি ছিল অধুনা পশ্চিমবঙ্গের হুগলি জেলার চুঁচুড়া মহকুমার অন্তর্গত বলাগড় গ্রাম। তাঁর বাবার নাম নন্দলাল মজুমদার। নন্দলাল ছিলেন কবি দেবেন্দ্রনাথ সেনের জ্ঞাতি ভাই। মোহিতলালের কৈশোর এবং বিদ্যালয়জীবন বলাগড় গ্রামেই অতিবাহিত হয়। তিনি চব্বিশ পরগণা জেলায় মাতুলালয়ে জন্মগ্রহণ করেন। ছোটবেলায় তিনি কিছুদিন কাঁচড়াপাড়ার কাছে হালিশহরে মায়ের মামাবাড়িতে অবস্থান করে সেখানকার বিদ্যালয়ে পড়াশোনা করেছিলেন। মোহিতলাল চার-পাঁচ বছর বয়সে কাশীরাম দাসের মহাভারতের সঙ্গে পরিচিত হন। নয় বছর বয়সে তার রোমান্স পাঠে আগ্রহ জন্মায়। বারো-তেরো বছর বয়সে পলাশীর যুদ্ধ এবং মেঘনাদ বধ কাব্য পড়ে শেষ করেন।


title: চৈতন্য মহাপ্রভু

text: "চৈতন্য চরিতামৃত" গ্রন্থের বর্ণনা অনুযায়ী, ১৪৮৬ খ্রিস্টাব্দের ১৮ ফেব্রুয়ারি (২৩ ফাল্গুন, ১৪০৭ শকাব্দ) দোলপূর্ণিমার রাত্রে চন্দ্রগ্রহণের সময় নদিয়ার নবদ্বীপে চৈতন্য মহাপ্রভুর জন্ম। তাঁর পিতামাতা ছিলেন অধুনা পশ্চিমবঙ্গের নদিয়া জেলার অন্তর্গত নবদ্বীপের অধিবাসী জগন্নাথ মিশ্র ও শচী দেবী। চৈতন্যদেবের পূর্বপুরুষেরা ছিলেন পূর্ব বাংলার শ্রীহট্টের (অধুনা সিলেট, বাংলাদেশ) আদি বাসিন্দা। তাঁর পিতা জগন্নাথ মিশ্র শ্রীহট্ট থেকে দক্ষিণবঙ্গের নবদ্বীপে অধ্যয়ন ও সংস্কৃত শাস্ত্রচর্চার জন্য এসে বসতি স্থাপন করেন।


title: নূর মোহাম্মদ শেখ

text: ১৯৩৬ সালের ২৬ ফেব্রুয়ারি নড়াইল জেলার মহিষখোলা গ্রামের এক দরিদ্র পরিবারে নূর মোহাম্মদ শেখ জন্মগ্রহণ করেন। তাঁর পিতা মোহাম্মদ আমানত শেখ, মাতা জেন্নাতুন্নেসা। অল্প বয়সে বাবা-মাকে হারান ফলে শৈশবেই ডানপিটে হয়ে পড়েন। স্থানীয় প্রাথমিক বিদ্যালয়ের লেখাপড়া শেষ করে উচ্চ বিদ্যালয়ে ভর্তি হন। সপ্তম শ্রেণীর পর আর পড়াশোনা করেননি। নিজ গ্রামেরই সম্পন্ন কৃষক ঘরের মেয়ে বেগম ফজিলাতুন্নেছা (তোতাল বিবি)কে বিয়ে করেন। ১৯৫৯-এর ১৪ মার্চ পূর্ব পাকিস্তান রাইফেলস বা ইপিআর-এ যোগদান করেন।. দীর্ঘদিন দিনাজপুর সীমান্তে চাকরি করে ১৯৭০ সালের ১০ জুলাই নূর মোহাম্মদকে দিনাজপুর থেকে যশোর সেক্টরে বদলি করা হয়। এরপর তিনি ল্যান্স নায়েক পদে পদোন্নতি পান। ১৯৭১ সালে যশোর অঞ্চল নিয়ে গঠিত ৮নং সেক্টরে স্বাধীনতা যুদ্ধে যোগদান করেন। যুদ্ধ চলাকালীন যশোরের শার্শা থানার কাশিপুর সীমান্তের বয়রা অঞ্চলে ক্যাপ্টেন নাজমুল হুদা'র নেতৃত্বে পাক হানাদারদের বিরুদ্ধে যুদ্ধ করেন।


title: প্রমথনাথ মিত্র

text:
প্রমথনাথ মিত্র (জন্ম: ৩০ অক্টোবর ১৮৫৩ - মৃত্যূ: ২৩ সেপ্টেম্বর ১৯১০) ভারতে বিপ্লবী প্রতিষ্ঠান সংগঠনের গুরুত্বপূর্ণ ব্যক্তি ছিলেন। তিনি ব্যারিস্টার পি মিত্র নামেই অধিক পরিচিত ছিলেন।
প্রমথনাথ মিত্র বর্তমান ভারতের পশ্চিমবঙ্গের উত্তর ২৪ পরগণা জেলার নৈহাটিতে জন্মগ্রহণ করেন। তাঁর পিতার নাম বিপ্রদাস। ১৮৭৫ খ্রিস্টাব্দে প্রমথনাথ ইংল্যান্ড থেকে ব্যারিস্টার হয়ে দেশে ফেরেন।
ইংল্যান্ডে পড়াশোনা করবার সময়ে তিনি আয়ারল্যান্ড এবং রাশিয়ার বিপ্লবীদের কথা জানতে পারেন এবং দেশে ফিরে বিপ্লবী দল গঠনের সংকল্প করেন। বিংশ শতকের প্রথম দিকে যে সব গুপ্ত সমিতি দেশে প্রতিষ্ঠিত হয়েছিল তিনি তাদের মধ্যে সংযোগ রক্ষা করতেন। ২৪ মার্চ ১৯০২ খ্রিস্টাব্দে তিনি সতীশচন্দ্র বসু দ্বারা প্রতিষ্ঠিত ভারত অনুশীলন সমিতির অধিকর্তা নির্বাচিত হন। পরে এই সমিতির নাম বদল করে শুধু অনুশীলন সমিতি রাখা হয়। প্রমথনাথ এই সমিতির আর্থিক দায়িত্ব নিয়েছিলেন। তিনি অনুশীলন সমিতির ঢাকা শাখারও ডিরেক্টর নির্বাচিত হয়েছিলেন। ঢাকা অনুশীলন সমিতির পুলিনবিহারী দাস তাঁরই প্রচেষ্টায় বিপ্লবী হয়েছিলেন।


title: মানুষী ছিল্লার

text: মিস ওয়ার্ল্ড ২০১৭-এ, ছিল্লার টপ মডেল, পিপল'স চয়েস, এবং মাল্টিমিডিয়া প্রতিযোগিতায় সেমিফাইনালিষ্ট হন, যখন তিনি "বিউটি উইথ এ পারপোজ" সহ-বিজয়ী ছিলেন। চিল্লারের "বিউটি উইথ এ পারপোজ" প্রজেক্ট ছিল প্রজেক্ট শক্তি। এই প্রচারাভিযানের লক্ষ্য হল মাসিক স্বাস্থ্যবিধি সম্পর্কে সচেতনতা বিস্তার করা। তিনি এই প্রজেক্টের জন্য ২০ টি গ্রাম ঘুরেছেন এবং প্রায় ৫০০০ নারীর চিকিৎসা করেছেন। ১৮ই নভেম্বর ২০১৭-এ, চিল্লার "'মিস ওয়ার্ল্ড ২০১৭" মুকুট জিতেন বিদায়ী মিস ওয়ার্ল্ড শিরোনামধারী স্টেফানি ডেল ভ্যালের মাধ্যমে। তিনি হচ্ছেন মিস ওয়ার্ল্ড শিরোনামধারী ৬ষ্ঠ ভারতীয় নারী, মিস ওয়ার্ল্ড ২০০০-এ প্রিয়াঙ্কা চোপড়ার মিস ওয়ার্ল্ড শিরোপা জয়ের পর তিনি তা অর্জন করেন।


title: মিস ওয়ার্ল্ড শিরোপাধারীদের তালিকা

text:
নীচের তালিকায় মিস ওয়ার্ল্ড সুন্দরী প্রতিযোগিতায় অংশগ্রহণকারী নারীদের তালিকা দেয়া হলো:-
মার্জোরি ওয়ালেস নাম্নী এক সুন্দরী প্রতিযোগী ১৯৭৩ সালের মিস ওয়ার্ল্ড খেতাব অর্জন করেন। পরবর্তীতে কর্তৃপক্ষ মার্চ, ১৯৭৪ সালে মৌলিক শর্তাবলী পূরণে ব্যর্থ হওয়ায় তাঁর কাছ থেকে খেতাব কেড়ে নেয়া হয়। আয়োজকেরা প্রথম রানার-আপ ফিলিপাইনের ইভানগেলিন পাসকুয়ালকে বছরের বাকী সময়ের জন্য দায়িত্ব পালন দিতে চাইলে তিনি খেতাববিহীন অবস্থায় মিস ওয়ার্ল্ড হতে অপারগতা প্রকাশ করেন। এরপর আয়োজকমণ্ডলী দ্বিতীয় রানার-আপ জ্যামাইকার প্যাটসি ইউয়েনকে মিস ওয়ার্ল্ডের মর্যাদা দিয়েছিলেন।


title: নীনা দাবুলুরী

text: মিস আমেরিকা পেইজেন্ট (আর দ্বিতীয় মিস নিউইয়র্কের একটি সারিতে) জয় করা প্রথম ভারতীয়-আমেরিকান দাবুলুরী, ১৫ সেপ্টেম্বর, ২০১৩ থেকে ১৪ সেপ্টেম্বর ২০১৪ সাল পর্যন্ত মিস আমেরিকা ২০১৪ -এর শিরপাধারী ছিলেন। এভাবে, তিনি আগের মিস সিকাক্যুয়েস / মিস নিউ ইয়র্ক ভেনেসা উইলিয়ামস'য়ের পদচিহ্ন অনুসরণ করেন, যিনি (মিস আমেরিকা ১৯৮৪) ছিলেন প্রথম আফ্রিকান-আমেরিকান হিসাবে মিস আমেরিকা খেতাব বিজয়ী। তিনি দ্বিতীয় এশিয়ান-আমেরিকান প্রতিযোগী হিসাবে মিস আমেরিকা খেতাবে সম্মানিত হন (প্রথম ২০০১ সালে ফিলিপিনো-আমেরিকান অ্যাঞ্জেলা পেরেজ বারাকীও ছিল)। এনপিআর-এর মাইকেল মার্টিন তার জয় এই দৃষ্টিভঙ্গি উপর মন্তব্য করেছে যে "পাঁচ এশিয়ান আমেরিকানরা মুকুট জন্য প্রতিদ্বন্দ্বিতা ছিল। এটা ইতিহাসের সর্বোচ্চ সংখ্যা। আপনি প্রথম পাঁচ জনের মধ্যে তিন জন এশিয়-আমেরিকান হিসাবে ছিলেন। আপনার মধ্যে দুজনই চূড়ান্ত প্রতিযোগী ছিলেন এবং এই প্রতিযোগিতায় প্রাথমিকভাবে প্রয়োজনীয়তা ছিল যে প্রতিযোগীরা ভাল স্বাস্থ্য এবং শ্বেতাঙ্গ জাতির হতে হবে। "


title: জান্নাতুল নাঈম এভ্রিল

text: জান্নাতুল নাঈম এভ্রিল (৪ সেপ্টেম্বর, ১৯৯০ তারিখে জন্ম) একজন বাংলাদেশি মডেল, সুন্দরী প্রতিযোগিতায় শিরোপাজয়ী, যাকে মিস ওয়ার্ল্ড বাংলাদেশ ২০১৭ এর মুকুট পরানো হয়েছিল। যদিও ২০১৭ সালের ২৯ শে সেপ্টেম্বর, ২০১৭ মিস বাংলাদেশ প্রতিযোগিতার ফাইনালের দিন, তাকে মিস বাংলাদেশ ঘোষণা করা হয়েছিল, তবুও এটি সমালোচিত হয়েছিল কারণ তিনি বিচারকদের বিচারে সেরা না হলেও, আয়োজকরা তাকে বিজয়ী ঘোষণা করেন। এছাড়াও তার বিরুদ্ধে অভিযোগ ছিল, প্রতিযোগিতায় অংশগ্রহণণের সময় তিনি তার বয়স লুকিয়ে রেখেছেন এবং তিনি বৈবাহিক অবস্থাও গোপন করেছেন। যদিও মিস ওয়ার্ল্ড বাংলাদেশ এর নিয়ম অনুসারে প্রতিযোগীকে অবিবাহিত থাকতে হয়। এ কারণে আয়োজকরা বিজয়ী ঘোষণার ৪ দিন পর ৪ অক্টোবর ২০১৭ তারিখে তাকে 'অযোগ্য' ঘোষণা করেন এবং জেসিয়া ইসলামকে নতুন মিস বাংলাদেশ ২০১৭ ঘোষণা করেন।


title: মিস ওয়ার্ল্ড বাংলাদেশ

text: মিস ওয়ার্ল্ড বাংলাদেশ হচ্ছে বাংলাদেশে অনুষ্ঠিত একটি সুন্দরী প্রতিযোগিতা। ইভেন্টটি বিশ্বের সবচেয়ে পুরনো ও প্রধান আন্তর্জাতিক সুন্দরী প্রতিযোগিতা, মিস ওয়ার্ল্ডে বাংলাদেশকে অংশগ্রহণের সুযোগ দেওয়ার জন্য তৈরি করা হয়েছিল। মিস ওয়ার্ল্ড বাংলাদেশের বিজয়ী মিস ওয়ার্ল্ড প্রতিযোগীতায় বাংলাদেশকে প্রতিনিধিত্ব করে। অক্টোবর ২০১৭-এ, জান্নাতুল নাঈম এভ্রিল প্রথমবারের মতো মিস ওয়ার্ল্ড বাংলাদেশ নির্বাচিত হন। এক সপ্তাহ পরে এভ্রিলের "মিস ওয়ার্ল্ড বাংলাদেশ" টাইটেল বাদ দেওয়া হয়। পরবর্তীতে জানা গিয়েছিল যে তার বয়স ১৬ বছর নয়, ২৩ বছর এবং তিনি বিবাহিত। তাঁর বিরুদ্ধে বিয়ের তথ্য গোপনের অভিযোগ আনা হয়। অভিযোগ প্রমাণিত হওয়ায় জান্নাতুল নাঈমকে দেওয়া এই খেতাব বাতিল করা হয়। পরবর্তীতে প্রতিযোগিতার পাঁচ দিন পর, প্রতিযোগিতায় দ্বিতীয়-স্থান অধিকার করা জেসিয়া ইসলামকে “মিস ওয়ার্ল্ড বাংলাদেশ” হিসেবে ঘোষণা দেওয়া হয়। মিস ওয়াল্ড প্রতিযোগিতায়, তিনি ষষ্ঠ গ্রুপে হেড টু হেড চ্যালেঞ্জ পর্বে বিজয়ী হন ও শীর্ষ ৪০-এ যান।


title: রিচা গঙ্গোপাধ্যায়

text: ২০০৫ এবং ২০০৬ সালে, রিচা সৌন্দর্য প্রতিযোগিতায় অংশগ্রহণ করেন এবং মিস ইন্ডিয়া ইউএসএ প্রতিযোগিতায় প্রথম দশে স্থান করে প্রতিযোগিতা সমাপ্ত করেন। এই প্রতিযোগিতায় তিনি একটি ক্ষুদ্রতর পুরস্কার জিতেন, মিস কঞ্জেনিয়ালিটি। ২০০৭ সালের আগস্ট মাসে, রিচা মিশিগান সৌন্দর্য প্রতিযোগিতা এবং ডিসেম্বরে, তিনি নিউ জার্সির রয়্যাল আলবার্ট’স প্রাসাদে অনুষ্ঠিত ২৬তম বার্ষিক প্রতিযোগিতায় “মিস ইন্ডিয়া ইউএসএ” ২০০৭ এর মুকুট জিতেন। প্রতিযোগিতা চলাকালীন সময়ে, মিস ফটোজেনিক টাইটেল জিতেন এবং জোহান্সবার্গে অনুষ্ঠিত ১৭ তম বার্ষিক বিশ্বব্যপি মিস ইন্ডিয়া ইউএসএ সৌন্দর্য প্রতিযোগিতার প্রতিনিধিত্ব করার জন্য নির্বাচিত হন।


title: মিস ওয়ার্ল্ড

text: সাম্প্রতিক বছরগুলোয় বৈশ্বিকভাবে মিস ওয়ার্ল্ড ফাইনালে অংশগ্রহণের জন্য প্রত্যেক প্রতিযোগীকে তার নিজ দেশের পদক অথবা বিশেষ রূপরেখার মাধ্যমে মিস ওয়ার্ল্ড ন্যাশনাল প্রিলিমিনারী বিজয়ী হতে হয়। মিস ওয়ার্ল্ড ন্যাশনাল প্রিলিমিনারী সংশ্লিষ্ট দেশের লাইসেন্সপ্রাপ্ত কর্তৃপক্ষের সহযোগিতায় বিজয়ীকে ঐ দেশের মিস ওয়ার্ল্ড নামকরণে ভূষিত করা হয়। বার্ষিক প্রতিযোগিতা সাধারণত মাসব্যাপী হয়। এতে বিভিন্ন প্রাথমিক স্তরের গালা, ডিনার, বল এবং অন্যান্য কার্যক্রম অন্তর্ভুক্ত থাকে ও ১৫ থেকে ২০ জনের প্রতিনিধির উপস্থিতিতে বিশ্বব্যাপী চূড়ান্ত প্রতিযোগিতা সরাসরি সম্প্রচারিত হয়।২০০৩ সাল থেকে মিস ওয়ার্ল্ড প্রতিযোগিতায় অংশগ্রহণকারীদেরকে প্রাথমিক পর্বে অংশগ্রহণের সময় ফাস্ট ট্র্যাক পর্যায়েও অংশগ্রহণ করে। ফাস্ট ট্র্যাক বিজয়ী স্বয়ংক্রিয়ভাবে সরাসরি চূড়ান্ত পর্বে পদার্পণ করে। ফাস্ট ট্র্যাক পর্যায়ে যে সকল পদবী প্রদান করা হয় তাহলোঃ-মিস ওয়ার্ল্ডে অংশগ্রহণকারী সুন্দরীরা ও প্রতিযোগিতা অনুষ্ঠান বিভিন্নভাবে বাধাগ্রস্ত হন।


title: উ ওয়েনজিয়া

text: উ উয়েনজিয়া ১১৫ জন প্রতিযোগীকে পিছনে ফেলে এবং প্রথম রানার্স-আপ ওয়েলসের এলিজাবেথ মোল্ডস ও দ্বিতীয় রানার্স-আপ অস্ট্রেলিয়ার জেসিকা কাহাওয়াকে পরাভূত করেন। ১৯৫১ সালে মিস ওয়ার্ল্ড প্রতিযোগিতা প্রবর্তনের পর এ নিয়ে চীনের সুন্দরীরা ২য় বারের মতো শিরোপা জয় করেছে। সর্বশেষ ২০০৭ সালের মিস ওয়ার্ল্ড সুন্দরী প্রতিযোগিতায় ঝেং জিলিন এ সম্মাননা অর্জন করেছিলেন। এছাড়াও তিনি পূর্ব এশীয় অঞ্চলের মধ্যে মিস ওয়ার্ল্ড প্রতিযোগিতার দ্বিতীয় শিরোপাধারী নারী।


title: আইভিয়ান সার্কোজ

text: ৬১তম মিস ওয়ার্ল্ড সুন্দরী প্রতিযোগিতা, ২০১১ইং প্রতিযোগিতায় ভেনেজুয়েলার প্রতিনিধিত্ব করেন সার্কোজ। ৬ নভেম্বর, ২০১১ সালের রবিবার রাতে যুক্তরাজ্যের ওয়েস্ট লন্ডনের আর্লস কোর্টে অনুষ্ঠিত হয় মিস ওয়ার্ল্ড সুন্দরী প্রতিযোগিতার চূড়ান্ত পর্বটি। মিস ওয়ার্ল্ড কিংবা মিস ইউনিভার্স বিজয়ী 'সুন্দরীদের দেশ' হিসেবে ক্রমশঃ পরিচিত হয়ে উঠছে ভেনেজুয়েলা। সেখানকার সুন্দরী রমণীরা অনেকবার মিস ওয়ার্ল্ড প্রতিযোগিতায় জয়ী হয়েছেন। বিশ্বের অন্য কোন দেশে এত অধিকসংখ্যক সুন্দরী দেখা যায় না। লাবণ্যময়ী ও অধ্যবসায়ী ২২ বছর বয়সী আইভিয়ান সার্কোজও ঐ দেশটির অধিবাসী। বিশ্বের ১১৩টি দেশের সুন্দরীদেরকে পরাজিত করে বর্তমান বিশ্বসুন্দরী হিসেবে মিস ওয়ার্ল্ড খেতাব অর্জন করেন আইভিয়ান সার্কোজ।এছাড়াও, স্প্যানিশ ভাষায় পারদর্শী আইভিয়ান সার্কোজ ২০১১ সালের মিস ওয়ার্ল্ড প্রতিযোগিতায় বিশ্ব সুন্দরী নির্বাচিত হবার পূর্বে "মিস আমাজোনাস, ২০১০" এবং "মিস ওয়ার্ল্ড ভেনেজুয়েলা, ২০১০" খেতাব জয় করেছিলেন।


title: রোলেন স্ট্রস

text: ১৫ বছর বয়সে জাতীয় পর্যায়ে অনুষ্ঠিত এলিট মডেল লুক আন্তর্জাতিক অংশ নেন। ২০০৭ সালে অনুষ্ঠিত এ প্রতিযোগিতায় ৫৫জন প্রতিযোগীর মধ্যে তিনি পঞ্চদশ স্থান অধিকার করেন। সিন্ডি ক্রফোর্ড, স্টিফানি সেমুর, জিয়েলি বিন্ডচিনের ন্যায় উল্লেখযোগ্য প্রতিযোগীগণ ঐ বছর অংশগ্রহণ না করলেও ব্যাপকভাবে আলোচিত ও আন্তর্জাতিক অঙ্গনে সফলতা লাভ করে। ২০১১ সালে মিস সাউথ আফ্রিকায় শীর্ষ পাঁচে অবস্থান করেন। দুই বছর পর ২০১৩ সালে এ প্রতিযোগিতায় অংশ নিয়ে ২০১৪ সালের মিস সাউথ আফ্রিকা নির্বাচিত হন। এরফলে তিনি মিস ইউনিভার্স ও মিস ওয়ার্ল্ড - উভয় প্রতিযোগিতায় অংশগ্রহণের জন্য বিবেচিত হন। কিন্তু ডিসেম্বর, ২০১৪ সালে মিস ওয়ার্ল্ডের শিরোপা লাভের ফলে তিনি মিস ইউনিভার্স প্রতিযোগিতায় অংশগ্রহণ করতে পারবেন না।


title: মোহনদাস করমচাঁদ গান্ধী

text: ১৯০৬ সালে ট্রান্সভাল সরকার উপনিবেশের ভারতীয়দের নিবন্ধনে বাধ্য করানোর জন্য একটি আইন পাশ করে। ১১ই সেপ্টেম্বর জোহানেসবার্গে সংঘটিত এক গণ প্রতিরোধে গান্ধী সবাইকে এই আইন বর্জন করতে বলেন। তিনি বলেন, আইন না মানার কারণে তাদের উপর যে অত্যাচার করা হবে দরকার হলে তা মেনে নেবেন, কিন্তু আইন মানবেন না। এই পরিকল্পনা কাজে দেয়, এবং ৭ বছর ব্যাপী এক আন্দোলনের সূচনা ঘটে। এ সময় আইন অম্যান্য করা, নিজেদের নিবন্ধন কার্ড পুড়িয়ে ফেলা সহ বিভিন্ন কারণে অনেক ভারতীয়কে বন্দী করা হয়। অনেকে আহত বা নিহত হয়। সরকার তার কাজে অনেকটাই সফল হয়। কিন্তু শান্তিকামী ভারতীয়দের উপর এহেন নিগীপনমূলক ব্যবস্থা গ্রহণের কারণে দক্ষিণ আফ্রিকার সাধারণ মানুষের মধ্য থেকেই প্রতিবাদ শুরু হয়। অগত্যা, দক্ষিণ আফ্রিকার জেনারেল ইয়ান ক্রিশ্চিয়ান স্মুট গান্ধীর সাথে সমঝোতা করতে বাধ্য হন। এর মাধ্যমেই গান্ধীর আদর্শ প্রতিষ্ঠা পায়, সত্যাগ্রাহ তার আসল রূপ পেতে শুরু করে।


title: বিধানচন্দ্র রায়

text: ১৯২৩ সালে সর্বত্যাগী দেশবন্ধুর কাছে রাজনৈতিক দীক্ষা লাভ। কিছুদিনের মধ্যে আইন সভার সদস্য নির্বাচিত হন। মহাত্মা গান্ধীর ডাকে কংগ্রেসে যোগদান।১৯৩১ সালে কারাবরণ করেন । দেশ স্বাধীন হবার পর উত্তরপ্রদেশের রাজ্যপাল হবার জন্য তদানীন্তন প্রধানমন্ত্রী জওহরলাল নেহরুর লোভনীয় প্রস্তাব সবিনয় ফিরিয়ে দেন। পশ্চিমবঙ্গের আইন সভার সদস্যগণ একবাক্যে তাঁকে দলনেতা নির্বাচন করলে সমস্যাকন্টকিত ভূমিখন্ডকে নবরূপ রূপায়ণকল্পে দায়িত্বপূর্ণ মুখ্যমন্ত্রীর পদ অলংকৃত করেন(পশ্চিমবঙ্গ রাজ্যের দ্বিতীয় মুখ্যমন্ত্রী)। ভারতীয় জাতীয় কংগ্রেস দলের প্রতিনিধিত্বে ১৯৪৮ সালের ১৪ই জানুয়ারি থেকে মৃত্যুকাল অবধি ১৪ বছর তিনি পশ্চিমবঙ্গের মুখ্যমন্ত্রী ছিলেন।


title: মহাত্মা গান্ধী আন্তর্জাতিক হিন্দি বিশ্ববিদ্যালয়

text: শান্তি, অ-সহিংসতা, সত্যাগ্রহ, খাদী দ্বারা, চরখা, স্বরাজ, এবং জনস্বার্থ জন্য শক্তি বার্তা মহাত্মা গান্ধী হিন্দি এর সমান বড় প্রতিক্রিয়া ছিল। তারা বিশ্বাস করে যে, স্বাধীনতা যুদ্ধের ইংরেজি এর ব্যবহার করে, একটি নিষ্পত্তিমূলক অস্ত্র হিসাবে হতে পারে। তিনি দক্ষিণ ভারত হিন্দি প্রচার সভা এবং যেমন প্রসারণ কমিটির ভার্ধা প্রতিষ্ঠিত হয়। এই উভয় প্রতিষ্ঠান অহিন্দী-ভাষী এলাকায় হিন্দী ভাষা প্রচারের গুরুত্বপূর্ণ ভূমিকা রাখে। এটিই একটি রাষ্ট্রভাষা প্রচার সমিতি। যার নিজ প্রচেষ্টায় ১৯৭৫ সালে নাগপুরে প্রথম বিশ্ব হিন্দি সম্মেলনে অনুমোদিত একটি গুরুত্বপূর্ণ প্রস্তাব মেনে ১৯৯৭ সালে ভারতের পার্লামেন্টে পাস, একটি বিশেষ আইনের অধীনে ভার্ধা আন্তর্জাতিক বিশ্ববিদ্যালয় সেটিং একই সঙ্গে বর্তমান একটি অপূর্ণ শ্বাসাঘাত এছাড়াও সম্পূর্ণ। শর্টকাট সঞ্চিত অভিলাষা ছিল - 'আপনার শিল্প, আমি একটি বিশুদ্ধ বাংলা বিশ্ববিদ্যালয় প্রতিষ্ঠা করতে।' গান্ধী জি দ্বারা হিন্দি এর প্রচারের জন্য প্রতিশ্রুতিবদ্ধ কর্ম দেওয়া, একই নামে ভারতের উপর হৃদয় মধ্যে অবস্থিত, ভার্ধা পাঁচ টীলাতে এ এই আন্তর্জাতিক বিশ্ববিদ্যালয়।


title: ক্লারা গঞ্জালেজ

text: ১৯২৭ সালে বৃত্তি পেয়ে মার্কিন যুক্তরাষ্ট্র গমন করেন। সেখানে গঞ্জালেস নিউইয়র্ক বিশ্ববিদ্যালয়ে ভর্তি হন ও ১৯২৯ সালে আইন বিষয়ে ডক্টরেট ডিগ্রী লাভ করেন। এরফলে প্রথম লাতিন আমেরিকান মহিলা হিসেবে এ সম্মাননায় অভিষিক্ত হন। ১৯৩০ সালে পানামায় ফিরে আসেন ও অধ্যাপক হিসেবে জাতীয় ইনস্টিটিউটে যোগ দেন। সেখানে তিনি অর্থনীতি, রাষ্ট্রবিজ্ঞান ও সমাজবিজ্ঞান বিষয়ে অধ্যাপনা করেন। এসময়ে ন্যাশনাল ফেমিনিস্ট পার্টির পুণর্জাগরণের চেষ্টা চালান। ১৯৩৭ সালে পর্যন্ত ইনস্টিটিউটে শিক্ষাদান করেন তিনি। পানামা বিশ্ববিদ্যালয়ের সূচনালগ্ন থেকেই নিয়োগপ্রাপ্ত হন এবং অপরাধতত্ত্ব, পারিবারিক আইন ও জুভেনিল জাস্টিস বিষয়ে পড়াশোনা করান।


title: রাধা বিনোদ পাল

text: তার প্রাথমিক জীবন চরম দারিদ্রের মধ্যে অতিবাহিত হয়েছে। কুষ্টিয়ার মিরপুর উপজেলার ছাতিয়ান ইউনিয়নের ছাতিয়ান গ্রামের গোলাম রহমান পণ্ডিতের কাছে তাঁর শিক্ষাজীবনের হাতেখড়ি। কুষ্টিয়া হাইস্কুলে তিনি মাধ্যমিক পর্যায় পর্যন্ত লেখাপড়া করেন। ১৯২০ সালে আইন বিষয়ে স্নাতকোত্তর ও ১৯২৫ খ্রিস্টাব্দে আইনে ডক্টরেট ডিগ্রি লাভ করেন। ১৯১৯-২০ খ্রিস্টাব্দে ময়মনসিংহের আনন্দমোহন কলেজে অধ্যাপনা দিয়ে তাঁর কর্মজীবনের শুরু। ১৯২৫-১৯৩০ মেয়াদে এবং পরবর্তীতে ১৯৩৬ খ্রিস্টাব্দে তিনি কলকাতা বিশ্ববিদ্যালয়ে আইনে অধ্যাপনা করেন। পরে কলকাতা হাইকোর্টে আইন পেশায় যোগদান করেন। ১৯৪১-৪৩ খ্রিস্টাব্দ পর্যন্ত তিনি কলকাতা হাইকোর্টের প্রধান বিচারপতি হিসেবে দায়িত্ব পালন করেন। ১৯৪৪-৪৬ মেয়াদে তিনি কলকাতা বিশ্ববিদ্যালয়ের উপাচার্য হিসেবে দায়িত্ব পালন করেন।


title: জোহরা বেগম কাজী

text: ১৯৩৫ সালে এমবিবিএস ডিগ্রি লাভ করার পর জোহরা বেগম কাজী কর্মজীবনে প্রবেশ করেন৷ তিনি প্রথমে ইয়োথমাল ওয়েমেন্স(পাবলিক) হাসপাতালে ডাক্তার হিসেবে যোগদেন৷ এরপর বিলাসপুর সরকারি হসপিটালে যোগ দেন৷ পরবর্তীকালে মানুষের সেবার জন্য মহাত্মা গান্ধী নির্মাণ করেন সেবাগ্রাম৷ এই সেবাগ্রামে অবৈতনিকভাবে কাজ করেন জোহরা বেগম কাজী৷ এছাড়াও তিনি ভারতের বিভিন্ন বেসরকারী ও সরকারি প্রতিষ্ঠানে ডাক্তার হিসেবে নিরলসভাবে কাজ করেছেন। ১৯৪৭ সালে দেশ ভাগের পর তিনি ঢাকায় চলে আসেন৷ ১৯৪৮ সালে তিনি ঢাকা মেডিকেল কলেজ এবং হাসপাতালে যোগ দেন৷ ঢাকা মেডিকেল কলেজ হাসপাতালে কর্মরত অবস্থায় অবসর সময়ে তিনি সম্মিলিত সামরিক হাসপাতালে অনারারি কর্ণেল হিসাবেও দায়িত্ব পালন করেন৷ মিডফোর্ড মেডিকেল কলেজ হাসপাতাল এবং ঢাকা মেডিকেল কলেজ হাসপাতালে তিনি গাইনোকোলজি বিভাগের প্রধান ও অনারারি প্রফেসর ছিলেন৷ ঢাকা মেডিকেল কলেজ ও হাসপাতালে কর্মরত অবস্থায় অবসর সময়ে তিনি সম্মিলিত সামরিক হাসপাতালে অনারারি কর্নেল হিসাবেও দায়িত্ব পালন করেন৷ ১৯৭৩ সালে চাকরি থেকে অবসর নেবার পর বেশকিছু বছর হলিফ্যামিলি রেডক্রিসেন্ট হাসপাতালে কনসালটেন্ট হিসাবে চিকিৎ‍সা সেবা প্রদান করেন৷ পরবর্তীকালে তিনি বাংলাদেশ মেডিকেলে অনারারী অধ্যাপক হিসেবে কাজ করেন৷


text: মহাত্মা গান্ধী আন্তর্জাতিক হিন্দি বিশ্ববিদ্যালয়, ভারত এর একটি কেন্দ্রীয় বিশ্ববিদ্যালয় । বিশ্ববিদ্যালযয়ের পতিষ্ঠা ভারত সরকারের মাধ্যমে ১৯৯৬ সালে  সংসদে একটি আইন ছিল তা পাশ করে। এই আইনের the Gazette of India ৮ জানুয়ারী ১৯৯৭ প্রকাশিত হয়েছে। এই বিশ্ববিদ্যালয়ের মধ্যে মহারাষ্ট্র থেকে ভর্ধা  তে অবস্থিত.


title: আবুল কাশেম ফজলুল হক

text: ১৯২২ সালে মহাত্মা গান্ধী অসহযোগ আন্দোলন প্রত্যাহার করে নিলে এ. কে. ফজলুক হক খুলনা উপনির্বাচনে প্রতিদ্বন্দ্বিতা করেন এবং নির্বাচিত হন। ১৯২৪ সালে খুলনা অঞ্চল থকে তিনি পুনরায় আইন পরিষদের সদস্য নির্বাচিত হন এবং এ সময় বাংলার গভর্ণর ছিলেন লিটন, তিনি ফজলুল হককে বাংলার শিক্ষা ও স্বাস্থ্যমন্ত্রী নিয়োগ করেন। ১৯২৩ সালে চিত্তরঞ্জন দাশ ও মতিলাল নেহেরু-এর নেতৃত্বে সংখ্যাগরিষ্ঠতা লাভ করেছিল স্বরাজ্যদল। এই দলের অন্যতম কর্মসূচি ছিল আইনসভায় নির্বাচিত হয়ে সরকারি নীতির বিরোধিতা সহ সরকারি বাজেট বা আয়-ব্যয়ের প্রস্তাব প্রত্যাখ্যান করা। স্বরাজ্য পার্টি ১৯২৪ সালের বাজেটের প্রতি অনাস্থা জ্ঞাপন করে। এ সময় ১৯২৪ সালের ১ আগস্ট এ. কে. ফজলুক হক মন্ত্রীর পদ থেকে ইস্তাফা দেন।


title: মোহাম্মদ মোসাদ্দেক

text: ১৯০৯ সালে আইন বিষয়ে অধ্যয়নের জন্য ফ্রান্সের প্যারিসে যান। শারীরিক অসুস্থতার কারণে দুই বছর পর দেশে ফিরে আসেন। পাঁচ মাস পর সুইজারল্যান্ডের নিউচাতেল বিশ্ববিদ্যালয় ডক্টরেট অব ল বিষয়ে পড়াশোনা করেন। জুন, ১৯১৩ সালে প্রথম ইরানী হিসেবে ইউরোপের কোন বিশ্ববিদ্যালয় থেকে ডক্টরেট ডিগ্রী লাভ করেন। রাজনৈতিক জীবনে প্রবেশের পূর্বে প্রথম বিশ্বযুদ্ধের শুরুর দিকে তেহরান স্কুল অব পলিটিক্যাল সায়েন্সে অধ্যাপনা করেন।


title: মনজুর হোসেন

text: ড. এম. মনজুর হোসেন ইতোমধ্যে মহাত্মা গান্ধী শামীত্ম পুরস্কার পেয়েছেন। তিনি বাংলাদেশে সাধারণ কৃষকদের উন্নয়নে মাঠ পর্যায়ে টেকসই প্রযুক্তি উদ্ভাবন, স্ট্রবেরির জাত উদ্ভাবন, টিস্যু কালচারের বীজ আলু ও জাবেরা ফুলের চারা তৈরি এবং কৃষি গবেষণায় বিশেষ অবদান রাখার জন্য এ পুরস্কার লাভ করেন। এছাড়া ড. মনজুর হোসেন ১৯৯৫ সালে পিএইচডি গবেষণার কৃতিত্ব স্বরূপ স্বর্ণপদক অর্জন করেছেন। তিনি ১৯৯৫ সালে আমেরিকান সরপটিমিস্ট ইন্টারন্যাশনাল অ্যাওয়ার্ড ও ১৯৯৫ সালে কৃতিত্বের সঙ্গে জাপান ইয়াগামাতা বিশ্ববিদ্যালয় থেকে উচ্চতর ডিগ্রি গ্রহণ করায় গোল্ড মেডেল, ২০০২ সালে ইংল্যান্ডে কমনওয়েলথ ফেলো, ২০১১ সালে হেলেন কেলার গোল্ড মেডেলসহ অর্ধ শতাধিক সম্মাননা ও পুরস্কার পান। দেশি-বিদেশি জার্নালে বর্তমানে তার দু’শতাধিক গবেষণা প্রকাশনা রয়েছে। তার অধীনে এখন পর্যন্ত ২৭ জন পিএইচডি ও ৯ জন শিক্ষার্থী এমফিল গবেষণা করেছেন।


title: ইসলাম

text: ইহুদি ও খৃস্ট ধর্মের ন্যায় ইসলাম ধর্মও ইব্রাহিমীয়। বর্তমান বিশ্বে মুসলমানের সংখ্যা আনুমানিক ১.৮ বিলিয়ন এবং তারা পৃথিবীর প্রধান ধর্মাবলম্বী গোষ্ঠীসমূহ।। এবং দ্বিতীয় বৃহত্তম ধর্মাবলম্বী গোষ্ঠী। মুহাম্মদ ও তার উত্তরসূরীদের প্রচার ও যুদ্ধ জয়ের ফলশ্রুতিতে ইসলাম দ্রুত বিশ্বে ছড়িয়ে পড়ে। বর্তমানে সমগ্র বিশ্ব জুড়ে, বিশেষ করে মধ্যপ্রাচ্য, উত্তর আফ্রিকা, দক্ষিণ এশিয়া, পূর্ব আফ্রিকা, পশ্চিম আফ্রিকা, মধ্য এশিয়া, দক্ষিণ-পূর্ব এশিয়া, পূর্ব ইউরোপে মুসলমানরা বাস করেন। আরব দেশের মুসলমানরা মোট মুসলমান জনসংখ্যার শতকরা মাত্র ২০ ভাগ। যুক্তরাজ্যসহ বেশ কিছু বলকান অঞ্চল দেশের দ্বিতীয় বৃহত্তম ধর্ম ইসলাম।


title: বাংলাদেশ

text: জনগোষ্ঠির প্রধান ধর্মবিশ্বাস ইসলাম ধর্মে (৮৬.৬ শতাংশ); এরপরেই রয়েছে হিন্দু ধর্ম (১২.১ শতাংশ), বৌদ্ধ ধর্ম (০.৬ শতাংশ), খ্রিস্ট ধর্ম (০.৪ শতাংশ), এবং অন্যান্য (০.৩ শতাংশ)। মুসলমানদের মধ্যে অধিকাংশ সুন্নি মতাদর্শী। ইসলাম হল বাংলাদেশের বৃহত্তম ও দাপ্তরিক রাষ্ট্রধর্ম, যা হল মোট জনসংখ্যার ৮৬.৬ শতাংশ। দেশটি অধিকাংশ বাঙ্গালি মুসলিমের আবাসস্থল, যা মুসলিম বিশ্বের দ্বিতীয়-বৃহত্তম জাতিগোষ্ঠী। অধিকাংশ বাংলাদেশি মুসলিম হল সুন্নি, এরপর রয়েছে শিয়া ও আহ্মাদিয়া। এর প্রায় চার শতাংশ হল উপাধিবিহীন মুসলিম। বাংলাদেশের রয়েছে বিশ্বের চতূর্থ-বৃহত্তম মুসলিম জনসংখ্যা এবং দেশটি হল ইন্দোনেশিয়া ও পাকিস্তানের পর বিশ্বের তৃতীয়-বৃহত্তম মুসলিম-সংখ্যাধিক্যের দেশ।এই অঞ্চলে সুফিবাদের সুদীর্ঘ পরম্পরা রয়েছে। বাংলাদেশে মুসলিমদের বৃহত্তম সমাবেশ হয় তাবলীগ জামাআত আয়োজিত বার্ষিক বিশ্ব ইজতেমায়, যা হজ্জের পর মুসলিম বিশ্বে দ্বিতীয়-বৃহত্তম মুসলিম জমায়েত।


title: বিভিন্ন ধর্ম

text: ইহুদি ও খ্রিস্ট ধর্মের ন্যায় ইসলাম ধর্মও আব্রাহামীয়। মুসলমানের সংখ্যা আনুমানিক ১৪০ কোটি ও তারা পৃথিবীর দ্বিতীয় বৃহত্তম ধর্মাবলম্বী গোষ্ঠী। মুহাম্মদ ও তার উত্তরসূরীদের প্রচার ও যুদ্ধ জয়ের ফলশ্রুতিতে ইসলাম দ্রুত বিশ্বে ছড়িয়ে পড়ে। বর্তমানে সমগ্র বিশ্ব জুড়ে, বিশেষ করে মধ্যপ্রাচ্য, উত্তর আফ্রিকা, দক্ষিণ এশিয়া, পূর্ব আফ্রিকা, পশ্চিম আফ্রিকা, মধ্য এশিয়া, দক্ষিণ-পূর্ব এশিয়া, পূর্ব ইউরোপে মুসলমানরা বাস করেন। আরবে এ ধর্মের গোড়াপত্তন হলেও অধিকাংশ মুসলমান আন্যাংশ এবং আরব দেশের মুসলমানরা মোট মুসলমান সংখ্যার শতকরা মাত্র ২০ বিশ ভাগ। যুক্তরাজ্যসহ বেশ কিছু বলকান অঞ্চল দেশের দ্বিতীয় বৃহত্তম ধর্ম ইসলাম।


title: সিরিয়ায় ধর্ম

text: সিরিয়ায় ধর্ম বলতে সিরিয়ার নাগরিকদের কত শতাংশ কোন ধর্মালম্বী বা সিরিয়ায় কোন কোন ধর্ম পালন করে তা বোঝায়। ঐতিহাসিকভাবে, অঞ্চলটিতে নানান ধর্মের সম্প্রসারণ ঘটেছে। এমনকি একই ধর্মের নানান মতবাদ প্রচলিত আছে। সিরিয়ার প্রধান ধর্ম হল ইসলাম। ইসলাম ধর্মালম্বীদের মধ্যে সুন্নিদের সংখ্যাই সবচেয়ে বেশি। এরপরেই আছে শিয়া। উল্লেখ্য, সিরিয়ায় খ্রিস্টান ধর্মালম্বীরাও বসবাস করে। আবার অল্পসংখ্যক ইহুদি সম্প্রদায়ও বসবাস করে।


title: সিরিয়ায় ইসলাম

text: সিরিয়ার প্রধান ধর্ম হলো ইসলাম। এখানকার প্রায় নব্বই শতাংশ মানুষ ইসলাম ধর্মাবলম্বী। দেশটির সকল জেলাতে এই ধর্মের মানুষের সংখ্যা বেশি। এখানকার মুসলিম ধর্মাবলম্বীরা নানান ভাগে বিভক্ত এবং জাতিগতভাবে ভিন্ন।


title: বাংলাদেশে ইসলাম

text: ইসলাম বাংলাদেশের প্রধান ধর্ম। এ দেশের সর্বাধিক জনগণ ইসলাম ধর্মে দৃঢ় বিশ্বসী। বাংলাদেশে মুসলমান জনসংখ্যা প্রায় ১৪৮.৬ মিলিয়ন (১৪.৮৬ কোটি), যা বিশ্বের চতুর্থ বৃহত্তম মুসলমান জন-অধ্যুষিত দেশ (ইন্দোনেশিয়া, পাকিস্তান এবং ভারতের পরে)। ২০১০ সালের আদমশুমারী অনুসারে, বাংলাদেশের মোট জনসংখ্যার প্রায় ৯০.৪% মুসলমান।১৩ শতকের শুরুতে,মুঘলদের বাংলা বিজয় উত্তর ভারতের ঘটে ১১৯২ সালে । প্রধানত মহম্মদ ঘোরী এর অভিযানের পরিণাম হিসাবে জায়গা নেয়। সৈয়দ শাহ নাসিরুদ্দিন ইরাকের ছিলেন কিন্তু ইসলাম ছড়াতে বাংলাদেশ এসেছিলেন।


title: কাজাখস্তানে ইসলাম

text:
কাজাখতস্তানের সর্বাধিক প্রচলিত ধর্ম ইসলাম।২০০৯ সালের জাতীয় আদমশুমারি অনুযায়ী দেশটির প্রায় ৭০.২ শতাংশ মানুষ ইসলাম ধর্মের অনুসারী। নৃতাত্ত্বিক কাজাখরা প্রধানত হানাফী মাজহাবভুক্ত সুন্নী মুসলিম। এখানে কিছু সংখ্যক শিয়া ও আহ্‌মদীয়া মতাবলম্বী মুসলিমও রয়েছে।
ভৌগোলিকভাবে বলতে গেলে, কাজাখাস্তান বিশ্বের সর্বউত্তরে অবস্থিত মুসলিম প্রধান দেশ। এর উত্তরে রাশিয়া, পূর্বে গণচীন, দক্ষিণে কিরগিজস্তান, উজবেকিস্তান, ও তুর্কমেনিস্তান এবং পশ্চিমে কাস্পিয়ান সাগর ও রাশিয়া। কাজাখস্তান প্রায় সম্পূর্ণভাবে এশিয়া মহাদেশে অবস্থিত।  কাজাখ নামের তুর্কীয় জাতি এদশের প্রধান জনগোষ্ঠী যারা মোট জন্যসংখ্যার প্রায় অর্ধেক এবং অন্যান্য মুসলিম নৃতাত্ত্বিক জাতিগোষ্ঠীগুলো হলো উজবেক, উইঘুর এবং তাতার। অষ্টম শতাব্দিতে আরব অঞ্চল থেকে প্রথমে এই অঞ্চলের দক্ষিণ প্রান্ত থেকে ইসলাম প্রচার শুরু হয়।


title: রাশিয়ায় ইসলাম

text: ইসলাম রাশিয়ার চারটি প্রধান ধর্মের মধ্যে অন্যতম। শুরু থেকেই রাস এবং এর উত্তরসূরি রাষ্ট্রসমূহ প্রতিবেশী, শাসক বা প্রজা হিসেবে মুসলিমদের সংস্পর্শে এসেছে। মুসলিম ভূমিসমূহ থেকে দূরপাল্লার রৌপ্য বাণিজ্য প্রথম রুশ রাষ্ট্রসমূহ প্রতিষ্ঠায় গুরুত্বপূর্ণ ভূমিকা রাখে, এবং খ্রিস্টধর্মের পূর্বে ইসলাম ধর্ম রুশ ভূমিতে পৌঁছায়। ৯৮৮ সালে কিয়েভান রাসের শাসক ভ্লাদিমিরের খ্রিস্টধর্ম গ্রহণের কয়েক দশক আগেই দশম শতাব্দীর মধ্যভাগে ভোলগা বুলগার রাষ্ট্রের শাসকরা ইসলাম ধর্ম গ্রহণ করেছিলেন। ১২৩৬ থেকে ১২৩৭ সালের মধ্যে মোঙ্গলরা ভোলগা বুলগার রাষ্ট্র ধ্বংস করে দেয় এবং এরপর সমগ্র রুশ ভূমিকে পদানত করে। ১৩২৭ সালে গোল্ডেন হোর্ডের শাসক উজবেক খান ইসলাম ধর্ম গ্রহণ করেন এবং এর ফলে এক শতাব্দীরও বেশি সময়ের জন্য রুশ ভূমিসমূহের কর্তৃত্ব মুসলিমদের হাতে ন্যস্ত হয়। এরপর মাস্কোভি ও গোল্ডেন হোর্ডের মধ্যে ক্ষমতার ভারসাম্যের পরিবর্তন ঘটতে থাকলে মস্কোর রাজপুরুষেরা ক্রমাগত গোল্ডেন হোর্ডের উত্তরাধিকার সংক্রান্ত সংঘর্ষে সক্রিয়ভাবে জড়িয়ে পড়েন। ১৫৫২ সালে রাশিয়ার জার চতুর্থ আইভান গোল্ডেন হোর্ডের উত্তরসূরি রাষ্ট্রগুলোর মধ্যে সবচেয়ে উল্লেখযোগ্য রাষ্ট্র কাজান দখল করেন এবং ভৌগোলিক সম্প্রসারণের এক সুদীর্ঘ প্রক্রিয়া আরম্ভ করেন। ক্রমে ক্রিমিয়া, ককেশাস এবং মধ্য এশিয়া রাশিয়ার পদানত হয় এবং এর ফলে ঊনবিংশ শতাব্দীর শেষদিকে বহু মুসলিম জাতি রুশ শাসনাধীনে আসে। ১৯৯৭ সালে রুশ সংবিধানে খ্রিস্টধর্ম, বৌদ্ধধর্ম এবং ইহুদিধর্মের পাশাপাশি ইসলাম ধর্মকেও রাশিয়ার 'সাংস্কৃতিক ঐতিহ্যে'র অংশ হিসেবে স্বীকৃতি দেয়া হয়েছে। বর্তমানে রাশিয়ার মোট জনসংখ্যার প্রায় ১৫% ইসলাম ধর্মাবলম্বী।


title: এশিয়া

text: ইসলাম, সৌদি আরবে উদ্ভব, এশিয়ার বৃহত্তম এবং সবচেয়ে ব্যাপকভাবে ছড়ানো ধর্ম। বিশ্ব মুসলিম জনসংখ্যার ১২.৭%, বর্তমানে বিশ্বের বৃহত্তম মুসলিম জনসংখ্যার দেশ ইন্দোনেশিয়া, ক্রমহ্রাসমানভাবে পাকিস্তান, ভারত, বাংলাদেশ, ইরান এবং তুরস্ক এশিয়ায় অবস্থিত। মক্কা, মদিনা এবং জেরুজালেম সারা বিশ্বে ইসলামের জন্য মহা পবিত্র শহর। এসব পবিত্র শহর সারা বিশ্বের অনুসারীদের প্রধান আকর্ষণ, বিশেষ করে হজ্জ ও উমরাহ মৌসুমে। ইরান বৃহত্তম শিয়া দেশ ও পাকিস্তানে বৃহত্তম আহমদীয়া জনসংখ্যা রয়েছে।


title: বিভিন্ন ধর্ম

text: ইসলাম (আরবি ভাষায়: الإسلام আল্-ইসলাম্) একটি একেশ্বরবাদী এবং আব্রাহামিক ধর্ম । কুরআন দ্বারা পরিচালিত;  যা  এমন এক কিতাব যাকে এর অনুসারীরা  ( আরবি : الله আল্লাহ ) বানী বলে মনে করে এবং ইসলামের প্রধান নবী মুহাম্মাদ (সঃ) এর প্রদত্ত শিক্ষা পদ্ধতি,জীবনাদর্শও (বলা হয় সুন্নাহ এবং হাদিস নামে লিপিবদ্ধ রয়েছে ) এর ভিত্তি । ইসলামের অনুসারীরা মুহাম্মদ (সঃ) কে শেষ নবী বলে মনে করে। "ইসলাম" শব্দের অর্থ "আত্মসমর্পণ", বা একক স্রষ্টার নিকট নিজেকে সমর্পন। অনেকের ধারণা যে মুহাম্মদ (সঃ) হলেন এই ধর্মের প্রবর্তক। তবে মুসলমানদের মতে, তিনি এই ধর্মের প্রবর্তক নন বরং আল্লাহর পক্ষ থেকে প্রেরিত সর্বশেষ ও চূড়ান্ত রাসূল (পয়গম্বর)। খ্রিস্টিয় সপ্তম শতকে তিনি এই ধর্ম পুনঃপ্রচার করেন। কুরআন ইসলামের মূল ধর্মগ্রন্থ। এই ধর্মে বিশ্বাসীদের মুসলমান বা মুসলিম বলা হয়। কুরআন আল্লাহর বাণী এবং তার কর্তৃক মুহাম্মদ (সঃ) এর নিকট প্রেরিত বলে মুসলমানরা বিশ্বাস করেন। তাদের বিশ্বাস অনুসারে মুহাম্মদ (সঃ) শেষ নবী। হাদিসে প্রাপ্ত তাঁর নির্দেশিত কাজ ও শিক্ষার ভিত্তিতে কুরআনকে ব্যাখ্যা করা হয়।


title: কাজী নজরুল ইসলাম

text:
১৯২১ সালের ডিসেম্বর মাসে কুমিল্লা থেকে কলকাতা ফেরার পথে নজরুল দুটি বৈপ্লবিক সাহিত্যকর্মের জন্ম দেন। এই দুটি হচ্ছে বিদ্রোহী কবিতা ও ভাঙ্গার গান সঙ্গীত। এগুলো বাংলা কবিতা ও গানের ধারাকে সম্পূর্ণ বদলে দিয়েছিল। বিদ্রোহী কবিতার জন্য নজরুল সবচেয়ে বেশি জনপ্রিয়তা অর্জন করেন। একই সময় রচিত আরেকটি বিখ্যাত কবিতা হচ্ছে "কামাল পাশা"- এতে ভারতীয় মুসলিমদের খিলাফত আন্দোলনের অসারতা সম্বন্ধে নজরুলে দৃষ্টিভঙ্গি এবং সমকালীন আন্তর্জাতিক ইতিহাস-চেতনার পরিচয় পাওয়া যায়। ১৯২২ সালে তাঁর বিখ্যাত কবিতা-সংকলন অগ্নিবীণা প্রকাশিত হয়। এই কাব্যগ্রন্থ বাংলা কবিতায় একটি নতুনত্ব সৃষ্টিতে সমর্থ হয়, এর মাধ্যমেই বাংলা কাব্যের জগতে পালাবদল ঘটে। প্রকাশের সঙ্গে সঙ্গে এর প্রথম সংস্করণ শেষ হয়ে গিয়েছিল। পরপর এর কয়েকটি নতুন সংস্করণ প্রকাশিত হয়। এই কাব্যগ্রন্থের সবচেয়ে সাড়া জাগানো কবিতাগুলোর মধ্যে রয়েছে: ""প্রলয়োল্লাস, আগমনী, খেয়াপারের তরণী, শাত-ইল্-আরব, বিদ্রোহী, কামাল পাশা"" ইত্যাদি। এগুলো বাংলা কবিতার মোড় ঘুরিয়ে দিয়েছিল। তাঁর শিশুতোষ কবিতা বাংলা কবিতায় এনেছে নান্দনিকতা খুকী ও কাঠবিড়ালি, লিচু-চোর, খাঁদু-দাদু ইত্যাদি তারই প্রমান। কবি তার "মানুষ" কবিতায় বলেছিলেন:
তিনি কালী দেবিকে নিয়ে অনেক শ্যামা সঙ্গিত রচনা করেন, ইসলামী গজলও রচনা করেন।


title: কাজী নজরুল ইসলাম

text: তখন দেশজুড়ে অসহযোগ আন্দোলন বিপুল উদ্দীপনার সৃষ্টি করে। নজরুল কুমিল্লা থেকে কিছুদিনের জন্য দৌলতপুরে আলী আকবর খানের বাড়িতে থেকে আবার কুমিল্লা ফিরে যান ১৯ জুনে- এখানে যতদিন ছিলেন ততদিনে তিনি পরিণত হন একজন সক্রিয় রাজনৈতিক কর্মীতে। তাঁর মূল কাজ ছিল শোভাযাত্রা ও সভায় যোগ দিয়ে গান গাওয়া। তখনকার সময়ে তার রচিত ও সুরারোপিত গানগুলির মধ্যে রয়েছে ""এ কোন পাগল পথিক ছুটে এলো বন্দিনী মার আঙ্গিনায়, আজি রক্ত-নিশি ভোরে/ একি এ শুনি ওরে/ মুক্তি-কোলাহল বন্দী-শৃঙ্খলে"" প্রভৃতি। এখানে ১৭ দিন থেকে তিনি স্থান পরিবর্তন করেছিলেন। ১৯২১ খ্রিস্টাব্দের নভেম্বর মাসে আবার কুমিল্লায় ফিরে যান। ২১ নভেম্বর ছিল সমগ্র ভারতব্যাপী হরতাল- এ উপলক্ষে নজরুল আবার পথে নেমে আসেন; অসহযোগ মিছিলের সাথে শহর প্রদক্ষিণ করেন আর গান করেন, ""ভিক্ষা দাও! ভিক্ষা দাও! ফিরে চাও ওগো পুরবাসী""- নজরুলের এ সময়কার কবিতা, গান ও প্রবন্ধের মধ্যে বিদ্রোহের ভাব প্রকাশিত হয়েছে। এর সর্বোৎকৃষ্ট উদাহরণ হচ্ছে বিদ্রোহী নামক কবিতাটি। বিদ্রোহী কবিতাটি ১৯২২ খ্রিস্টাব্দে প্রকাশিত হয় এবং সারা ভারতের সাহিত্য সমাজে খ্যাতিলাভ করে। এই কবিতায় নজরুল নিজেকে বর্ণনা করেন:-


title: পূর্বাশা

text: কবি সঞ্জয় ভট্টাচার্য ১৯৩০ এর দশকে তার জন্মস্থান কুমিল্লা থেকে এই পত্রিকা প্রকাশ করতেন। পরে বুদ্ধদেব বসুর অনুরোধে এর প্রকাশস্থান পরিবর্তন করে কলকাতা থেকে প্রকাশ শুরু করেন। রবীন্দ্রনাথ ঠাকুরসহ বিখ্যাত কবিদের লেখা এই পত্রিকায় প্রকাশ করা হত।


title: শহীদুল্লাহ (কবি)

text: মরহুম ভাষা বীর কবি শহীদুল্লাহ সাহিত্যরত্ন কুমিল্লা জিলা স্কুল, কুমিল্লা ভিক্টোরিয়া কলেজ ও ঢাকা বিশ্ববিদ্যালয় থেকে শিক্ষালাভ করেন । তিনি সুপন্ডিত ড,মুহাম্মাদ শহীদুল্লাহ,ড, কাজী দীন মোহাম্মদ,ড,সৈয়দ আলী আহসান সাহেবের শিক্ষা ও সাহচর্য লাভ করেন । এ সময় তিনি অধ্যাপক (প্রিন্সিপাল) আবুল কাসেম, মজলুম জননেতা মাওলানা আঃ হামিদ খাঁন ভাসানী,শহীদ ধীরেন্দ্রনাথ,ড,নুরুল হক ভূইয়া,কাজী গোলাম মাহবুব,তাজউদ্দিন আহমদ,মোঃ তোয়াহা,আতাউর রহমান খাঁন, প্রিন্সিপাল ইব্রাহীম খাঁ, আবুল মনসুর আহমদ,শেখ মুজিবর রহমান,অধ্যাপক মোজাফ্ফর আহমদ (ন্যাপ),প্রথিতযশা লেখক আবুল মনসুর আহমদ,আতাউর রহমান খান, এবি,এম গোলাম মোস্তফা,মৌলানা মহীউদ্দিন খান,সানাউল্লাহ নূরী, আঃ গফুর , এ বি এম গোলাম মোস্তফা ,এডভোকেট সৈয়দ আব্দুল্লাহ পিন্টু, অধ্যাপক গোলাম আযম সহ দেশ-বরেণ্য ব্যাক্তিদের সাহচর্যে এসে ভাষা আন্দোলন ও মুক্তিযুদ্ধে অংশগ্রহণ করেন ।


title: শহীদুল্লাহ (কবি)

text: ঢাকা বিশ্ববিদ্যালয়ে অধ্যয়নরত ও দৈনিক আজাদের সিনিয়র সাব এডিটর ও তমদ্দুন মজলিসের একনিষ্ঠ কর্মি থাকা অবস্থায় তিনি ভাষা আন্দোলনের সাথে সরাসরি সম্পৃক্ত থেকে বিখ্যাত ব্যঙ্গ কবিতার বই "পাকিস্তানি পাচঁ বছর" প্রকাশ করে পাকিস্তানী শাসকের রোষানলে পড়েন। ভাষা আন্দোলনের জন্য কুমিল্লা জেলার দায়িত্বপ্রাপ্ত হওয়ায়, কুমিল্লা টাউন হল ময়দানের জনসভায় সভাপতিত্ব করার সময়, ১৯৫২ সালের ২৮শে ফেব্রুয়ারী পাকিস্তানী শাসকের পুলিশের হাতে গ্রেফতার হন এবং দীর্ঘ সাত মাস জেল খাটেন। ঠিক তখনই কুমিল্লা জেলের নতুন নামকরণ করা হয় কেন্দ্রীয় কারাগার। সভায় উপস্তিত ছিলেেন ভাষা সৈনিক,মুক্তিযুদ্ধে অন্যতম সংগঠক এডভোকেট আহমদ আ, এডভোকেট সিরাজুল ইসলাম( সাবেক জিএস কুমিল্লা ভিক্টোরিয়া কলেজ) সহ আরো অনেকে।


title: কায়কোবাদ

text:
তিনি বাঙালি মুসলিম কবিদের মধ্যে প্রথম সনেট রচয়িতা।
কায়কোবাদ ১৮৫৭ সালে (বর্তমানে বাংলাদেশের) ঢাকা জেলার নবাবগঞ্জ থানার অধীনে আগলা-পূর্বপাড়া গ্রামে জন্ম গ্রহণ করেন। তিনি ছিলেন ঢাকা জেলা জজ কোর্টের একজন আইনজীবি শাহামাতুল্লাহ আল কোরেশীর পুত্র। কায়কোবাদ সেন্ট গ্রেগরি স্কুলে অধ্যয়ন করেন। পিতার অকালমৃত্যুর পর তিনি ঢাকা মাদ্রাসাতে (বর্তমান কবি নজরুল সরকারি কলেজ) ভর্তি হন যেখানে তিনি প্রবেশিকা পরীক্ষা পর্যন্ত অধ্যয়ন করেছিলেন। উপরন্তু, তিনি পরীক্ষা দেননি, বদলে তিনি পোস্টমাস্টারের চাকরি নিয়ে তার স্থানীয় গ্রামে ফিরে আসেন, যেখানে তিনি অবসর গ্রহণের আগ পর্যন্ত কাজ করেছেন। ১৯৩২ সালে, তিনি কলকাতাতে অনুষ্ঠিত বঙ্গীয় মুসলিম সাহিত্য সম্মেলন-এর প্রধান অধিবেশনে সভাপতিত্ব করেন।মুসলমান কবি রচিত জাতীয় আখ্যান কাব্যগুলোর মধ্যে সুপরিচিত মহাকবি কায়কোবাদ রচিত ‘মহাশ্মশান’ কাব্যটি। কায়কোবাদের মহাকবি নামের খ্যাতি এই মহাশ্মশান কাব্যের জন্যই। কাব্যটি তিন খন্ডে বিভক্ত। প্রথম খন্ডে ঊনত্রিশ সর্গ,দ্বিতীয় খন্ডে চব্বিশ সর্গ, এবং তৃতীয় খন্ডে সাত সর্গ। মোট ষাট সর্গে প্রায় নয়শ' পৃষ্ঠার এই কাব্য বাংলা ১৩৩১, ইংরেজি ১৯০৪ সালে প্রথম প্রকাশিত হয়; যদিও গ্রন্থাকারে প্রকাশ হতে আরো ক'বছর দেরী হয়েছিল। পানিপথের তৃতীয় যুদ্ধযজ্ঞকে রূপায়িত করতে গিয়ে কবি বিশাল কাহিনী,ভয়াবহ সংঘর্ষ, গগনস্পর্শী দম্ভ,এবং মর্মভেদী বেদনাকে নানাভাবে চিত্রিত করেছেন। বিশালতার যে মহিমা রয়েছে তাকেই রূপ দিতে চেয়েছিলেন এই কাব্যে।